ലോക്ക് ഡൗൺ കാലത്ത് കുട്ടികളുടെ കാര്യമാണ് ഏറ്റവും കഷ്ടം, മാതാപിതാക്കളുടെ ഈ സംശയം സത്യമാകുമോ? - Janayugom Online\nHome / Social Media / ലോക്ക് ഡൗൺ കാലത്ത് കുട്ടികളുടെ കാര്യമാണ് ഏറ്റവും കഷ്ടം, മാതാപിതാക്കളുടെ ഈ സംശയം സത്യമാകുമോ?\nSocial Media Life Style\nPosted on May 24, 2020, 9:41 am\nലോക്ക് ഡൗൺ കാലത്ത് കുട്ടികളുടെ കാര്യമാണ് ഏറ്റവും കഷ്ടം, മാതാപിതാക്കളുടെ ഈ സംശയം സത്യമാകുമോ? അധ്യാപികയായ അശാ മേനോൻ ഫേസ്ബുക്കിൽ പോസ്റ്റ് ചെയ്ത കുറിപ്പാണ് ശ്രദ്ധേയമാകുന്നത്. ലോക്ക്ഡൗൺ കാലത്ത് കുട്ടികൾക്ക് നൽകേണ്ട കരുതലിനെക്കുറിച്ചാണ് ആശ പറയുന്നത്. പോസ്റ്റിന്റെ പൂർണ്ണരൂപം ചുവടെ.\nലോക്ക് ഡൗൺ കാലത്ത് കുട്ടികളുടെ കാര്യമാണ് ഏറ്റവും കഷ്ടം.…. മിക്കവരും മൊബൈലും ടി.വി യും ആണ് സമയം കളയുവാൻ ആശ്രയിക്കുന്നത്. ഒരു പക്ഷെ ലോക്ക് ഡൗൺ കഴിയുമ്പോൾ പഠനത്തോടുള്ള താത്പര്യം കുറഞ്ഞു പോകുമോ എന്ന് വരെ മാതാപിതാക്കൾ സംശയിക്കുന്നു. ഈ ഒരു സാഹചര്യം മുന്നിൽ കണ്ട് മാതാപിതാക്കൾ കുട്ടികളോടൊത്ത് കൂടുതൽ സമയം പങ്കുവയ്ക്കുക.….\nപല വീടുകളിലും കാണുന്ന ഒരു കാര്യം എന്താണെന്നു വച്ചാൽ കുട്ടികൾ എഴുന്നേൽക്കുന്നത് ഉച്ചക്ക്2മണിക്കും3മണിക്കും ഒക്കെയാണ്.….. രാത്രി ഉറക്കമില്ല കുട്ടികൾക്ക്.… ചില അമ്മമാർ പറഞ്ഞ വാചകങ്ങളാണ്.….. നേരിട്ടും ഫോൺ സംഭാഷണങ്ങളിലൂടെയും.…… ഇത് അത്ര നല്ല കാര്യമായി എനിക്ക് അംഗീകരിക്കാൻ സാധിക്കുന്നില്ല.….. മനപൂർവ്വം മാതാപിതാക്കൾ തന്നെ കുട്ടികൾക്ക് അനാവശ്യ സ്വാതന്ത്ര്യം നൽകി (ഫോണും ഇൻ്റർനെറ്റ് കണക്ഷൻ ഉൾപ്പടെ) തെറ്റിലേക്കുള്ള വഴി തുറന്നു കൊടുക്കുന്നതായാണ് എനിക്ക് തോന്നുന്നത്.… കുട്ടികൾക്ക് പറയുവാൻ കാരണങ്ങൾ ഉണ്ടാവും.…. ഇൻ്റർനെറ്റ് ഇല്ലാതെ online ക്ലാസ്സുകളിൽ എങ്ങിനെ പങ്കെടുക്കും.…. ക്ലാസ്സുകൾ രാത്രി9ന് ശേഷം ഉണ്ടാവില്ലല്ലോ.… ട്യൂഷൻ ആണെങ്കിൽ പോലും .… രാത്രി9ന് ശേഷം സ്മാർട്ട് ഫോൺ ഉപയോഗം നിയന്ത്രിക്കൂ.…. കുട്ടികൾ രാത്രി ഉറക്കമിളിക്കില്ല.\nകാലം വല്ലാതെ മാറി.….. പഴയ തലമുറയിൽ പെട്ടവർക്ക്.….ഞാനുൾപ്പെടെ.…. നമ്മുടെ അച്ഛനമ്മമാർ ഇത്രയും സ്വാതന്ത്ര്യം തന്നിട്ടുണ്ടോ? ഒരു ചെറിയ ഉദാഹരണം.…. എൻ്റെ കുട്ടിക്കാലത്ത് സന്ധ്യക്ക്6മണിയായാൽ വിളക്ക് കൊളുത്തി സന്ധ്യാനാമം ജപിക്കണം. ഇന്ന് പല വീടുകളിലും അന്യം നിന്നു പോയിരിക്കുന്നു സന്ധ്യാനാമം ചൊല്ലൽ.…..കാരണക്കാർ നമ്മൾ തന്നെയാണ്.…. പരിഹാരവും നമുക്ക് സാധ്യമാണ്.…കുട്ടികളെ കുടെയിരുത്തി നാമം ചൊല്ലിയാൽ അത് അവരിൽ ഒരു ശീലമായി രൂപപ്പെട്ടോളും.…. പണ്ട് എല്ലാത്തിനും ഒരു നിയന്ത്രണം ഉണ്ടായിരുന്നു. മാത്രമല്ല മുതിർന്നവർ, ചിലപ്പോൾ ബന്ധുക്കളാവാം, അയൽക്കാരാവാം.….. തെറ്റു കണ്ടാൽ ശാസിച്ച് തിരുത്താൻ നോക്കുമായിരുന്നു… അത് തിരുത്തുകയും ചെയ്യുമായിരുന്നു നമ്മുടെ തലമുറ.…. നമ്മുടെ അച്ഛനമ്മമാരും അത് ശരി വയ്ക്കുമായിരുന്നു.…..\nഇന്നത്തെ കുട്ടികൾ തെറ്റ് ചെയ്യുന്നത് കണ്ടാൽ ഒന്ന് ശാസിച്ചു നോക്കൂ.…. നമ്മൾ വിവരം അറിയും.…. അവർക്ക് നമ്മൾ പിന്നെ ശത്രുക്കൾ.….. സ്വാർത്ഥതയാണ് കാരണം.…. എന്നെ ഉപദേശിക്കാൻ എൻ്റെ അച്ഛനമ്മമാരുണ്ട്.… നിങ്ങൾ ഇടപെടണ്ട എന്ന മനോഭാവം.….. കുട്ടികളുടെ ചിന്തകൾ ഈ വിധമാകുന്നതിൻ്റെ പൂർണ്ണ ഉത്തരവാദിത്വം അവരുടെ മാതാപിതാക്കൾക്കാണ്… അവരുടെ ആവശ്യങ്ങൾ മാത്രം നിറവേറ്റുക.….. ദുർവാശികളോട് മുഖം തിരിക്കുക.… ഒന്ന് കരഞ്ഞു കാണിച്ചാൽ അവർ പറയൂന്നതെന്തും സാധിച്ചു കൊടുക്കാതിരിക്കുക.….. മറ്റുള്ളവരെ പറ്റി അവർ പറയുന്നത് മാത്രമാണ് ശരി എന്ന് വിശ്വസിക്കാതിരിക്കുക.…..നമ്മുടെ ബാല്യവും കൗമാരവും എങ്ങിനെയായിരുന്നു എന്ന് അവരോട് തുറന്നു സംസാരിക്കുക.……തീർച്ചയായും നമ്മളെ പോലെ അവരും മൂല്യങ്ങൾ മുറുകെ പിടിച്ച് തന്നെ വളരും.….\nകഴിഞ്ഞ ഒരു മാസം നമ്മൾ പലതും പഠിച്ചു.… തൊടിയിലുള്ള സാധനങ്ങൾ പലതും നമുക്ക് അമൂല്യമായി.… ഒരു വിധം എല്ലാ വീടുകളിലും പച്ചക്കറി കൃഷി ആരംഭിച്ചു.… പലരും ഹോട്ടൽ വിഭവങ്ങളെക്കാൾ രുചിയോടെ3നേരവും ഒരുമിച്ചിരുന്ന് സകുടുംബം ഭക്ഷണം കഴിക്കുന്നു.… ആഡംബരങ്ങൾ ഒഴിവാക്കി ലാളിത്യത്തോടെ ഉള്ള ജീവിതം.…. ഇതൊക്കെ നമുക്ക് സാധ്യമാകുമെങ്കിൽ നമ്മുടെ മക്കളെയും അവരുടെ ദു:ശീലങ്ങളേയും മാറ്റിയെടുക്കാം\nഅടുത്ത വീട്ടിലെ കുട്ടിയുമായി നമ്മുടെ കുട്ടികളെ താരതമ്യം ചെയ്യാതെ അവർക്ക് മാതൃകയായി നമ്മൾ ജീവിക്കുക.….\nആ വീട് മമ്മൂട്ടിയുടേതോ ദുൽഖറിന്റേതോ ആണോ? ഓൺലൈനിൽ പ്രചരിക്കുന്ന വാർത്തയുടെ സത്യം ഇതാണ്\nV S / Feb 22\nബിന്ദു അമ്മിണി എന്ന ഞാന് ആരാണെന്ന് ഇനിയും അറിയാത്ത കുലസ്ത്രീകളും കുലപുരുഷന്‍മാരും വായിച്ചറിയുന്നതിന്\nV S / Nov 28


January 6, 2019 – Newswayanad.in-No.1 news portal of Wayanad\nകെ.എസ്.ആർ.ടി.സി ബസ്സിലെ ഡ്രൈവറുടെ ബാഗിൽ നിന്നും മദ്യം പിടികൂടി\nJanuary 6, 2019 January 6, 2019 Shibu CVWayanad news\nമാനന്തവാടി. കർണ്ണാടക നിന്നും കേരളത്തിലേക്ക് വരുകയായിരുന്ന കെ.എസ്.ആർ.ടി.സി ബസ്സിലെ ഡ്രൈവറുടെ ബാഗിൽ നിന്നും മദ്യം പിടികൂടി. ബാഗ്ലൂരിൽ നിന്നും വൈകുന്നേരം മൂന്ന് മണിക്ക് മൂന്നാറിലേക്ക് പോവുകയായിരുന്ന ബസ്സിലെ ഡ്രൈവർ ബിജുവിന്റെ ബാഗിൽ നിന്നാണ് മൂന്ന് കുപ്പി ബ്രാണ്ടി പിടികൂടിയത്, രാത്രി 9.30 ന് മുത്തങ്ങ ചെക്ക് പോസ്റ്റിന് സമീപം വെച്ച് കൽപ്പറ്റ കെ.എസ്.ആർ.ടി.സി.വിജിലൻസ് വിഭാഗം…\nതാമരശ്ശേരി ചുരത്തില് ജീപ്പ് കൊക്കയിലേക്ക് മറിഞ്ഞുണ്ടായ അപകടത്തില് പരിക്കേറ്റ് ചികിത്സയിലായിരുന്നവരില് ഗൃഹനാഥൻ മരിച്ചു\nതാമരശ്ശേരി ചുരത്തില് ജീപ്പ് കൊക്കയിലേക്ക് മറിഞ്ഞുണ്ടായ അപകടത്തില് പരിക്കേറ്റ് ചികിത്സയിലായിരുന്നവരില് ഒരാള് മരിച്ചു അടിവാരം ലക്കി ഹോട്ടലിലെ തൊഴിലാളിയായ കൈതക്കാടന് അബ്ദുറഹ്മാന് (48) ആണ് മരിച്ചത്.ഇന്ന് രാവിലെ 11 മണിയോടെ താമരശ്ശേരി ചുരത്തിന്റെ ഒമ്പതാം വളവിനും എട്ടാം വളവിനും ഇടയില് വെച്ചായിരുന്നു അപകടം.മേപ്പാടിയിലെ ബന്ധുവീട്ടിലേക്ക് കല്യാണത്തിന് പോവുകയായിരുന്നവര് സഞ്ചരിച്ച ജീപ്പാണ് അപകടത്തില്‍പെട്ടത്.കൈതപ്പൊയില് പുളിക്കല് അബുവും,ഭാര്യയും പരിക്കുകളോടെ…\nഎസ്‌വൈഎസ് യൂണിറ്റിന്റെയും പ്രവാസി വാട്സാപ് കൂട്ടായ്മയുടെയും നേതൃത്വത്തിൽ രക്തദാന ക്യാംപ് നടത്തി\nമാനന്തവാടി ∙ എസ്‌വൈഎസ് ഉള്ളിശ്ശേരി യൂണിറ്റിന്റെയും വിഎംആർസി പ്രവാസിവാട്സാപ് കൂട്ടായ്മയുടെയും നേതൃത്വത്തിൽ ജില്ലാ ആശുപത്രി രക്തബാങ്കിന്റെസഹകരണത്തോട് രക്തദാന ക്യാംപ് നടത്തി. ഉള്ളിശ്ശേരി മദ്രസയിൽ നടന്ന ക്യാംപ്മർച്ചൻസ് അസോസിയേഷൻ പ്രസിഡന്റ് കെ. ഉസ്മാൻ ഉദ്ഘാടനം ചെയ്തു. 75 ഒാളംയുവാക്കൾ രക്തം ദാനം ചെയ്തു. രക്തദാനം രംഗത്ത് നിസ്വാർത്ഥ സേവനംനടത്തുന്ന ജ്യോതിർഗമയകോ–ഒാർഡിനേറ്റർ കെ.എം. ഷിനോജ്, സി. നൗഷാദ് എന്നിവരെചടങ്ങിൽ…\nമീനങ്ങാടി സ്‌കൂളിന്റെ വജ്ര ജൂബിലി ആഘോഷവും അധ്യാപകർക്കുള്ള യാത്രയയപ്പും സംഘടിപ്പിച്ചു.\nവജ്രജൂബിലി ആഘോഷവും യാത്രയയപ്പും മീനങ്ങാടി: മീനങ്ങാടി ഗവ.ഹയർസെക്കണ്ടറി സ്‌കൂളിന്റെ വജ്ര ജൂബിലി ആഘോഷവും, സർവീസിൽ നിന്നു വിരമിക്കുന്ന അധ്യാപകർക്കുള്ള യാത്രയയപ്പും വിവിധ പരിപാടികളോടെ സംഘടിപ്പിച്ചു.ബത്തേരി നിയോജക മണ്ഡലം എം.എൽ.എ. ഐ.സി ബാലകൃഷ്ണൻ ഉദ്ഘാടനം ചെയ്തു .ജില്ലാ പഞ്ചായത്ത് പ്രസിഡണ്ട് കെ.ബി. നസീമ അധ്യക്ഷത വഹിച്ചു.കോഴിക്കോട് സദ്ഭാവന ഗ്ലോബൽ…\nപ്രകൃതിയെ സ്‌നേഹിച്ച് ഭൂമിയുടെ മുറിവുണക്കാം : കൂട്ടയോട്ടം തിങ്കളാഴ്ച.\nമുണ്ടേരി ജിവിഎച്ച്എസ്എസ് നവതി ആഘോഷം: കൂട്ടയോട്ടം തിങ്കളാഴ്ച കല്‍പ്പറ്റ: മുണ്ടേരി ഗവ. വൊക്കേഷണല് ഹയര് സെക്കന്‍ഡറി സ്‌കൂള് നവതി ആഘോഷങ്ങളുടെ ഭാഗമായി കൂട്ടയോട്ടം നടത്തുന്നു. പ്രകൃതിയെ സ്‌നേഹിച്ച് ഭൂമിയുടെ മുറിവുണക്കാം എന്ന സന്ദേശവുമായാണ് കൂട്ടയോട്ടം നടത്തുന്നത്. തിങ്കളാഴ്ച വൈകിട്ട് 3.30 ന് കല്‍പ്പറ്റ പുതിയ ബസ്റ്റാന്‍ഡ് പരിസരത്തു നിന്ന് ആരംഭിച്ച് മുണ്ടേരി സ്‌കൂളില് സമാപിക്കും. ജില്ലാ…\nനാടിനെ ദു:ഖത്തിലാഴ്ത്തി അപകട പരമ്പരയുമായി ദുരന്ത ഞായർ: നാല് മരണം\nകൽപ്പറ്റ : വയനാടിനെ സംബന്ധിച്ച് ദുരന്ത ഞായറായിരുന്നു. രാവിലെ മുതൽ ആരംഭിച്ച അപകട വാർത്തകളിൽ ഒന്നിന് പുറകെ ഒന്നായി മരണവാർത്തയുമെത്തി. രാവിലെ ഏഴരയോടെയാണ് ആദ്യ മരണവാർത്തയെത്തുന്നത്. കുറുമ്പാല കോട്ടയിലേക്ക് പോകും വഴി പൂതാടിയിൽ പുലർച്ചെ ബൈക്ക് നിയന്ത്രണം വിട്ട് മറിഞ്ഞ് പരിക്കേറ്റ മഹേഷ് ഏഴരയോടെ മരിച്ചു .തൊട്ടുപിന്നാലെ കൽപ്പറ്റയിൽ കെട്ടിടത്തിന്റെ പടിയിൽ നിന്ന് വീണ് മുൻ…\nടൂറിസ്റ്റ് ബസ് ഇടിച്ച് ബൈക്ക് യാത്രക്കാരൻ മരിച്ചു\nമാനന്തവാടി:: പയ്യംമ്പള്ളി മുട്ടങ്കരയിൽ ടൂറിസ്റ്റ് ബസ് ഇടിച്ച് ബൈക്ക് യാത്രക്കാരൻ മരിച്ചു. പുൽപ്പള്ളി സീതാ മൗണ്ട് ചിറക്കപ്പുറത്ത് ബാബു ( 48 ) ആണ് മരിച്ചത്. ഞായറാഴ്ച്ച ഉച്ചക്ക് രണ്ട് മണിയോടെയായിരുന്നു അപകടം. ഉടൻ മാനന്തവാടി ജില്ലാ ആശുപത്രിയിൽ എത്തിച്ചെങ്കിലും മരണം സംഭവിച്ചു. പയ്യമ്പള്ളി മുട്ടങ്കരയിൽ സഹോദരിയുടെ വീട്ടിൽ വിവാഹത്തിന് എത്തിയ ബാബു ഒരു…\nഡോ.ജേക്കബ് മീഖായേൽ പുല്യാട്ടേലിനെ ദനഹാ പെരുന്നാളിനോടനുബന്ധിച്ച് ആദരിച്ചു\nസുൽത്താൻ ബത്തേരി : യാക്കോബായ സുറിയാനി സഭയുടെ വർക്കിംഗ് കമ്മറ്റിയിലേക്ക് മലബാർ മേഖലയിൽ നിന്നും തെരഞ്ഞെടുക്കപ്പെ ട്ട ഫാ.ഡോ.ജേക്കബ് മീഖായേൽ പുല്യാട്ടേലിനെ മലങ്കര കുന്ന് സെന്റ് തോമസ് യാക്കോബായ സുറിയാനി പള്ളി ദനഹാ പെരുന്നാളിനോടനുബന്ധിച്ച് ആദരിച്ചു ഫാ. ഷിബു കുറ്റിപ്പറിച്ചേൽ, .ഷിജു ജേക്കബ് കുറുങ്ങാട്ടിൽ, ട്രസ്റ്റി സക്കറിയാചൂണത്ത്, എൻ.ടി. മാത്യൂസ് നെല്ലിക്കൽ,…\nപയ്യംമ്പള്ളിയിൽ വാഹനാപകടത്തിൽ സീതാ മൗണ്ട് സ്വദേശി മരിച്ചു.\nപുൽപ്പള്ളി: പയ്യംമ്പള്ളിയിൽ ടൂറിസ്റ്റ് ബസ് ഇടിച്ച് ബൈക്ക് യാത്രക്കാരൻ മരിച്ചു. സീതാ മൗണ്ട് ചിറക്കപ്പുറത്ത് ബാബു ( 48 ) ആണ് മരിച്ചത്. ഇന്ന് ഉച്ചക്ക് രണ്ട് മണിയോടെയായിരുന്നു അപകടം. ഉടൻ മാനന്തവാടി ജില്ലാ ആശുപത്രിയിൽ എത്തിച്ചെങ്കിലും മരണം സംഭവിച്ചു. ഭാര്യ: ആശ .മക്കൾ: മനു, അലീന.\nടി.ഉഷാകുമാരിക്ക് ബൈക്കപകടത്തിൽ പരിക്ക്\nവയനാട് മുൻ ജില്ലാ പഞ്ചായത്ത് പ്രസിഡണ്ട് ടി ഉഷാകുമാരിക്ക് ബൈക്കപകടത്തിൽ പരിക്കേറ്റു. തലയ്ക്ക് ചെറിയ പരിക്കേറ്റ ഉഷാകുമാരിയെ കൽപ്പറ്റ സ്വകാര്യ ആശുപത്രിയിൽ പ്രവേശിപ്പിച്ച ശേഷം വിദഗ്ധ പരിശോധനക്കായി കോഴിക്കോട് മെഡിക്കൽ കോളേജിലേക്ക് കൊണ്ടുപോയി. ഇന്ന് ഉച്ചകഴിഞ്ഞ് പനമരത്ത് വെച്ച് ബൈക്കിൽ നിന്നും താഴെ വീണാണ് അപകടം സംഭവിച്ചത്.\nകൽപ്പറ്റ എസ്.കെ.എം.ജെ. ക്ക് സമീപം ഓട്ടോറിക്ഷ മറിഞ്ഞു: തീപിടിത്തം തടഞ്ഞു. 306 views\nനിയന്ത്രണം വിട്ട കാർ ലോ മാസ്റ്റ് ലൈറ്റിന്റെ തൂണിലിടിച്ച് മൂന്ന് പേർക്ക് പരിക്ക്. 283 views


മോദിയുടെ ആസ്തി കഴിഞ്ഞ വര്‍ഷത്തേക്കാള് കൂടി; അമിത്ഷായുടെ സമ്പാദ്യത്തില് കോടികളുടെ ഇടിവ് – Chandrika Daily\nBy web desk 1 Thursday October 15, 2020 14:16 pm\nമോദിയുടെ ആസ്തി കഴിഞ്ഞ വര്‍ഷത്തേക്കാള് കൂടി; അമിത്ഷായുടെ സമ്പാദ്യത്തില് കോടികളുടെ ഇടിവ്\nജൂണ് 30 വരെയുള്ള കണക്കനുസരിച്ചാണ് മോദിയുടെ ആസ്തി കഴിഞ്ഞ വര്‍ഷത്തേക്കാള് കൂടിയത്. അതേ സമയം വിപണിയുടെ പ്രതികൂല സാഹചര്യം കാരണം അമിത്ഷായുടെ സമ്പത്ത് കുറഞ്ഞു\nന്യൂഡല്‍ഹി: പ്രധാനമന്ത്രി നരേന്ദ്ര മോദിയുടെ ആസ്തി കഴിഞ്ഞ വര്‍ഷത്തേക്കാള് വര്‍ധിച്ചു. ജൂണ് 30 വരെയുള്ള കണക്കനുസരിച്ചാണ് മോദിയുടെ ആസ്തി കഴിഞ്ഞ വര്‍ഷത്തേക്കാള് കൂടിയത്. അതേ സമയം വിപണിയുടെ പ്രതികൂല സാഹചര്യം കാരണം അമിത്ഷായുടെ സമ്പത്ത് കുറഞ്ഞു.\nജൂണ് 30 വരെ മോദിയുടെ മൊത്തം ആസ്തി 2.85 കോടിയാണ്. കഴിഞ്ഞ വര്‍ഷത്തെ മോദിയുടെ ആസ്തി 2.49 കോടിയായിരുന്നു. ഇതിനേക്കാള് 36 ലക്ഷത്തിന്റെ വര്‍ധനവാണ് ഇത്തവണ ഉണ്ടായിരിക്കുന്നത്. കഴിഞ്ഞ 15 മാസത്തിനിടെയാണ് ഈ വര്‍ധന രേഖപ്പെടുത്തിയിരിക്കുന്നത്. 3.3 ലക്ഷത്തിന്റെ ബാങ്ക് നിക്ഷേപവും 33 ലക്ഷം സുരക്ഷിത നിക്ഷേപത്തില് നിന്നുള്ള വരുമാനവുമാണ് പ്രധാനമന്ത്രിയുടെ ആസ്തി വര്‍ധനവിന്റെ പ്രധാന ഉറവിടം.\nഅതേസമയം അമിത്ഷായുടെ ആസ്തി കഴിഞ്ഞ വര്‍ഷത്തേക്കാള് കുറവാണ് ഇത്തവണ. കഴിഞ്ഞ വര്‍ഷത്തെ അപേക്ഷിച്ച് ഇത്തവണ 32.3 കോടിയുടെ ഇടിവാണ് രേഖപ്പെടുത്തിയത്. ഗുജറാത്തിലെ സമ്പന്ന കുടുംബത്തില് പെട്ട അമിത്ഷായുടെ നിക്ഷേപങ്ങള് ഓഹരി വിപണിയിലും തകര്‍ച്ച നേരിട്ടു.\nജൂണ് അന്ത്യം വരെയുള്ള കണക്കു പ്രകാരം 31,450 രൂപയാണ് മോദിയുടെ കൈയിലുള്ളത്. ഗാന്ധി നഗറിലുള്ള എസ്ബിഐ ബ്രാഞ്ചില് 3,38,173 രൂപയുടെ നിക്ഷേപവും എഫ്ഡിആര് എംഒഡി എന്നിവയായി ഇതേ ബാങ്കിലെ നിക്ഷേപം 1,60,28,939 രൂപയിലേക്ക് ഉയര്‍ന്നു. കഴിഞ്ഞ സാമ്പത്തിക വര്‍ഷം ഇത് 1.27 കോടി രൂപയായിരുന്നു.\nരണ്ടു ലക്ഷം രൂപയാണ് പ്രധാനമന്ത്രിക്ക് ശമ്പളമായുള്ളത്. ഗാന്ധി നഗറില് 1.1 കോടി രൂപ വിലമതിക്കുന്ന സ്ഥലവും വീടുമാണ് ആസ്തി വിവരക്കണക്കില് ഉള്‍പെടുത്തിയത്. വായ്പയോ സ്വന്തം പേരില് വാഹനങ്ങളോ അദ്ദേഹത്തിനില്ലെന്നും പറയുന്നു. 1.5 ലക്ഷം വില വരുന്ന നാല് സ്വര്‍ണ മോതിരങ്ങള് മോദിക്ക് സ്വന്തമായുണ്ട്.\nCategories: india, News Tags: amit shah, narendra modi, Net Worth


ഓണത്തിന് കൊമ്പുകോർക്കാൻ ഈ ചിത്രങ്ങൾ ..!!! അന്തിമ വിജയം ആർക്കൊപ്പം ..? - Entertainment Corner ഓണത്തിന് കൊമ്പുകോർക്കാൻ ഈ ചിത്രങ്ങൾ ..!!! അന്തിമ വിജയം ആർക്കൊപ്പം ..? - Entertainment Corner\nഓണത്തിന് കൊമ്പുകോർക്കാൻ ഈ ചിത്രങ്ങൾ ..!!! അന്തിമ വിജയം ആർക്കൊപ്പം ..?\nലാൽ ജോസ് മോഹൻലാൽ ടീമിന്റെ വെളിപാടിന്റെ പുസ്തകം, മമ്മൂട്ടി ചിത്രം പുള്ളിക്കാരൻ സ്റ്റാറാ, ദുൽഖർ സൗബിൻ ടീമിന്റെ പറവ, നിവിൻ പോളി അൽത്താഫ് കൂട്ടുകെട്ടിന്റെ ഞണ്ടുകളുടെ നാട്ടിൽ ഒരു ഒരിടവേള, പിന്നെ പൃഥ്വിരാജ് ചിത്രം ആദം ജോൺ, അജുവർഗീസും നീരജ് മാധവും ഒന്നിക്കുന്ന ലവ കുശൻ എന്നീ ചിത്രങ്ങളാണ് ഓണ റിലീസ് ആയി എത്തുമെന്ന് നിശ്ചയിച്ചിരുന്നത്. എന്നാൽ ഇതിൽ രണ്ട് ചിത്രങ്ങളുടെ റിലീസ് ഡേറ്റ് നീട്ടി. സൗബിൻ – ദുൽഖർ കൂട്ടുകെട്ടിന്റെ പറവയുടെയും, നീരജ് മാധവ് അജു വർഗീസ് കൂട്ടുകെട്ടിന്റെ ലവ കുശയുടെയും റിലീസ് ഡേറ്റ് ആണ് നീട്ടിയത്. ഇതിൽ പറവ ഓണ റിലീസ് ആയിട്ടല്ലെങ്കിലും സെപ്റ്റംബർ 14 ആയിരിക്കും റിലീസ് ചെയുന്നത്. ലവ കുശയുടെ റിലീസ് ഡേറ്റ് ഇതുവരെ പ്രഖ്യാചിച്ചില്ല.\nഇത്തവണ ഓണത്തിന് പ്രേക്ഷകരെ ആവേശത്തിലാഴ്ത്തുന്ന ഒട്ടനവധി ചിത്രങ്ങളാണ് എത്തുന്നത്. മലയാളികളുടെ പ്രിയതാരങ്ങളുടെ ചിത്രങ്ങൾ കുറെ നാളുകൾക്കു ശേഷമാണ് ബോക്സ് ഓഫീസിൽ ഒന്നിച്ചു ഏറ്റുമുട്ടാൻ പോകുന്നത്. ലാൽ ജോസും മോഹൻലാലും ആദ്യമായി ഒന്നിക്കുന്ന ചിത്രമാണ് വെളിപാടിന്റെ പുസ്തകം. ക്യാമ്പസ് പശ്ചാത്തലത്തിൽ ഒരുങ്ങുന്ന ചിത്രത്തെ മോഹൻലാൽ ആരാധകർ വളരെയധികം പ്രതീക്ഷയോടെ ആണ് കാത്തിരിക്കുന്നത്.\nമെഗാസ്റ്റാർ മമ്മൂട്ടിയുടെ ശ്യാംദത്ത് സംവിധാനം ചെയുന്ന പുള്ളിക്കാരൻ സ്റ്റാറാ എന്ന ചിത്രവും പ്രേക്ഷക പ്രതീക്ഷയിൽ ഒട്ടും പിന്നിലല്ല.\nഒരു ഫാമിലി എന്റർടൈനറായ നിവിൻ പോളി ചിത്രം ഞണ്ടുകളുടെ നാട്ടിൽ ഒരിടവേളയും വിദേശത്തെ പശ്ചാത്തലമാക്കി കഥപറയുന്ന ആദം ജോണും ബോക്സ് ഓഫീസിലെ ഈ കടുത്ത മത്സരത്തിലേക്ക് എത്തുമ്പോൾ പ്രേക്ഷകർക്ക് ഗംഭീര വിരുന്ന് തന്നെയാണ് ലഭിക്കുന്നത്.


'മോഹനൻ വൈദ്യർ പങ്കെടുത്ത ജനകീയ കോടതി എപ്പിസോഡ് പുറത്തുവിടരുത്' ; ട്വന്റിഫോറിന് ഭീഷണി\n‘മോഹനൻ വൈദ്യർ പങ്കെടുത്ത ജനകീയ കോടതി എപ്പിസോഡ് പുറത്തുവിടരുത്’ ; ട്വന്റിഫോറിന് ഭീഷണി\nമോഹനൻ വൈദ്യർ പങ്കെടുത്ത ട്വന്റിഫോറിന്റെ ജനീയ കോടതി എപ്പിസോഡ് പുറത്തുവിടരുതെന്ന് ഭീഷണി. മോഹനൻ വൈദ്യരുടെ അഭിഭാഷകൻ എന്നവകാശപ്പെടുന്ന വർമയാണ് ഭീഷണി മുഴക്കിയത്. ട്വന്റിഫോർ പ്രതിനിധിയുമായി നടത്തിയ ടെലിഫോൺ സംഭാഷണത്തിനിടെയാണ് ഭീഷണി മുഴക്കിയത്.\nഫോൺ സംഭാഷണം ഇങ്ങനെ :\nമോഹനൻ വൈദ്യരുടെ അഭിഭാഷകൻ എന്ന് അവകാശപ്പെടുന്ന വ്യക്തി : ഫ്‌ളവേഴ്‌സ് ടിവി അല്ലേ ?\nഫ്‌ളവേഴ്‌സ് പ്രതിനിധി : അതെ\nഅഭിഭാഷകൻ : ഞാൻ എറണാകുളത്ത് നിന്നുമാണ് വിളിക്കുന്നത്. ഞാൻ അഡ്വക്കറ്റ് വർമയാണ്. മോഹനൻ വൈദ്യരുടെ ഒരു പ്രോഗ്രം നിങ്ങളെടുത്തിരുന്നല്ലോ…അതിന്റെ ലീഗലായുള്ള കാര്യങ്ങൾ…നിങ്ങളുടെ ലീഗൽ അഡൈ്വസർ ആരായിരുന്നു ?\nപ്രതിനിധി- എന്തായിരുന്നു ? പറഞ്ഞോളു\nഅഭിഭാഷകൻ- കാരണം..അവരുടെ ഇഷ്ടമില്ലാതെയാണ് ആ പ്രോഗ്രാം സംപ്രേഷണം ചെയ്തിരിക്കുന്നതെന്ന് പറഞ്ഞാണ് കംപ്ലെയിന്റ് തന്നിരിക്കുന്നത്. ചാനലിനെതിരെ നഷ്ടപരിഹാരത്തിന് കേസ് ഫയൽ ചെയ്യാൻ പോവുകയാണ്. സൺഡേ പരിപാടി സംപ്രേഷണം ചെയ്യുമെന്ന് പറഞ്ഞാണ് നിങ്ങൾ നിക്കുന്നതെന്നാണ് അവർ പറഞ്ഞിരിക്കുന്നത്\nപ്രതിനിധി- അതെ, അത് അദ്ദേഹത്തോട് പറഞ്ഞിട്ട് ആണ്…\nഅഭിഭാഷകൻ- അദ്ദേഹത്തെ മയക്കുന്ന രീതിയിൽ…അദ്ദേഹത്തിന് നിങ്ങളെന്തോ വെള്ളം കൊടുത്തുവെന്നാണ് അദ്ദേഹം പറയുന്നത്. ആ വെള്ളം കുടിച്ചതിന് ശേഷം അദ്ദേഹത്തിന് ബോധം പൂർണ്ണമായിട്ടും ഉണ്ടായിരുന്നില്ല..അതിന് ശേഷം അദ്ദേഹത്തെ വളരെ ഹരാസ് ചെയ്യുന്ന രീതിയിൽ നിങ്ങൾ ചെയുവാണ് ചെയ്തത്. കാരണം.. അദ്ദേഹത്തിന്റെ സംസാരം തന്നെ ശ്രദ്ധിച്ചാൽ അറിയാം. വളരെ കുഴഞ്ഞ രീതിയിലാണ്…വീഡിയോ ചെക്ക് ചെയ്താൽ അറിയാം…വളരെ കുഴഞ്ഞ രീതിയിലാണ് സംസാരം..അത്രേം വയസ്സായ വ്യക്തി അവരെ ഇങ്ങനൊരു പ്രോഗ്രാ നടത്തുന്ന സമയത്ത് അവരുടെ റിലേറ്റീവ് അടക്കം ഒരു നല്ലൊരു ടീമിന്റെ സഹായത്തോടെ മാത്രമേ ചെയ്യാൻ പാടുള്ളു..ശരിക്കും നിയമപരമായി\nപ്രതിനിധി- നല്ലൊരു ?\nഅഭിഭാഷകൻ- അവരുടെ റിലേറ്റീവോ, അവരുടെ വേണ്ടപ്പെട്ട ആളുകളുടേയോ മുന്നിൽവെച്ച് മാത്രമേ ഇങ്ങനൊരു പ്രോഗ്രാം ചെയ്യാൻ പറ്റൂ. കാരണം വളരെ ഹരാസ് ചെയ്താണ് സംസാരിച്ചുകൊണ്ടിരിക്കുന്നത്. പരിപാടി കണ്ടാൽ നിങ്ങൾക്കത് മനസ്സിലാകും.\nപ്രതിനിധി- പുള്ളിയുടെ ഒപ്പം ആരൊക്കെയോ ഉണ്ടായിരുന്നു\nഅഭിഭാഷകൻ- അതെ പുള്ളിയുടെ ഒപ്പമുള്ളവരെ അതിനകത്തേക്ക് കയറ്റിയിട്ടില്ല. പുള്ളിയെ മാത്രമാണ്…\nപ്രതിനിധി- എല്ലാവരും…അത് ഇദ്ദേഹം പറയുന്നതല്ലേ, കണ്ടില്ലല്ലോ…ആ ഷൂട്ട് നടക്കുമ്പോൾ ഞാൻ ആ ഫ്‌ളോറിൽ ഉണ്ടായിരുന്നു. എല്ലാവരും അദ്ദേഹമിരിക്കുന്ന ഫ്‌ളോറിൽ ഉണ്ടായിരുന്നു.\nഅഭിഭാഷകൻ- ഒക്കെ, ഇപ്പോ നമുക്ക് വേണ്ടതെന്തെന്ന് വെച്ചാൽ ടെംപററിയായി ഇത് സ്റ്റോപ്പ് ചെയ്ത് വെക്കണം. കാരണം അദ്ദേഹത്തിന്റെ ഇഷ്ടമില്ലാതെ ഇത് സംപ്രേഷണം ചെയ്യാൻ പാടില്ല. അതാണ് നമ്മൾ തരുന്ന റിക്വസ്റ്റ്.\nഅഭിഭാഷകൻ – അല്ലായെങ്കിൽ എന്തായാലും 50 ലക്ഷം രൂപ നഷ്ടപരിഹാരം ഫ്‌ളവേഴ്‌സ് ടിവിക്കെതിരെ കേസ് ഫയൽ ചെയ്യും. മാത്രമല്ല അത് മാധ്യമങ്ങളിൽ വരും. കാരണം ഇത് അദ്ദേഹത്തെ ഹരാസ് ചെയ്യുന്ന രീതിയിൽ…ഇപ്പോൾ നിങ്ങളുടെ കയ്യിലുള്ള വീഡിയോ നിങ്ങൾ ഔട്ട് ചെയ്തിട്ടില്ല, ഔട്ട് ചെയ്ത് കഴിയുമ്പോൾ പബ്ലിക് തന്നെ അത് പറയും. ..എന്താണ് അവിടെ എന്നുള്ളത്. ശരിയല്ലേ ? ഞാൻ പറഞ്ഞത് വ്യക്തമല്ലേ ? ഒരു വ്യക്തിയെ വ്യക്തിയഹത്യ നടത്തുന്ന രീതിയിലല്ല പത്രധർമ്മം നടത്തേണ്ടത്. ശരിയല്ലേ ഞാൻ പറഞ്ഞത് ?\nസംഭാഷണത്തിന്റെ പൂർണ്ണ രൂപം :\nRead more on: mohanan vaidyar\nകൊവിഡ് 19; വ്യാജ വൈദ്യൻ മോഹനൻ നായർ നിരീക്ഷണത്തിൽ\nസ്ഥാപനത്തിന് ലൈസൻസില്ല; അഞ്ച് രോഗികളെ കിടത്തി ചികിത്സിച്ചു: വ്യാജ വൈദ്യൻ മോഹനന് നായർ അറസ്റ്റില്\nമോഹനൻ നായരുടെ അറസ്റ്റ് രേഖപ്പെടുത്തി\nമോഹനന് വൈദ്യരുടെ കായംകുളത്തെ ആശുപത്രി അടച്ചു പൂട്ടാന് നിര്‍ദേശം\nഒന്നര വയസ്സുകാരി മരിച്ച സംഭവം; ഹൈക്കോടതിയിൽ മുൻകൂർ ജാമ്യാപേക്ഷ സമർപ്പിച്ച് മോഹനൻ വൈദ്യർ\n‘സ്വയംഭോഗം ചെയ്തത് കൊണ്ടാണത്രേ ക്യാൻസർ വന്നത് ! ഒരു വഷളൻ ചിരിയോടെ അയാൾ എന്നെ നോക്കി പറഞ്ഞു’; മോഹനൻ വൈദ്യരെ തുറന്നുകാട്ടി ഫേസ്ബുക്ക് പോസ്റ്റ്


Interesting Indian place names - Malayalam Nativeplanet\n»പേരിനു പിന്നില് കഥകളുള്ള ഇന്ത്യന് സ്ഥലങ്ങള്\nപേരിനു പിന്നില് കഥകളുള്ള ഇന്ത്യന് സ്ഥലങ്ങള്\nPublished: Monday, August 7, 2017, 13:27 [IST]\nകഥകള്‍ക്ക് യാതൊരു ക്ഷാമവുമില്ലാത്ത നാടാണ് ഇന്ത്യ. പുരാണങ്ങളും ഐതിഹ്യങ്ങളും നാടോടിക്കഥകളും ചേര്‍ന്ന് കഥയെഴുതിയിട്ടില്ലാത്ത സ്ഥലങ്ങള് നമ്മുടെ രാജ്യത്ത് ചുരുക്കമാണ്.\nഎന്നാല് അതിനു പിന്നിലെ കഥകള് ഏറെ രസകരവും ചിലസമയം ചിരിപ്പിക്കുന്നതുമാണ്. ഇന്ത്യയിലെ പ്രശസ്തമായ ചില വിനോദ സഞ്ചാര കേന്ദ്രങ്ങള്‍ക്ക് എങ്ങനെ ആ പേരു കിട്ടി എന്ന് നോക്കിയാലോ!\nഉത്തരാഖണ്ഡില് മുസൂറിക്ക് സമീപമുള്ള കെംപ്ടി ഫാള്‍സിനു ആ പേരു വന്നതിനു പിന്നിലെ കഥ രസകരമാണ്. ബ്രിട്ടീഷ് ഭരണകാലത്ത് ഇവിടെവെച്ച് മിക്കസമയവും ടീ പാര്‍ട്ടി നടത്താറുണ്ടായിരുന്നുവത്രെ. അങ്ങനെ സ്ഥിരമായി ടീ ക്യാംപിങ് നടത്തുന്ന ഇടം എന്ന അര്‍ഥത്തില് കെംപ്ടി എന്നു ഈ സ്ഥലം അറിയപ്പെട്ടു.\nഉത്തരാഖണ്ഡിലെ മുസൂറിയില് നിന്നും 13 കിലോമീറ്റര് അകലെയാണ് ഇവിടം സ്ഥിതി ചെയ്യുന്നത്. 45 കിലോമീറ്റര് അകലെയുള്ള ഡെറാഡൂണാണ് ഏറ്റവും അടുത്തുള്ള റെയില്‍വേ സ്റ്റേഷന്.\nമധ്യപ്രദേശിലെ ജബല്‍പൂര് ജില്ലയില് സ്ഥിതി ചെയ്യുന്ന ധുവാതാര് വെള്ളച്ചാട്ടം ഇവിടുത്തെ പ്രശസ്തമായ വിനോദ സഞ്ചാര കേന്ദ്രങ്ങളിലൊന്നാണ്.\nഇവിടെ വെള്ളം പതിക്കുമ്പോള് ജലകണങ്ങള് ചേര്‍ന്ന് പുകയുടെ രൂപമായി മാറുമത്രെ. അങ്ങനെ പുക എന്നര്‍ഥമുള്ള ധുവാനും ഒഴുക്ക് എന്ന ധാറും ചേര്‍ന്നാണ് ഈ വെള്ളച്ചാട്ടത്തിന് ഈ പേരു ലഭിച്ചത്.\npc: Abhishek Jain\nജബല്‍പൂരില് നിന്നും 31 കിലോമീറ്റര് ദൂരം സഞ്ചരിച്ചാല് ധുവാതാര് വെള്ളച്ചാട്ടത്തിലെത്താന് സാധിക്കും.\nബേതാബ് വാലിയുടെ പേരിനു പിന്നിലെ കഥ ചരിത്രത്തിലും പുരാണത്തിലും തിരഞ്ഞാല് കാണാന്ഡ കഴിയില്ല. സണ്ണി ഡിയോളും അമൃത സിംഗും അഭിനയിച്ച ബേതാബ് എന്ന സിനിമയുടെ പേരില് നിന്നുമാണ് കാശ്മീരിലെ താഴ്‌വരയ്ക്ക് ഈ പേരു ലഭിച്ചത്.\nകാശ്മീരിലെ പഹല്‍ഗാമില് നിന്നും 15 കിലോമീറ്റര് അകലെയാണ് ബത്തീബ് വാലി സ്ഥിതി ചെയ്യുന്നത്.\nകര്‍ണ്ണാടകയിലെ പ്രശസ്തമായ ദേശീയോദ്യാനമാണ് ചിക്കമംഗളൂര് ജില്ലയില് സ്ഥിതി ചെയ്യുന്ന കുദ്രേമുഖ്.\nകുതിരയുടെ മുഖത്തിനോടുള്ള സാദൃശ്യമാണ് ഈ പര്‍വ്വത നിരകള്‍ക്ക് കുദ്രേമുഖ് എന്ന പേരു കിട്ടാന് കാരണം.\nചിക്കമംഗളുരുവില് നിന്നും 86 കിലോമീറ്റര് അകലെയാണ് കുദ്രേമുഖ് സ്ഥിതി ചെയ്യുന്നത്. കര്‍ണ്ണാകടയിലെ മൂന്നു ജില്ലകളിലായാണ് ഇത് വ്യാപിച്ചു കിടക്കുന്നത്.\nസങ്കടകരമായ ഒരു കഥയുമായി ബന്ധപ്പെട്ടതാണ് നൊഹ് കലികൈ എന്ന പേര്. മേഘാലയയിലെ റാംജിര്‍തേ എന്ന ഗ്രാമത്തില് ലികായ് എന്നു പേരായ ഒരു സ്ത്രീ താമസിച്ചിരുന്നു. ഭര്‍ത്താവ് മരിച്ച ലികായ്ക്ക് ഒരു കുഞ്ഞുണ്ടായിരുന്നെങ്കിലും പോറ്റാന് യാതൊരു വരുമാനവും ഇല്ലായിരുന്നതിനാല് ഒരു ചുമട്ടുകാരിയുടെ ജോലിക്ക് അവള് പോയി. കുഞ്ഞിനെ അധികസമയം വിട്ടിരിക്കേണ്ടി വന്നുവെങ്കിലും വീട്ടിലെത്തുമ്പോള് അവള് മുഴുവന് സമയവും കുഞ്ഞിനോടൊത്തായിരുന്നു. പിന്നീട് മറ്റൊരാളെ വിവാഹം കഴിച്ചെങ്കിലും ലികായ് കൂടുതല് സമയവും കുഞ്ഞിനോടൊത്ത് ചിലവിടുന്നതില് അയാള്‍ക്ക് താല്പര്യമില്ലായിരുന്നു. അസൂയമൂത്ത ഭര്‍ത്താവ് ലികായ് വീട്ടിലില്ലാത്ത സമയത്ത് കുഞ്ഞിനെ കൊന്ന് ശരീരം പാചകം ചെയ്തു. ബാക്കി വന്ന തലയും എല്ലുകളും എറിഞ്ഞുകളഞ്ഞു. വീട്ടിലെത്തിയ ലികായ് മകളെ കണ്ടില്ലെങ്കിലും ക്ഷീണം മൂലം അവിടെ തയ്യാറാക്കിവെച്ച് ഭക്ഷണം കഴിച്ചു. പിന്നീട് പുറത്തിറങ്ങിയപ്പോള് അവിടെ കുഞ്ഞിന്റെ വിരല് കിടക്കുന്നതു കണ്ടു. മകള് കൊല്ലപ്പെട്ടുവെന്നു മനസ്സിലാക്കിയ അവള് ഭ്രാന്തുപിടിച്ച് ഓടാന് തുടങ്ങി. പിന്നീട് വെള്ളച്ചാട്ടത്തിന്റെ അവിടുന്ന് താഴേയ്ക്ക് ചാടി മരിച്ചു. അതിനു ശേഷമാണത്രെ ഇതിന് നൊഹ് കലികൈ എന്ന പേരു വന്നത്.\nഗുവാഹത്തി എയര്‍പോര്‍ട്ടാണ് ഏറ്റവും സമീപത്തായി സ്ഥിതി ചെയ്യുന്ന എയര്‍പോര്‍ട്ട്. ഇവിടെനിന്നും 166 കിലോമീറ്റര് അകലെയാണ് വെള്ളച്ചാട്ടം. റെയില് വേസ്‌റ്റേഷനില് നിന്നും നൊഹ് കലികൈയിലേക്ക് 140 കിലോമീറ്ററാണ് ദൂരം. ഗുവാഹത്തിയില് നിന്നും ചിറാപുഞ്ചിയിലേക്ക് നാലു മുതല് അഞ്ച് മണിക്കൂര് വരെയാണ് റോഡ് മാര്‍ഗ്ഗം വേണ്ടത്. ചിറാപുഞ്ചിയിലെത്തിയാല് അവിടുന്ന് വെറും പത്ത് മിനിറ്റ് സഞ്ചരിച്ചാല് മതി വെള്ളച്ചാട്ടത്തിലെത്താന്.\nബ്രിട്ടീഷ് ജനറല് ആയിരുന്ന ഹെന്ട്രി ഹാവ്‌ലോക്കിന്റെ പേരില് അറിയപ്പെടുന്ന ഈ ദ്വീപ് ആന്‍ഡമാനിലെ പ്രധാനപ്പെട്ട വിനോദ സഞ്ചാര കേന്ദ്രങ്ങളിലൊന്നാണ്. ഏഷ്യയിലെ തന്നെ ഏറ്റവും നല്ല ബീച്ചായി അറിയപ്പെടുന്ന രാധാനഗര് ബീച്ച് ഹാവ്‌ലോക്ക് ഐലന്റിലാണ് സ്ഥിതി ചെയ്യുന്നത്.\nആന്‍ഡമാന് നിക്കോബാര് ദ്വീപ സമൂഹത്തില് നിന്നും 100 കിലോമീറ്ററോളം അകലെയാണ് ഹാവ്‌ലോക്ക് ഐലന്‍ഡ് സ്ഥിതി ചെയ്യുന്നത്.\nRead more about: andaman kashmir temples karnataka


സ്ത്രീധന പീഢനം; യുവതി ഭര്‍തൃഗൃഹത്തില് തൂങ്ങിമരിച്ച നിലയില്; മകളുടേത് കൊലപാതകമെന്ന് പിതാവ്\nSun Sep 19 2021 01:57:23 GMT+0530 (India Standard Time)\nസ്ത്രീധന്ത്തിനൊപ്പം നല്‍കിയ കാറിന് പകരം പണം മതിയെന്ന് ആവശ്യപ്പെട്ടായിരുന്നു യുവതിയെ നിരന്തരം മര്‍ദ്ദിച്ചത്\nsudheer21 Jun 2021 7:06 AM GMT\nകൊല്ലം: ശാസ്താംകോട്ടയില് യുവതി ഭര്‍ത്താവിന്റെ വീട്ടില് തൂങ്ങിമരിച്ച നിലയില്. നിലമേല് കൈതോട് ത്രിവിക്രമന്‍നായരുടെ മകള് വിസ്മയ(24) ആണ് മരിച്ചത്. കരുന്നാഗപ്പള്ളി അസിസ്റ്റന്റ് മോട്ടോര് വെഹികിള് ഇന്‍സ്‌പെക്ടര് കിരണ്‍കുമാറാണ് ഭര്‍ത്താവ്. ഇന്ന് പുലര്‍ച്ചെയാണ് പെണ്‍കുട്ടിയെ ഭര്‍തൃഗൃഹത്തില് തൂങ്ങിമരിച്ച നിലയില് കണ്ടെത്തിയത്.\nനിരന്തര സ്ത്രീധന പീഢനം നടന്നിരുന്നുവെന്ന് പെണ്‍കുട്ടിയുടെ പിതാവ് ത്രിവിക്രമന്‍നായര് മാധ്യമങ്ങളോട് പറഞ്ഞു. മകളുടേത് കൊലപാതകമാണെന്നും അദ്ദേഹം പറഞ്ഞു.\nഭര്‍ത്താവിന്റെ മര്‍ദ്ദനം സംബന്ധിച്ച് ചടയമംഗലം പോലിസില് നേരത്തെ പെണ്‍കുട്ടിയുടെ ബന്ധക്കള് പരാതി നല്‍കിയിട്ടുണ്ട്.\nസ്ത്രീധനത്തോടൊപ്പം നല്‍കാമെന്ന പറഞ്ഞ കാറിന് പകരം പണം മതിയെന്ന് ഭര്‍ത്താവ് നിരവധി തവണ ആവശ്യപ്പെട്ടിരുന്നു. ഈ ആവശ്യത്തെ ചൊല്ലി പെണ്‍കുട്ടിയെ മര്‍ദ്ദിക്കുമായിരുന്നു.\nസ്ത്രീധനമായി ഒന്നേകാല് ഏക്കര് പുരയിടവും 100 പവനും നല്‍കിയിരുന്നു. ഇതിന് പുറമെ പത്ത് ലക്ഷം രൂപയുടെ ടയോട്ട കാറും നല്‍കിയിരുന്നു. എന്നാല് കാറിന് പകരം പണം മതിയെന്ന് ആവശ്യപ്പെട്ടായിരുന്നു യുവതിയെ നിരന്തരം മര്‍ദ്ദിച്ചിരുന്നത്. കഴിഞ്ഞ വര്‍ഷം മാര്‍ച്ചിലായിരുന്നു ഇവരുടെ വിവാഹം.\nമര്‍ദ്ദിച്ച വിവരങ്ങള് വിസ്മയ ഇന്നലെ ബന്ധുക്കള്‍ക്ക് വാട്‌സാപ് ചെയ്തിരുന്നു. വിസ്മയയുടെ ശരീരത്തില് പരിക്കേറ്റ നിരവധി പാടുകളുണ്ടായിരുന്നു. മദ്യപിച്ച് വന്ന് അച്ഛന് തന്ന ടയോട്ട കാര് മോശമാണെന്ന് പറഞ്ഞാണ് മര്‍ദ്ദനമെന്നും വിസ്മയ അയച്ച വാട്‌സ് ആപ്പ് സന്ദേശങ്ങളില് പറയുന്നു. ഇതെല്ലാം പോലിസ് പരിശോധിക്കുന്നുണ്ട്.


കോളേജ് അധ്യാപകര്‍ക്ക് രവിശങ്കറിന്റെ സുദര്‍ശനക്രിയ; കാവിവത്ക്കരണത്തിന്റെ ശ്രീ ശ്രീ വഴികള്\n7 Jun 2018 2:32 AM GMT\nനരേന്ദ്ര മോദി സര്‍ക്കാര് അവസാനവര്‍ഷത്തേക്കു പ്രവേശിക്കുമ്പോള് വിദ്യാഭ്യാസമേഖലയെ കാവിവല്‍ക്കരിക്കാനുള്ള നീക്കങ്ങള് കൂടുതല് ശക്തമായിരിക്കുകയാണ്. തുടര്‍ന്ന് അധികാരത്തില് എത്തിയില്ലെങ്കില് കൂടി തങ്ങളിട്ട കാവിതൂണുകള് പിന്നീടും നിലനില്‍ക്കുമെന്നും മോദിയും കൂട്ടരും ഉറപ്പുവരുത്തുന്നു. ആ ദിശയിലുള്ള നിരവധി തീരുമാനങ്ങളാണ് തുടര്‍ച്ചയായി സര്‍ക്കാര് നടപ്പാക്കികൊണ്ടിരിക്കുന്നത്.\nസംസ്ഥാനത്തെ എഞ്ചിനിയറിംഗ് കോളേജുകളും പോളിടെക്‌നിക്കുകളുമെല്ലാമടങ്ങുന്ന സാങ്കേതിക വിദ്യാഭ്യാസമേഖലയിലെ സീനിയര് അധ്യാപകര്‍ക്കായി ഓള് ഇന്ത്യ കൗണ്‍സില് ഫോര് ടെക്‌നിക്കല് എഡ്യൂക്കേഷന് (AICTE) ആരംഭിച്ചിരിക്കുന്ന എക്‌സിക്യൂട്ടീവ് ലീഡര്‍ഷിപ്പ് പ്രോഗ്രാമാണ് ഈ ദിശയിലുള്ള നീക്കത്തിന്റെ ഒടുവിലത്തെ ഉദാഹരണം. കാലടിയിലെ ആദിശങ്കര ഇന്‍സ്റ്റിട്യൂട്ട് ഓഫ് എഞ്ചിനിയറിംഗ് ടെക്‌നോളജിയില് വെച്ചു ഏപ്രില്6മുതല് 8 വരെയാണ് മൂന്നു ദിവസത്തെ ട്രെയിനിംഗ് പ്രോഗ്രാം നടന്നത്. പ്രോഗ്രാം നടത്താന് AICTE ഏല്‍പ്പിച്ചത് സാക്ഷാല് ശ്രീ ശ്രീ രവിശങ്കറിന്റെ ആര്‍ട്ട് ഓഫ് ലീവിംഗിനെയും. ട്രെയിനിംഗിന്റെ പേരില് നടന്നതാകട്ടെ കൊട്ടിഘോഷിക്കപ്പെടുന്ന സുദര്‍ശനക്രിയയല്ലാതെ മറ്റൊന്നായിരുന്നില്ല.\nഅറുപതോളം സീനിയര് അധ്യാപകര്‍ക്കായിരുന്നു ആദ്യഘട്ടത്തില് പരിശീലനം. ഇനിയും പരിശീലനം തുടരുമെന്നാണ് അറിയുന്നത്. സാങ്കേതിക മേഖലയിലെ മുഴുവന് അധ്യാപകര്‍ക്കും ഈ പരിശീലനം നല്‍കാനാണത്രെ തീരുമാനം. സസ്ഥാനസര്‍ക്കാരില് നിന്നും ഇക്കാര്യത്തില് ഒരു എതിര്‍പ്പുമുണ്ടായിട്ടില്ല എന്ന് അധ്യാപകര് ആരോപിക്കുന്നു.\n'unless we haveastress free mind andaviolence free society, we cannot achieve world piece' എന്ന രവിശങ്കറിന്റെ സിദ്ധാന്തമാണ് തങ്ങള് പ്രയോഗിക്കുന്നതെന്നാണ് ട്രെയിനിംഗ് പരിപാടിയുമായി ബന്ധപ്പെട്ട് ആര്‍ട്ട് ഓഫ് ലീവിങ്ങിന്റെ അവകാശവാദം. മാനസിക സംഘര്‍ഷങ്ങള് ഒഴിവാക്കി ശാന്തി നേടാനായി തങ്ങളുടെ ശ്വസനതന്ത്രങ്ങളും മെഡിറ്റേഷനും യോഗയും സഹായിക്കുമെന്നും അവരവകാശപ്പെടുന്നു. ഭാവിതലമുറയെ വാര്‍ത്തെടുക്കുന്നതില് വൈസ് ചാന്‍സലര്‍മാരും സീനിയര് അദ്ധ്യാപകരുമാണ് പ്രധാന പങ്കു വഹിക്കുന്നതെന്നും അവരെ അതിനു തയ്യാറാക്കാനാണ് എക്‌സിക്യൂട്ടീവ് ലീഡര്‍ഷിപ്പ് പ്രോഗ്രാം തയ്യാറാക്കിയിരിക്കുന്നതെന്നും അതെകുറിച്ചുള്ള കത്തില് പറയുന്നു. ബാങ്കോക്കില് തങ്ങള് നടത്തിയ കോഴ്‌സാണ് ഉദാഹരണമായി ചൂണ്ടിക്കാട്ടുന്നത്. അവരുടെ അവകാശവാദത്തെ അതേപടി അംഗീകരിച്ചാണ് AICTE പരിശീലനപരിപാടിക്ക് അംഗീകാരം നല്‍കിയതും നടപ്പാക്കാന് ഉത്തരവിട്ടതും.\nആഗോളതലത്തില് വര്‍ദ്ധിച്ചുവരുന്ന അക്രമസ്വഭാവത്തിനും അശാന്തിക്കും മൂല്യച്യുതിക്കും പുറമെ മദ്യത്തിന്റെയും മയക്കുമരുന്നിന്റെയും അമിതോപയോഗത്തിനുമെല്ലാം ആത്മീയതക്കൊപ്പം സുദര്‍ശനക്രിയ എന്ന ശ്വസനപ്രക്രിയ പരിഹാരമാര്‍ഗമാണെന്നും ലോകശാന്തി എന്ന വലിയ ലക്ഷ്യത്തിനായി, പിരിമുറുക്കമില്ലാത്ത മനസ്സുകളും അക്രമരഹിതമായ സമൂഹവും അത്യന്താപേക്ഷിതമാണെന്നും അതിനായി യോഗ, പ്രാണായാമം, ശ്വസനക്രിയകള് എന്നിവ സംയോജിപ്പിച്ചുള്ള സുദര്‍ശനക്രിയ പരിശീലിക്കണെന്നുമാണ് ഐ ഐ ടിയില് നിന്നും പരിശീലനം നല്‍കാനെത്തിയ ആര്‍ട് ഓഫ് ലീവിംഗ് വളണ്ടിയര്‍മാര് കൂടിയായ പരിശീലകര് അവകാശപ്പെട്ടത്. മൂന്നുദിവസവും രാവിലെ ക്ലാസ്സും ഉച്ചതിരിഞ്ഞ് ശ്വസന ടെക്‌നിക്കുകളുമാണ് നടന്നത്.\nലോകസമാധാനവും മാനസികപിരിമുറുക്കവും തങ്ങളുടെ ജോലിയുമായി എന്താണ് ബന്ധമെന്നാണ് പരിശീലനത്തില് പങ്കെടുത്ത ഭൂരിഭാഗം അധ്യാപകരും ചോദിക്കുന്നത്. ഓം എന്ന മന്ത്രത്തെ കുറിച്ചായിരുന്നത്രെ കൂടുതല് വിശദീകരണവും നടന്നത്. കൂടാതെ പൂര്‍ണ്ണമായും സസ്യഭുക്കായാല് മാത്രമേ ഈ ലക്ഷ്യങ്ങള് നേടാനാവൂ എന്നും കര്‍ശനമായും ഉദ്‌ബോധിപ്പിക്കപ്പെട്ടു. മാംസഭുക്കുകള്‍ക്ക് ഈ ലക്ഷ്യം നേടാനാവില്ല. എന്തിന്, ചായയും കാപ്പിയും പോലും ലഹരിയാണെന്നും ഉപേക്ഷിക്കണമെന്നുമാണ് പ്രോഗ്രാമില് ആവശ്യപ്പെട്ടതത്രെ. കൃസ്ത്യാനികളും മുസ്ലിമുകളുമായ അധ്യാപകരുടെ വിശ്വാസങ്ങള്‍ക്കൊന്നും ഒരു പരിഗണനയും കൊടുക്കാന് സംഘാടകര് തയ്യാറായിരുന്നില്ല. മാത്രമല്ല, ഇതെല്ലാം വരും ദിനങ്ങളില് വിദ്യാര്‍ത്ഥികളില് അടിച്ചേല്‍പ്പിക്കാനും ഈ അധ്യാപകര് ബാധ്യസ്ഥരാണ്.\nAICTEയുടെ കീഴില് വരുന്ന എല്ലാ സ്ഥാപനങ്ങളും വര്‍ഷം തോറും പ്രവര്‍ത്തനാനുമതി പുതുക്കി വാങ്ങാന് ബാധ്യസ്ഥരാണ്. മുകളില് നിന്നു നിര്‍ദ്ദേശിക്കുന്ന പരിപാടികളെല്ലാം നടപ്പാക്കിയാല് മാത്രമേ അനുമതി പുതുക്കി കൊടുക്കൂ. ഈ ഭീഷണി നിലനില്‍ക്കുന്നതിനാല് ഈ എക്‌സിക്യൂട്ടീവ് ട്രെയിനിംഗ് പ്രോഗ്രാമില് നിന്നു മാറിനില്‍ക്കാന് ഒരു സ്ഥാപനത്തിനും കഴിയില്ല.\nഇക്കാര്യത്തില് സംസ്ഥാനസര്‍ക്കാരിനും ഒരു റോളുമില്ലത്രെ. അഥവാ ഉണ്ടെങ്കില്‍തന്നെ അതിനൊന്നിനും ശ്രമിക്കാതെ കാവിവല്‍ക്കരണത്തിനു സംസ്ഥാന സര്‍ക്കാരും പരോക്ഷ സമ്മതം നല്‍കുകയാണെന്നു അധ്യാപകര് പറയുന്നു. സ്വാശ്രയ കോളേജികളും ഒരു എതിര്‍പ്പുമില്ലാതെ ഇതിനെല്ലാം കാവിക്കൊടി കാണിക്കുന്നു.\nഅങ്ങനെയാണ് രക്തത്തിലെ കാര്‍ബണ് ഡയോക്‌സൈഡ് കുറയുമ്പോഴുണ്ടാകുന്ന മസ്തിഷ്‌കമന്ദിപ്പും തുടര്‍ന്നുണ്ടാകുന്ന അനുഭൂതികളും ആനന്ദോത്സവമായി വ്യാഖ്യാനിക്കപ്പെടുന്നതും അധ്യാപകരും വിദ്യാര്‍ത്ഥികളും ഈ പാതയിലൂടെ മുന്നേറണമെന്നുമുള്ള ശ്രീ ശ്രീരവിശങ്കറിന്റെ കാവിതിയറി വിദ്യാഭ്യാസത്തിന്റെ ഭാഗമായി മാറുന്നത്.\nAICTE artofliving collegeteachers executiveleadershipprogramme safronisation SriSriRaviSankar training


ജയരാജ്, ഫഹദ്, പാര്‍വതി, യേശുദാസ് : ദേശീയ പുരസ്‌കാരത്തില് തിളങ്ങി മലയാളം - Samakalika Malayalam\nജയരാജ്, ഫഹദ്, പാര്‍വതി, യേശുദാസ് : ദേശീയ പുരസ്‌കാരത്തില് തിളങ്ങി മലയാളം\nBy സമകാലിക മലയാളം ഡെസ്‌ക് | Published: 13th April 2018 01:06 PM |\nന്യൂഡല്‍ഹി : 65 -ാമത് ദേശീയ ചലച്ചിത്ര അവാര്‍ഡില് മലയാള തിളക്കം. മികച്ച സംവിധായകന്, സഹനടന്, ഗായകന്, തിരക്കഥ, അവലംബിത, തിരക്കഥ, ഛായാഗ്രാഹകന് തുടങ്ങി പതിനൊന്നോളം പുരസ്‌കാരങ്ങള് മലയാള സിനിമ സ്വന്തമാക്കി. ടേക് ഓഫ് എന്ന ചിത്രത്തിനും ആ ചിത്രത്തിലെ അഭിനയത്തിന് നടി പാര്‍വതിക്കും ജൂറിയുടെ പ്രത്യേക പരാമര്‍ശം ലഭിച്ചു.\nഭയാനകം എന്ന ചിത്രത്തിലൂടെയാണ് ജയരാജ് മികച്ച സംവിധായകനുള്ള പുരസ്‌കാരം കരസ്ഥമാക്കിയത്. രണ്ടാം തവണയാണ് ജയരാജ് മികച്ച സംവിധാകനുള്ള പുരസ്‌കാരം നേടുന്നത്. ചിത്രത്തിന്റെ തിരക്കഥയ്ക്ക് മികച്ച അവലംബിത തിരക്കഥയ്ക്കുള്ള അവാര്‍ഡും ജയരാജ് സ്വന്തമാക്കി. ബംഗാളി നടന് ഋതി സെന് ആണ് മികച്ച നടന്. ചിത്രം നഗര് കീര്‍ത്തന്. മോം എന്ന ഹിന്ദി ചിത്രത്തിലൂടെ ഈയിടെ അന്തരിച്ച നടി ശ്രീദേവി മികച്ച നടിയ്ക്കുള്ള പുരസ്‌കാരം നേടി. അസമീസ് ചിത്രം വില്ലേജ് റോക്‌സ്റ്റാറാണ് മികച്ച ചിത്രം.\nയേശുദാസ്, ഋതി സെന്, ശ്രീദേവി എന്നിവര്\nതൊണ്ടിമുതലും ദൃക്‌സാക്ഷിയും എന്ന ചിത്ത്രതിലെ അഭിനയമാണ് ഫഹദ് ഫാസിലിനെ മികച്ച സഹനടനാക്കിയത്. മികച്ച തിരക്കഥയ്ക്കുള്ള പുരസ്‌കാരവും തൊണ്ടിമുതലും ദൃക്‌സാക്ഷിയും കരസ്ഥമാക്കി. സജീവ് പാഴൂരാണ് ചിത്രത്തിന്റെ തിരക്കഥാകൃത്ത്. ജയരാജിന്റെ ഭയാനകത്തിന് ക്യാമറ ചലിപ്പിച്ച നിഖില് എസ് പ്രവീണാണ് മികച്ച ഛായാഗ്രാഹകന്. വിശ്വാസപൂര്‍വം മന്‍സൂര് എന്ന ചിത്രത്തിലെ ഗാനത്തിന് കെ ജെ യേശുദാസ് മികച്ച ഗായകനായി. എട്ടാം തവണയാണ് ദേശീയ പുരസ്‌കാരം ഗാനഗന്ധര്‍വനെ തേടിയെത്തുന്നത്.\nടേക് ഓഫിലൂടെ മികച്ച പ്രൊഡക്ഷന് ഡിസൈനുള്ള പുരസ്‌കാരം സന്തോഷ് രാജും, മികച്ച സൗണ്ട് ഡിസൈന് വാക്കിംഗ് വിത്ത് ദ വിന്‍ഡിലൂടെ സനത് ജോര്‍ജ്, ജസ്റ്റിന് ജോസ് എന്നിവരും നേടി. എ ആര് റഹ്മാനാണ് മികച്ച സംഗീത സംവിധായകന്. മണിരത്‌നം ചിത്രമായ കാറ്റുവെളിയിടെ ആണ് ചിത്രം . മോം എന്ന ചിത്രത്തിലെ പശ്ചാത്തല സംഗീതത്തിനുള്ള പുരസ്‌കാരവും റഹ്മാന് നേടി. ചിത്രം മോം. വിനോദ് ഖന്നയ്ക്ക് ദാദാസാഹേബ് ഫാല്‍ക്കെ അവാര്‍ഡും ലഭിച്ചു.\nപ്രമുഖ സംവിധായകനായ ശേഖര് കപൂര് അധ്യക്ഷനായ ജൂറിയാണ് പുരസ്‌കാരങ്ങള് നിര്‍ണയിച്ചത്. 321 ഫീച്ചര് ഫിലിമുകളാണ് ജൂറിക്ക് മുന്നിലെത്തിയത്. പ്രാദേശിക സിനിമകള് മികച്ച നിലവാരം പുലര്‍ത്തുന്നുവെന്ന് ജൂറി ചെയര്‍മാന് ശേഖര് കപൂര് അഭിപ്രായപ്പെട്ടു. ടേക്ക് ഓഫ് എന്ന ചിത്രത്തിനും, ആ ചിത്രത്തിലെ അഭിനയത്തിന് പാര്‍വതിക്കും ജൂറിയുടെ പ്രത്യേക പരാമര്‍ശം ലഭിച്ചു. തൊണ്ടിമുതലും ദൃക്‌സാക്ഷിയുമാണ് മികച്ച മലയാള ചിത്രം. മണ്ണിന്റെ മണമുള്ള ഈ ചിത്രത്തിലെ അഭിനയം തന്നെ വിസ്മയിപ്പിച്ചെന്ന് ജൂറി ചെയര്‍മാന് ശേഖര് കപൂര് പറഞ്ഞു. ആളൊരുക്കമാണ് മികച്ച സാമൂഹ്യ പ്രസക്തിയുള്ള ചിത്രം\nപ്രധാന അവാര്‍ഡുകള് ചുവടെ\nമികച്ച സംഘട്ടനസംവിധാനം- ബാഹുബലി-2\nസ്‌പെഷല് എഫക്ടസ് - ബാഹുബലി -2\nഗാനരചന - മുത്തുരത്‌ന ( മാര്‍ച്ച് 22 കന്നഡ)\nസംഗീതം ഓ ആര് റഹ്മാന് ( മണിരത്‌നം ചിത്രം കാറ്റുവെളിയിടെ)\nപശ്ചാത്തലസംഗീതം - ഓ ആര് റഹ്മാന് ( മോം)\nപ്രൊഡക്ഷന് ഡിസൈന് - സന്തോഷ് രാജ് ( ടേക് ഓഫ് )\nഎഡിറ്റിംഗ് - റീമ ദാസ് ( വില്ലേജ് റോക്ക് സ്റ്റാര് - അസമീസ് ചിത്രം )\nകൊറിയോഗ്രഫി- ടോയ്‌ലറ്റ് ഏക് പ്രേംകഥ\nതിരക്കഥ- സജീവ് പാഴൂര് (തൊണ്ടിമുതലും ദൃക്‌സാക്ഷിയും)\nഅവലംബിത തിരക്കഥ- ജയരാജ് ( ഭയാനകം )\nഛായാഗ്രഹണം - നിഖില് എസ് പ്രവീണ് ( ഭയാനകം )\nഗായകന് - യേശുദാസ് ( ചിത്രം - വിശ്വാസപൂര്‍വം മന്‍സൂര് )\nഗായിക - സാക്ഷ തിരുപതി ( ചിത്രം - കാറ്റു വെളിയിടെ )\nസഹനടി - ദിവ്യദത്ത ( ചിത്രം - ഇറാദ )\nസഹനടന് - ഫഹദ് ഫാസില് ( ചിത്രം - തൊണ്ടിമുതലും ദൃക്‌സാക്ഷിയും )\nനടി - ശ്രീദേവി ( ചിത്രം - മോം)\nനടന് - ഋതി സെന് ( ചിത്രം - നഗര് കീര്‍ത്തന് )\nസംവിധായകന്- ജയരാജ് ( ഭയാനകം )\nമികച്ച ചിത്രം - വില്ലേജ് റോക്‌സ്റ്റാര് ( അസമീസ് )\nപ്രത്യേക പരാമര്‍ശം നേടിയ ചിത്രങ്ങള് - മോര്‍ഹിയ ( മറാഠി ), ഹലോ ആര്‍സി ( ഒറിയ), ടേക് ഓഫ് ( മലയാളം ), ടേക് ഒഫിലെ അഭിനയത്തിന് പാര്‍വതിക്ക് പ്രത്യേക ജൂറി പരാമര്‍ശം, ന്യൂട്ടണിലെ അഭിനയത്തിന് പങ്കജ് ത്രിപാഠിക്കും പ്രത്യേക പരാമര്‍ശം\nനോണ് ഫീച്ചര് ഫിലിം വിഭാഗത്തില് വാട്ടര് ബേബി മികച്ച ചിത്രത്തിനുള്ള പുരസ്‌കാരം നേടി. മലയാളിയായ അനീസ് സംവിധാനം ചെയ്ത സ്ലേവ് ജെനസിസ് മികച്ച കഥേതര ചിത്രം. വയനാട്ടിലെ പണിയ സമുദായക്കാരെ കുറിച്ചുള്ള ഡോക്യൂമെന്ററിയാണ് സ്ലേവ് ജെനസിസ്\nഫോര്‍ട്ട് ഫിലിം സെക്ഷന് - മയ്യത്ത് ( മറാഠി )\nമികച്ച സാമൂഹ്യ പ്രസക്തിയുള്ള ചിത്രം - ഐ ആം ബോണി\nഅഡ്വഞ്ചര് ചിത്രം ലഡാക് ചലേ റിക്ഷാവാലേ\nനിരൂപകന്- ഗിരിധര് ഝാ\nമികച്ച കൃതി -മതമണി ( മണിപ്പൂരി )\nതൊണ്ടിമുതല് വിജയിക്കുമോയെന്ന് സംശയമുണ്ടായിരുന്നു; അവാര്‍ഡില് സന്തോഷം പങ്കുവച്ച് ഫഹദ് ഫാസില്\nNational film award yesudas parvathy jayaraj fahad


ടാറ്റയുടെ ആധാരം നടക്കുമ്പോള് മുഖ്യമന്ത്രി സി. അച്യുതമേനോൻ, റവന്യൂമന്ത്രി ബേബി ജോൺ - themediasyndicate\nടാറ്റയുടെ ആധാരം നടക്കുമ്പോള് മുഖ്യമന്ത്രി സി. അച്യുതമേനോൻ, റവന്യൂമന്ത്രി ബേബി ജോൺ\nby ദി മീഡിയ സിൻഡിക്കേറ്റ് ഇൻവെസ്റ്റിഗേറ്റീവ് ടീം\nബ്രിട്ടീഷ് കമ്പനികളുടെ കയ്യിലായിരുന്ന മൂന്നാർ ഉൾപ്പെടുന്ന കണ്ണൻ ദേവൻ മലകൾ അടിയന്തരാവസ്ഥക്കാലത്ത് നിയമവിരുദ്ധമായി ടാറ്റ കമ്പനിക്ക് ആധാരം ചെയ്ത് കൊടുക്കുന്നതിനിടയിൽ പലവട്ടം കൈമറിഞ്ഞിട്ടുണ്ട്. ഏറ്റവും ഒടുവിൽ, 1976ൽ ബ്രിട്ടീഷ് കമ്പനി ടാറ്റക്ക് ഭുമി ആധാരം ചെയ്ത് കൊടുക്കമ്പോൾ മുഖ്യമന്ത്രി സി. അച്യുതമേനോനും റവന്യൂമന്ത്രി ബേബി ജോണും ആയിരുന്നു. മൂന്നാർ ഭുമി കൈമാറ്റത്തിന്റെ ചരിത്രം ചികയുമ്പോൾ കേരള രാഷ്ട്രീയത്തിലെ ചില വിഗ്രഹങ്ങൾക്ക്‌മേൽ ചളി തെറിക്കുകയെങ്കിലും ചെയ്യും. രാഷ്ട്രീയ തീരുമാനമില്ലാതെ ഉദേ്യാഗസ്ഥ തലത്തിൽ ഇത്തരമൊരു തീരുമാനം എടുക്കപ്പെടുകയില്ല.\nമൺറോ സായിപ്പിന്റെ നോർത്ത് ട്രാവൻകോർ ലാൻഡ് പ്ലാൻറിംങ് ആൻറ് അഗ്രികൾച്ചർ സൊസൈറ്റി ലിമിറ്റഡ് എന്ന കമ്പനിക്ക് പൂഞ്ഞാർ രാജാവ് ഭൂമി വിൽക്കുന്നത് 1886ലാണ്. അവർ കണ്ണൻ ദേവൻ ഹിൽസ് പ്രൊഡ്യൂസ് (കെ.ഡി.എച്ച്.പി -യു.കെ) എന്ന ബ്രിട്ടീഷ് കമ്പനിക്ക് കൈമാറി. പിന്നീട് മുമ്പ് സൂചിപ്പിച്ച ആധാരങ്ങൾ പ്രകാരം ടാറ്റ ഫിൻലേക്ക്. ടാറ്റ ഫിൻലേ അനന്തരം ടാറ്റ ഗ്ലോബൽ ബിവറേജസ് ലിമിറ്റഡ് എന്നാക്കിയപ്പോൾ അവരുടെ പക്കലും പിന്നീട് അവരുടെ സബ്‌സിഡിയറി കമ്പനിയായ ഇന്നത്തെ കണ്ണൻദേവൻ ഹിൽസ് പ്ലാന്റേഷൻസിന്റെ (കെ.ഡി.എച്ച്.പി) പക്കലും എത്തുന്നു. കണ്ണൻദേവൻ ഹിൽസ് പ്ലാന്റേഷൻസിന്റെ കൈവശ ഭൂമി ആധാരം ചമച്ച് ടാറ്റ ഫിൻലേക്ക് കൈമാറിയെന്ന് വരുത്തിയതല്ലാതെ ഇരു കമ്പനികളും തമ്മിൽ ഓഹരി കൈമാറ്റം നടന്നിട്ടില്ല. അങ്ങിനെ നടന്നതായി ടാറ്റ ഒരു കോടതിയിലും അവകാശപ്പെട്ടിട്ടുമില്ല.\nഅതിനിടയിൽ, 1971ൽ കെ.ഡി.എച്ച് ആക്ട് വഴി സർക്കാർ ബ്രിട്ടീഷ് കമ്പനികളുടെ ഉടമസ്ഥതയിലുള്ള ഈ ഭൂമി സർക്കാർ ഏറ്റെടുത്തിരുന്നു. ഏറ്റെടുത്തതിനെതിരെ കമ്പനി സുപ്രീം കോടതി വരെ കേസിന് പോയെങ്കിലും 1972 ഏപ്രിൽ 27ന് സർക്കാർ വാദം ശരിവച്ച് സുപ്രീം കോടതി ഉത്തരവിട്ടു. പിന്നീട് 1974ൽ സംസ്ഥാന ലാൻഡ് ബോർഡിനെ സ്വാധീനിച്ച് ഏറ്റെടുക്കൽ നിയമത്തിലെ സെക്ഷൻ നാല് പ്രകാരം 57192.65 ഏക്കർ ഭൂമിയ്ക്ക് പ്ലാന്റേഷൻ എന്നയിനത്തിൽ ഇളവ് നേടിയെടുത്തു. അത് തന്നെ നിയമവിരുദ്ധമായാണ്. 1971 ജനുവരിയിൽ നിലവിൽ വന്ന കെ.ഡി.എച്ച് ആക്ട് പ്രകാരം 64 ദിവസത്തിനകം അപേക്ഷിക്കുന്നവർക്കാണ് ഇളവിന് അർഹത. നാല് വർഷം കഴിഞ്ഞിട്ടാണ് ബ്രിട്ടീഷ് കമ്പനി അപേക്ഷ നൽകിയത്. ഈ അപേക്ഷ പരിഗണിച്ച് വിദേശ കമ്പനിക്ക് 57,235.57 ഏക്കർ ഭൂമി നൽകി 1974 മാർച്ച് 29ന് ലാൻഡ് ബോർഡ് ചെയർമാൻ ശങ്കരനാരായണൻ ഉത്തരവിറക്കി. വിദേശ കമ്പനിയുടെ അപേക്ഷ പരിഗണിക്കാൻ ലാൻഡ് ബോർഡിന് അധികാരമില്ല. എന്നിട്ടും അപേക്ഷ അനുസരിച്ച് ഉത്തരവിറക്കി. ലാൻഡ് ബോർഡ് ഉത്തരവ് പ്രകാരമുള്ള ഭൂമി കെ.ഡി.എച്ച്.പി കമ്പനിക്ക് കൈമാറണമെന്ന് കാട്ടി 1977 ഒക്ടോബർ 10ന് ഇടുക്കി കലക്ടറുടേതായി ഒരു ഉത്തരവിറങ്ങി.\nഇതിന് മുമ്പാണ് ഇതേ കമ്പനികൾ ദേവികുളം സബ് രജിസ്ട്രാർ ഓഫീസിൽ 380/77, 381/77 എന്നീ ആധാരങ്ങൾ പ്രകാരം 1,02,034 ഏക്കർ ഭൂമി ടാറ്റ ഫിൻലേക്ക് വിൽക്കുന്നത്. 1978 ജൂൺ രണ്ട് വരെ ഈ ഭൂമി മുഴുവൻ സർക്കാർ വകയായിരുന്നു. അതായത്, ഭൂമി സർക്കാറിന്റെ പക്കലായിരുന്ന സമയത്ത് അത് എഴുതി വിറ്റു.\nലാൻഡ് ബോർഡ് ഉത്തരവനുസരിച്ച് ദേവികുളം തഹസീൽദാരായിരുന്ന ടി.എൻ നാരായണ പണിക്കർ ഭൂമി കൈമാറിയത് ഇന്ത്യൻ കമ്പനിയായ ടാറ്റ ഫിൻലേക്കാണ്. ഇതിന് കാരണമായി നാരായണ പണിക്കർ രേഖപ്പെടുത്തിയിരിക്കുന്നത് 1977 ഡിസംബറിൽ ദേവികുളം സബ്രജിസ്ട്രാർ ഓഫീസിൽ രജിസ്റ്റർ ചെയ്ത 381/1976 നമ്പർ ആധാര പ്രകാരം കെ.ഡി.എച്ച്.പി(യു.കെ) കമ്പനിയുടെ ഭൂമി മുഴുവൻ ടാറ്റ ഫിൻലേക്ക് വിറ്റു എന്നാണ്. തഹസീൽദാർ നാരായണ പണിക്കർ ഈ വിൽപ്പന അംഗീകരിച്ച് ഭൂമി പോക്കുവരവ് നടത്തി ടാറ്റക്ക് നൽകി. ലാൻഡ് ബോർഡ് ചെയർമാൻ ശങ്കരനാരായണനും തഹസീൽദാർ നാരായണ പണിക്കരും സ്വന്തം നിലയിൽ ഇത്രയും വലിയ നിയമലംഘനം നടത്തുമെന്ന് കരുതാനാകില്ല. അവിയൊണ് അന്ന് മുഖ്യമന്ത്രി അച്യുതമേനോനും റവന്യു മന്ത്രി ബേബിജോണുമായിരുന്നു എന്ന കാര്യം പ്രസക്തമാകുന്നത്. പിന്നീട്, സി.പി.ഐക്ക് അവിടെ നിരവധി ആനുകൂല്യങ്ങൾ കിട്ടുകയും ആ പാർട്ടി പിൽക്കാലത്ത് മൂന്നാർ കാര്യം വരുമ്പോൾ ടാറ്റയെ പിന്തുണക്കുന്ന നിലപാട് സ്വകരിക്കുകയും ചെയ്തത് ഇതോട് ചേർത്ത് വായിക്കണം.\nവിദേശ നാണ്യ വിനിമയ നിയന്ത്രണ ചട്ടം (ഫെറ) നിലവിൽ വന്ന 1974 ജനുവരി ഒന്നിന് ശേഷം റിസർവ് ബാങ്കിന്റെ മുൻകൂർ അനുമതിയില്ലാതെ ഇന്ത്യയിൽ വിദേശ കമ്പനികൾ പ്രവർത്തിക്കുന്നത് വിലക്കിയിട്ടുണ്ട്. ഭൂപരിഷ്‌കരണ നിയമം കൊണ്ടു വന്നത് ഇന്ത്യൻ പൗരന്മാരായ കേരളത്തിലെ ജനങ്ങൾക്ക് വേണ്ടിയാണ്. അതനുസരിച്ച് ഭൂമിക്ക് അവകാശം ഇന്ത്യൻ പൗരന്മാർക്ക് മാത്രമാണ്. നിയമം അതായിരിക്കെയാണ് 1974 മാർച്ച് 29ന് ലാൻഡ് ബോർഡ് ബ്രിട്ടീഷ് കമ്പനിക്ക് ഭൂമി നൽകിയത്.\nമൂന്നാർ പട്ടണം അടക്കം 1,04,169.65 ഏക്കർ ഭൂമി കൈവശമുണ്ടെന്ന് പറയുന്ന ടാറ്റ അധിക ഭൂമിക്ക് ലാൻഡ് ബോർഡിൽ ഇതുവരെ സീലിങ് റിട്ടേൺ ഫയൽ ചെയ്തിട്ടില്ല. അതിനെതിരെ ലാൻഡ് ബോർഡ് നടപടിയും എടുത്തിട്ടില്ല. അനധികൃതമായി ഭൂമി കൈവശം വക്കുന്നത് ക്രിമിനൽ കുറ്റമാണ്. അത്തരം കേസുകളൊന്നും ഇത്രനാളും ടാറ്റക്കെതിരെ എടുത്തിരുന്നില്ല. 2015 സെപ്റ്റംബർ 19ന് മാത്രമാണ് ഒമ്പത് ക്രിമിനൽ കേസുകൾ ടാറ്റക്കും അവരുടെ കെ.ഡി.എച്ച്.പി കമ്പനിക്കെുമെതിരെ രജിസ്റ്റർ ചെയ്തത്. മൂന്നാറിലെ പെമ്പിളൈകൾ ഇറങ്ങിത്തിരിച്ചതോടെ ഉണ്ടായ വിവാദം മൂലമായിരുന്നു അത്. പക്ഷേ, തുടർ നടപടികൾ ഒന്നുമുണ്ടായിട്ടില്ല. മൂന്നാർ ചവിട്ടി അടച്ച ഒരു സംഭവമായി മാറിക്കഴിഞ്ഞു.\nTags: achutha menonbaby johntata\nആധാര്: സുപ്രീംകോടതിയുടെ ഇടക്കാല ഉത്തരവ് നാളെ


പാച്ചല്ലൂരമ്മ മാഹാത്മ്യം | Pachallooramma\nHome » slider » പാച്ചല്ലൂരമ്മ മാഹാത്മ്യം\nശ്രീകോവിലില് ദേവി-ഭദ്രകാളി. ശാന്തസ്വരൂപിണിയായ ഭഗവതി വടക്കോട്ട് ദര്‍ശനമേകുന്നു. കന്നിമൂലയില് ഗണപതിയും തൊട്ടടുത്ത് ശാസ്താവും കാവില് നാഗരുമുണ്ട്. ക്ഷേത്രമുറ്റത്ത് ഒരു മൂട്ടില് കുറെ ആലുകള്. കൂട്ടത്തില് അരശുപാലയുമൊക്കെയുണ്ട്. തറകെട്ടി ഭദ്രമായി സൂക്ഷിച്ചിട്ടുള്ള ഇവിടെ കണ്ഠാ കര്‍ണ്ണന്റെ സാന്നിധ്യവുമുണ്ട്. ദേവിയുടെ സഹോദരനെന്ന് സങ്കല്‍പം. നിത്യപൂജയുണ്ട് വൈകുന്നേരമാണ്. ചൊവ്വ്, വെള്ളി, ഞായര് ദിവസങ്ങളില് രണ്ടുനേരം പൂജ. അന്ന് പൊങ്കാലയുണ്ട്. കടുംപായസ്സമാണ് പ്രധാന വഴിപാട്. ഉത്സവത്തോടനുബന്ധിച്ചുള്ള തൂക്കവും വഴിപാടാണ്.\nകുംഭമാസത്തിലാണ് നേര്‍ച്ചതൂക്ക മഹോത്സവം. പൂരത്തിനു തൂക്കം വരത്തക്കവിധമാണ് ദിവസം നിശ്ചയിക്കുക. പ്രസിദ്ധമായ നേര്‍ച്ചതൂക്കം ഏഴാം ദിവസമാണ് .അന്ന് ഉരുള്‍നേര്‍ച്ചയും നടക്കും. ഉത്സവത്തിന് നാലാംനാള് മുതല് തൂക്കക്കാര് വ്രതാനുഷ്ഠാനത്തിലാകും. അപ്പോള്‍മുതല് അവര് ക്ഷേത്രത്തില് തന്നെ കഴിയണമെന്നുണ്ട്. നിത്യവും നമസ്കാരംചെയ്യാറുള്ള തൂക്കവ്രതക്കാര് തൂക്കടിവസമാകുമ്പോഴേക്കും നൂറുകണക്കിന് നമസ്കാരകര്‍മ്മം നടത്തിയിരിക്കും. കുട്ടികളെ തൂക്കാന് നേര്‍ച്ചയുള്ളവര് മകയിരം നാളില് ക്ഷേത്രത്തിലെത്തും. പിന്നെ പള്ളിപലകയില് പണംവച്ച് നേര്‍ച്ച നിര്‍വ്വഹിക്കുന്ന കാര്യം ഉറപ്പുവരുത്തും. അന്നുരാവിലെ ഉരുള്‍നേര്‍ച്ച നടക്കും. വൈകിട്ട് നാലുമണിയോടെ ആരംഭിക്കുന്ന നേര്‍ച്ചതൂക്കം പിറ്റേന്ന് വെളുക്കുന്നതുവരെ നീണ്ടുപോകും. നാലുചക്രങ്ങളില് ഉറപ്പിച്ച വില്ലിന് മുപ്പതടിയോളം ഉയരംവരും. തൂക്കകാരന്റെ ദേഹം വില്ലിനോട് ചേര്‍ത്ത്കെട്ടിയിരിക്കും. അയാള് കുഞ്ഞിനെ നെഞ്ചോട് ചേര്‍ത്ത് പിടിച്ചിരിക്കും. കുട്ടിയെയുംകൊണ്ട് തൂക്കവില്ല് ക്ഷേത്രത്തിന് വലം വയ്ക്കും. ഒരു വില്ലില് രണ്ടു കുട്ടികളെ തൂക്കുന്ന പതിവുമുണ്ട്. ആദ്യത്തേത് ക്ഷേത്രതൂക്കമാണ് ഇതിനെ പണ്ടാരതൂക്കം എന്നാണ് അറിയപ്പെടുന്നത്. ദേവീസഹായത്താല് സന്താനഭാഗ്യമുണ്ടായാല് ചോറൂണിനു മുന്‍പുതന്നെ കുഞ്ഞിന്റെ നേര്‍ച്ച തൂക്കം നിര്‍വ്വഹിക്കുന്നു.\nCategories: slider, temple


Shikhar Dhavan Archives -\nഓസ്‌ട്രേലിയയോട് പൊരുതി തോറ്റ് ഇന്ത്യ..\nമഴ വില്ലനായി വന്ന മത്സരത്തിൽ ഓസ്‌ട്രേലിയക്കെതിരെ പൊരുതിത്തോറ്റ് ഇന്ത്യ. ആദ്യ ടി20 മത്സരത്തിലാണ് ഇന്ത്യ ഓസ്‌ട്രേലിയയെ തോൽപ്പിച്ചത്. മഴ കാരണം 20 ൽ നിന്നും 17 ഓവറാക്കി കുറച്ച മത്സരത്തിൽ ഇന്ത്യക്ക് വിജയം നേടാൻ 174 റൺസ് എടുക്കണമായിരുന്നു. എന്നാൽ 169 റൺസ് എടുക്കാനെ ഇന്ത്യക്ക് കഴിഞ്ഞുള്ളു. നാല് ഓവറിൽ 35 റൺസ് എന്ന നിലയിൽ എട്ട് റൺസ്...


കോഴക്കുരുക്കിൽ യുഡിഎഫ‌്; ചിത്രത്തിലില്ലാതെ ബിജെപി | Kerala | Deshabhimani | Friday Apr 5, 2019\nകോഴക്കുരുക്കിൽ യുഡിഎഫ‌്; ചിത്രത്തിലില്ലാതെ ബിജെപി\nപ്രത്യേക ലേഖകൻUpdated: Friday Apr 5, 2019\nനാമനിർദേശ പത്രികയിലെ സൂക്ഷ‌്മപരിശോധനകൂടി കഴിഞ്ഞതോടെ തെരഞ്ഞെടുപ്പ‌് പ്രചാരണം തീപാറുന്ന അടുത്ത ഘട്ടത്തിലേക്ക‌് കടന്നു. ദേശീയരാഷ്ട്രീയവും വികസനവും മൂർച്ചയോടെ വിഷയമാക്കി മുന്നേറാൻ എൽഡിഎഫും രാഹുൽ ഗാന്ധിയുടെ സ്ഥാനാർഥിത്വത്തിൽ ജീവവായുതേടി യുഡിഎഫും എല്ലാമണ്ഡലങ്ങളിലും നേർക്കുനേർ പോരാട്ടത്തിലാണ‌്. പ്രചാരണം ഉച്ചസ്ഥായിയിലേക്ക‌് കടന്നിട്ടും പല മണ്ഡലങ്ങളിലും ഇപ്പോഴും സജീവമാകാൻ കഴിയാത്ത അവസ്ഥയിലാണ‌് ബിജെപി നേതൃത്വം നൽകുന്ന എൻഡിഎ. കോഴക്കുരുക്കിലായ കോഴിക്കോട്ടെ യുഡിഎഫ‌് സ്ഥാനാർഥി എം കെ രാഘവനെ പ്രതിരോധിക്കാനാകാതെ ഉമ്മൻചാണ്ടിയും രമേശ‌് ചെന്നിത്തലയും വിറളിപൂണ്ടതാണ‌് വെള്ളിയാഴ‌്ച കാണാൻ കഴിഞ്ഞത‌്. അഞ്ചുകോടി രൂപ ഇങ്ങനെ വച്ചുകൊണ്ടിരിക്കുകയാണോ എന്നായിരുന്നു ഉമ്മൻചാണ്ടിയുടെ ചോദ്യം.\nഒളിക്യാമറ ഓപ്പറേഷൻ സിപിഐ എമ്മിന്റെ ഗൂഢാലോചനയെന്ന‌ു പറഞ്ഞ‌് തടിതപ്പാനാണ‌് ചെന്നിത്തല ശ്രമിച്ചത‌്. തെളിയിക്കാനുള്ള സിപിഐ എം കോഴിക്കോട‌് ജില്ലാ സെക്രട്ടറി പി മോഹനന്റെ വെല്ലുവിളി ഏറ്റെടുക്കാൻ കോൺഗ്രസിന‌് കഴിഞ്ഞതുമില്ല. കോഴവിവാദം വരുംദിവസങ്ങളിൽ കോൺഗ്രസിനെ കടുത്ത പ്രതിരോധത്തിലാക്കും. രാഘവന്റെ നാമനിർദേശ പത്രിക സ്വീകരിച്ചിട്ടുണ്ടെങ്കിലും ചട്ടലംഘനം തെളിഞ്ഞാൽ പത്രിക തള്ളാനും മുൻകാലപ്രാബല്യത്തോടെ നടപടിയെടുക്കാനും കമീഷൻ നിർബന്ധിതമാകും. രാഹുലിന്റെ വരവോടെ ആർജിതമായ ഉത്സാഹം കോഴവിവാദം ചോർത്തിയെന്നാണ‌് കോൺഗ്രസിനുള്ളിലെ പൊതുവികാരം.\nസിപിഐ എമ്മിനെതിരെ ഒന്നും പറയില്ലെന്ന രാഹുലിന്റെ നിലപാടിന‌് മുഖ്യമന്ത്രി പിണറായി വിജയൻ, കോടിയേരി ബാലകൃഷ‌്ണൻ, എസ‌് രാമചന്ദ്രൻപിള്ള എന്നിവർ ചുട്ടമറുപടിയാണ‌് നൽകിയത‌്. രാഹുൽ ഗാന്ധിയുടെ ‘ആ സൗജന്യം’ വേണ്ടെന്നാണ‌് മുഖ്യമന്ത്രി വ്യക്തമാക്കിയത‌്.\n‘ഒന്നും പറയാനില്ലെന്നാണ‌് രാഹുൽ പറയുന്നത‌്. പിന്നെ എന്താണ‌് പറയാനുള്ളത‌്. ഒരു മണ്ഡലത്തിലല്ല ഞങ്ങൾ കോൺഗ്രസിനെ എതിർക്കുന്നത‌്. ഇതിൽ വയനാടും ഉൾപ്പെടുന്നു. ഒരു വ്യത്യാസവുമില്ല.’ മുഖ്യമന്ത്രി പറഞ്ഞു.\nരാഹുൽ ഗാന്ധിക്ക‌് ഒന്നും പറയാനില്ലെങ്കിലും ഞങ്ങൾക്ക‌് പറയാൻ ധാരാളം കാര്യങ്ങളുണ്ടെന്ന‌് മുഖ്യമന്ത്രി കോൺഗ്രസിനെ ഓർമിപ്പിച്ചു. ഇടതുപക്ഷം ശക്തമായി തിരിച്ചടി നൽകുമെന്ന ബോധ്യത്തിൽനിന്നാണ‌് രാഹുൽ ഗാന്ധിയുടെ നിലപാടെന്ന‌് കോടിയേരി ബാലകൃഷ‌്ണൻ വ്യക്തമാക്കി.\n‘ഞങ്ങൾക്കെതിരെ ഒന്നും പറഞ്ഞില്ലെങ്കിലും കോൺഗ്രസിന്റെ ജനവിരുദ്ധനയവും വിശ്വാസ്യതയില്ലായ‌്മയും തുറന്നുകാട്ടുകതന്നെ ചെയ്യും’–- കോടിയേരി മുന്നറിയിപ്പ‌് നൽകി. പടക്കളത്തിൽനിന്ന‌് ഒളിച്ചോടിയ ആൾ എങ്ങനെയാണ‌് പടനായകനാകുന്നതെന്ന ചോദ്യമാണ‌് എസ‌് രാമചന്ദ്രൻപിള്ള ഉയർത്തിയത‌്.\nകോൺഗ്രസും ഇടതുപക്ഷവും തമ്മിലുള്ള രഹസ്യധാരണയെന്ന പതിവ‌് ആക്ഷേപവുമായി ബിജെപി രംഗത്ത‌ുവന്നു. അതേസമയം, അഞ്ച‌് മണ്ഡലങ്ങളിലെ ‘കോലിബി’ സഖ്യത്തെക്കുറിച്ച‌് ഇതുവരെ പ്രതികരിക്കാൻ ബിജെപി തയ്യാറായിട്ടില്ല എന്നതാണ‌് ശ്രദ്ധേയം.


nayanthara and prbudeva in guruvayoor temple\nനയന്‍താരയും പ്രഭുദേവയും ഗുരുവായൂരില്\nWednesday 13th July 2011 12:33pm\nതെന്നിന്ത്യന് സിനിമാതാരം നയന്‍താരയും പ്രഭുദേവയും ഗുരുവായൂരിലെത്തി. വിവാഹത്തിനു മുന്നോടിയായി ഗുരുവായൂരപ്പന്റെ അനുഗ്രഹം വാങ്ങാനാണ് സന്ദര്‍ശനമെന്ന് സൂചന.\nരാവിലെ ശീവേലിക്കുശേഷമാണ് ഇവര് ക്ഷേത്രത്തിലെത്തിയത്. നയന്‍താരയെ കാറിലിരുത്തി പ്രഭുദേവമാത്രമാണ് ഉള്ളില് പ്രവേശിച്ചത്. ഗുരുവായൂരപ്പന് കദളിക്കുല സമര്‍പ്പിച്ച് പ്രസാദം വാങ്ങി പ്രഭുമടങ്ങി.\nക്ഷേത്ര ദര്‍ശനം നടത്താന് നയന്‍താരയ്ക്കും ആഗ്രഹമുണ്ടായിരുന്നു. എന്നാല് അന്യമതസ്ഥരെ ഗുരുവായൂരില് പ്രവേശിപ്പിക്കില്ലെന്നറിഞ്ഞതോടെ നയന്‍സ് കാറിലിരിക്കുകയായിരുന്നു.\nകുറച്ചുദിവസം മുന്‍പാണ് ഭാര്യ റംലത്തില് നിന്നും പ്രഭുദേവ വിവാഹമോചനം നേടിയത്. ഇതോടെ നയന്‍സ് – പ്രഭുദേവ വിവഹത്തിനുണ്ടായിരുന്ന തടസം നീങ്ങിയിരുന്നു. തെലുങ്ക് ചിത്രമായ ശ്രീ രാമരാജ്യത്തിനുശേഷം നയന്‍സ് അഭിനയരംഗത്തോട് വിടപറയുകയും ചെയ്തിട്ടുണ്ട്. ഇതോടെ വിവാഹം ഉടനുണ്ടാകുമെന്ന് ഉറപ്പായി.


റോഡുകൾ പുനരുദ്ധാരണത്തിൽ അനാസ്ഥയെന്ന് ആക്ഷേപം : Deepika.com Nattu Visesham\nനെടുങ്കണ്ടം: നാളുകളായി തകർന്നുകിടക്കുന്ന റോഡുകൾ ഗതാഗത യോഗ്യമാക്കുന്നതിൽ പഞ്ചായത്ത് അനാസ്ഥ കാട്ടുന്നതായി ആക്ഷേപം. നെടുങ്കണ്ടത്തെ യൂണിവേഴ്സിറ്റി നഴ്സിംഗ് കോളജിലേക്കുള്ള റോഡാണ് മാസങ്ങളായി തകർന്നുകിടക്കുന്നത്.\nനൂറുകണക്കിന് കോളജ് വിദ്യാർഥികളും പ്രദേശവാസികളും ദിനംപ്രതി സഞ്ചരിക്കുന്ന റോഡാണ് നടന്നുപോകാൻപോലും കഴിയാത്ത വിധത്തിൽ തകർന്നത്. ചെറിയ മഴപെയ്താൽപോലും ഈ റോഡിൽ വെള്ളം തളംകെട്ടി നിൽക്കും. വലിയ മഴപെയ്യുന്നതോടെ റോഡ് വെള്ളം മൂടിയ അവസ്ഥയിലാകും. ഇതോടെ വെള്ളത്തിലൂടെ ഇറങ്ങിമാത്രമേ ആളുകൾക്ക് നടന്നുപോകാൻ കഴിയൂ.\nഈഭാഗത്തെ ടാറിംഗ് പൊളിഞ്ഞ അവസ്ഥയിലാണ്. ഇതിനാൽ ഇതുവഴി നടന്നുവരുന്നവരിൽ പലരും കാൽവഴുതി ചെളിവെള്ളത്തിൽ വീഴുന്നതും പതിവാണ്. നിരവധിതവണ പ്രദേശവാസികളും കോളജ് അധികൃതരും റോഡിന്‍റെ ശോചനീയാവസ്ഥയെകുറിച്ച് പരാതിപ്പെട്ടിട്ടുണ്ട്. ഇതുവരെ യാതൊരു നടപടികളും നെടുങ്കണ്ടം ഗ്രാമപഞ്ചായത്ത് സ്വീകരിച്ചിട്ടില്ല. റോഡിന്‍റെ ശോചനീയാവസ്ഥ പരിഹരിക്കണമെന്ന് ആവശ്യപ്പെട്ട് സമരത്തിനൊരുങ്ങുകയാണ് നാട്ടുകാർ.


തെരുവുനായ്ക്കള്‍ക്ക് പിടിവീണു തുടങ്ങി; ആശ്വാസത്തോടെ നഗരവാസികള് :: Janmabhumi Daily\nതെരുവുനായ്ക്കള്‍ക്ക് പിടിവീണു തുടങ്ങി; ആശ്വാസത്തോടെ നഗരവാസികള്\nThursday5November 2015 11:09 pm IST\nതിരുവനന്തപുരം: തലസ്ഥാനവാസികള്‍ക്ക് ഇനി പേടിയില്ലാതെ പുറത്തിറങ്ങാം. നഗരത്തിലെ തെരുവുനായ്ക്കളെ പിടികൂടാന് കോര്‍പ്പറേഷന് അഡ്മിനിസ്‌ട്രേറ്റീവ് കമ്മിറ്റി നടപടി തുടങ്ങി. ഹൈക്കോടതി ഉത്തരവിന്റെ പിന്‍ബലത്തിലാണ് ഇന്നലെ മുതല് തെരുവുനായ്ക്കളെ പിടികൂടാനുള്ള നടപടിയാരംഭിച്ചത്. പേ വിഷബാധയുള്ളവയെ കണ്ടെത്തി കൊല്ലുകയും മറ്റുള്ളവയെ പിടികൂടി വന്ധ്യംകരിക്കുകയുമാണ് ചെയ്യുക. നായ്ക്കളെ പിടികൂടിയ ശേഷം പേ വിഷബാധയുണ്ടോയെന്ന് മൂന്ന് ദിവസം നിരീക്ഷിക്കും. പേ വിഷബാധയുണ്ടെന്ന് കണ്ടെത്തിയാല് മാത്രമേ അവയെ കൊല്ലുകയുള്ളുവെന്നാണ് അധികൃതര് വ്യക്തമാക്കുന്നത്. അത്തരത്തില് വളരെ കുറച്ച് നായ്ക്കളെ മാത്രമേ ഇന്നലെ കണ്ടെത്താന് കഴിഞ്ഞുള്ളൂ. അതേസമയം വന്ധ്യംകരണത്തിനായി നിരവധി നായ്ക്കളെ ഇന്നലെ പിടികൂടിയിട്ടുണ്ട്. മൃഗസംരക്ഷണ വകുപ്പില് നിന്നു രണ്ട് വെറ്ററിനറി ഡോക്ടര്‍മാരെ വന്ധ്യംകരണത്തിനും പേ വിഷബാധയുള്ള നായ്ക്കളെ കൊല്ലുമ്പോള് അവയുടെ പോസ്റ്റുമോര്‍ട്ടം നടപടികള്‍ക്കുമായി നിയോഗിച്ചിട്ടുണ്ട്. തെരുവുനായ്ക്കളുടെ ശല്യത്തില് നിന്നു ജനങ്ങളെ രക്ഷിക്കാന് നടപടി സ്വീകരിക്കണമെന്ന് ആവശ്യപ്പെട്ട് ഹൈക്കോടതി ഇടപെടല് ഉണ്ടായതോടെയാണ് നടപടികള് ത്വരിതപ്പെടുത്താന് കോര്‍പ്പറേഷന് അഡ്മിനിസ്‌ട്രേറ്റീവ് കമ്മിറ്റി തീരുമാനിച്ചത്. തെരുവുനായ്ക്കളെ പിടികൂടുമ്പോള് പാലിക്കേണ്ട നടപടിക്രമങ്ങള് എന്തെല്ലാമെന്ന് ഹൈക്കോടതി പ്രത്യേകം നിര്‍ദേശിച്ചിട്ടുണ്ട്. അതിലേക്ക് ഒരു മേല്‍നോട്ട സമിതിക്ക് രൂപം നല്‍കുമെന്ന് കലക്ടര് ഡോ. ബിജുപ്രഭാകര് പറഞ്ഞു. തെരുവുനായ്ക്കളെ സംരക്ഷിക്കാനും നിരീക്ഷിക്കാനും തിരുവല്ലത്തും പേട്ടയിലുമാണ് രണ്ട് ഡോഗ് ഷെല്‍ട്ടര് ഹൗസുകളുള്ളത്. തിരുവല്ലത്തുള്ളതില് കൂടുതല് സജ്ജീകരണങ്ങള് നടത്തേണ്ടതുള്ളതിനാല് അറ്റകുറ്റപ്പണികള് ആരംഭിച്ചു. പേട്ട ആശുപത്രിയില് രണ്ട് ഷിഫ്റ്റുകളായാണ് വന്ധ്യംകരണം നടത്തുക. വന്ധ്യംകരിച്ച നായ്ക്കളെ പിടികൂടുന്ന സ്ഥലങ്ങളില് തന്നെ വിടും. തെരുവുനായ്ക്കളെ സംരക്ഷിക്കാന് താത്പര്യമുള്ളവര്‍ക്ക് ഷെല്‍ട്ടര് നിര്‍മിച്ച് അങ്ങനെ ചെയ്യാനും അനുമതിയുണ്ട്. അപ്രകാരം താത്പര്യമുള്ളവര് കോര്‍പ്പറേഷന് സെക്രട്ടറിയുമായി ബന്ധപ്പെടണം. അപകടകാരികളായ നായ്ക്കളെ സംബന്ധിച്ച് 9605962471 എന്ന നമ്പരില് വിവരം അറിയിക്കാനും സൗകര്യം ഏര്‍പ്പെടുത്തിയിട്ടുണ്ട്. കളക്ടറുടെ നേതൃത്വത്തിലെ പുതിയ തീരുമാനത്തിന് പരക്കെ അംഗീകാരം ലഭിച്ചിരിക്കുകയാണ്. അഞ്ചുകൊല്ലം കോര്‍പ്പറേഷന് ഭരിച്ച രാഷ്ട്രീയ നേതൃത്വത്തിനു സാധിക്കാത്ത തീരുമാനമാണ് ജില്ലാ കലക്ടറുടെ നേതൃത്വത്തില് നടന്നുവരുന്ന ഭരണസമിതി ഇപ്പോള് കൈക്കൊണ്ടിരിക്കുന്നത്. തെരുവുനായ ശല്യംകൊണ്ട് ഭീതിയിലാണ്ട തലസ്ഥാന നഗരത്തിന് മോചനം ഉണ്ടാകുമെന്ന പ്രതീക്ഷ ജനങ്ങളില് വര്‍ധിച്ചിട്ടുണ്ട്. നഗരത്തിലെ വിവിധ റസിഡന്റ്‌സ് അസോസിയേഷനുകളും മറ്റു സംഘടനകളും നടപടിയെ സ്വാഗതം ചെയ്തിട്ടുണ്ട്.


Kerala congress jose k mani in LDF | കേരള കോണ്‍ഗ്രസ് ജോസ് വിഭാഗം ഇനി ഇടതുമുന്നണിയ്ക്കൊപ്പം ..സീറ്റുകളുടെ കാര്യം പിന്നീട് ചര്‍ച്ച ചെയ്യാമെന്ന് മുഖ്യമന്ത്രി പിണറായി വിജയന് - Malayalivartha.com Widgets Magazine\n22 OCTOBER 2020 05:50 PM IST\nകേരള കോണ്‍ഗ്രസ് ജോസ് വിഭാഗം ഇനി ഇടതുമുന്നണിയില്. ജോസ് കെ മാണിയുടെ മുന്നണി പ്രവേശനത്തിന് എല്‍ഡിഎഫ് അംഗീകാരം നല്‍കി. സീറ്റുകളുടെ കാര്യം പിന്നീട് ചര്‍ച്ച ചെയ്യാമെന്ന് മുഖ്യമന്ത്രി പിണറായി വിജയന് പറഞ്ഞു.\nഇടയ്ക്ക് സിറ്റിംഗ് സീറ്റുകളിൽ ആശങ്കയറിയിച്ച് എൻസിപി രംഗത്തെത്തിയെങ്കിലും ഇടപെട്ടത് മുഖ്യമന്ത്രിയാണ്.... എല്ലാം പിന്നീട് ചർച്ച ചെയ്യാമെന്നും, തൽക്കാലം യുഡിഎഫ് ദുർബലമാകുന്നതാണ് പ്രധാനമെന്നും മുഖ്യമന്ത്രി പറഞ്ഞു\nഇതോടെ യുഡിഎഫ് ഒന്നോ രണ്ടോ പാർട്ടികളുടെ മുന്നണിയായി ചുരുങ്ങുകയാണ്. തദ്ദേശ തിരഞ്ഞെടുപ്പിൽ നല്ല മുന്നേറ്റം ഇത് എൽഡിഎഫിന് നൽകും എന്നാണു പ്രതീക്ഷ .\nപാലാ സീറ്റിന്റെ കാര്യത്തിൽ എൻസിപിയുടെ ആശങ്ക തുടരുകയാണ്. ഇക്കാര്യത്തിൽ മുഖ്യമന്ത്രി പിണറായി വിജയൻ എൻസിപിക്ക് ഉറപ്പു നൽകിയില്ല. നിയമസഭാ സീറ്റിന്റെ കാര്യത്തിൽ ധാരണയായില്ലെന്നു മാത്രമാണ് ഇക്കാര്യത്തിലെ മറുപടി. എന്നാൽ ഉപാധികളില്ലാതെയാണ് ജോസിന്റെ വരവെന്ന് എൻസിപിയോടു പിണറായി പറഞ്ഞു\nമുൻ മന്ത്രിമാർക്ക് എതിരായ വിജിലൻസ് അന്വേഷണം ; അവധിയിലായിരിക്കുന്ന വിജിലൻസ് ഡയറക്‌ടറെ വിളിപ്പിച്ച് ഗവർണർ ആരിഫ് മുഹമ്മദ് ഖാൻ ; സർക്കാർ ഫയലുകൾ ഗവർണറുടെ മുന്നിൽ (2 minutes ago)\nഭാര്യയെയും മകളെയും നിരന്തരം ആക്രമണം... പൊലീസ് അന്വേഷിച്ചെത്തിയതോടെ ഉള്ളിൽ നീറിയ കടുത്ത പക! കൊല്ലത്ത് ഭാര്യയുടെയും മകളുടെയും മുഖത്ത് ആസിഡൊഴിച്ച് യുവാവിന്റെ ക്രൂരത; പിന്നാലെ സംഭവിച്ചത് (6 minutes ago)\nവിദേശത്ത് നിന്നും ലീവിന് വന്ന ദിവസം തന്നെ അര്‍ധരാത്രി കിടപ്പുമുറിയിലെ ബഡില് ഇട്ട് ഭാര്യയെ മാരകായുധം ഉപയോഗിച്ച് ആക്രമിച്ചു ;  വിഷദ്രാവകം ബലമായി വായില് ഒഴിപ്പിച്ച് കുടിപ്പിച്ചു; രക്തം ഛര്‍ദിച്ച് യു (27 minutes ago)\nപൊതുഖജനാവില് നിന്നും ചെലവഴിച്ചത് 1.19 കോടി ; എന്നിട്ടും സി.ബി.ഐ അന്വേഷണം തടയാന് സാധിച്ചില്ല; പാര്‍ട്ടിക്ക് ബന്ധമില്ലെന്ന് വാദിക്കുന്ന കൊലപാതകത്തില് സി.ബി.ഐ വന്നാല് എന്താപ്രശ്‌നം; സാമ്പത്തിക പ്രത (31 minutes ago)\nകാനറാ ബാങ്കില് 220 സ്പെഷ്യലിസ്റ്റ് ഓഫീസര്; എസ്.ബി.ഐ.യില് 8500 അപ്രന്റിസ് ഒഴിവുകൾ (39 minutes ago)\nകിഫ്ബി ഊരാളുങ്കലിന് വേണ്ടി; കോടികളുടെ കരാര് ലഭിക്കുന്നത് ടെന്‍ഡറില്ലാതെ; മുഖ്യമന്ത്രി മുന്‍കൈയെടുത്ത് കരാറുകള് ഉറപ്പിച്ചു നല്‍കി; കണ്ടെത്തല് സി.എ.ജി റിപ്പോര്‍ട്ടിലും; സി.എം രവീന്ദ്രനില് ഒതുങ്ങാത്ത (41 minutes ago)\nഅച്ഛനും അമ്മയും മകനും വീട്ടില് മരിച്ച നിലയില്; ഡീസല് ഒഴിക്കുകയും അടുക്കളയിലെ ഗ്യാസ് സിലിണ്ടര് തുറന്നിടുകയും ചെയ്തതായി കണ്ടെത്തി, ഇവരെ പുറത്തു കാണാതിരുന്നതിനാല് തിരക്കി എത്തിയ വീട്ടുടമ ആ കാഴ്ച്ച ക (44 minutes ago)\nഗവര്‍ണര് കളത്തിലിറങ്ങി; വിജിലന്‍സ് ഡയറക്ടറില് നിന്നും വിവരങ്ങള് തേടുന്നു; അന്വേഷണ അനുമതിയില് തീരുമാനം ഡയറക്ടറുമായിയുള്ള കൂടിക്കാഴ്ച്ചക്ക് ശേഷം; പ്രതിപക്ഷത്തിന്റെ ആരോപണങ്ങള് മുഖവിലക്കെടുക്കുന്ന നട (52 minutes ago)


'സമരം നടത്താന് ആരാണ് അധികാരം തന്നത്?'- കെജ്‌രിവാളിനെതിരെ കോടതി, strike outside Lieutenant-Governor office, Delhi High Court, Arvind Kejriwal, sit in strike\nsit in strike\n'സമരം നടത്താന് ആരാണ് അധികാരം തന്നത്?'- കെജ്‌രിവാളിനെതിരെ കോടതി\n18 June 2018, 12:48 PM IST\nആരുടെയെങ്കിലും ഓഫീസിലോ വീട്ടിലോ കയറിച്ചെന്ന് സമരംചെയ്യാന് അധികാരമില്ലെന്നും കോടതി പറഞ്ഞു.\nന്യൂഡല്‍ഹി: ഡല്‍ഹി ലഫ്. ഗവര്‍ണറുടെ ഓഫീസില് മുഖ്യമന്ത്രി അരവിന്ദ് കെജ്‌രിവാളും മന്ത്രിമാരും നടത്തിവന്ന സമരത്തെ രൂക്ഷമായി വിമര്‍ശിച്ച് ഹൈക്കോടതി. ഇത്തരമൊരു കുത്തിയിരിപ്പ് സമരം നടത്താന് ആരാണ് അനുവാദം തന്നതെന്ന് ഹൈക്കോടതി ചോദിച്ചു. ഒരാഴ്ചയിലധികമായി നീളുന്ന കെജ്‌രിവാളിന്റെ സമരത്തിനെതിരായി ബിജെപി നേതാവ് വിജേന്ദര് ഗുപ്ത സമർപ്പിച്ച ഹര്‍ജി പരിഗണിച്ചുകൊണ്ടാണ് കോടതി ഇപ്രകാരം ചോദിച്ചത്.\nലഫ്. ഗവര്‍ണറുടെ വീട്ടില് നടത്തുന്ന ധര്‍ണയെ സമരമെന്ന് വിളിക്കാനാകില്ല. ആരുടെയെങ്കിലും ഓഫീസിലോ വീട്ടിലോ കയറിച്ചെന്ന് സമരംചെയ്യാന് അധികാരമില്ലെന്നും കോടതി പറഞ്ഞു. വ്യക്തിപരമായ തീരുമാനത്തിന്റെ പുറത്താണ് സമരം എന്ന് ചൂണ്ടിക്കാട്ടിയപ്പോള്, ആരാണ് അതിന് അധികാരം നല്‍കിയതെന്നും കോടതി ചോദിച്ചു.\nഐഎഎസ് ഉദ്യോഗസ്ഥര് ജോലിയില്‍നിന്ന് വിട്ടുനില്‍ക്കുന്നത് അവസാനിപ്പിക്കണമെന്നാവശ്യപ്പെട്ട് തുടരുന്ന കുത്തിയിരിപ്പു സമരം എട്ടാം ദിവസത്തിലേക്ക് കടന്നിരിക്കുകയാണ്. മനീഷ് സിസോദിയ, സത്യേന്ദര് ജയിന്,ഗോപാല് റായ് എന്നിവരാണ് കെജ്രിവാളിനൊപ്പം നിരാഹാര സത്യഗ്രഹം അനുഷ്ഠിക്കുന്നുണ്ട്. ആരോഗ്യനില മോശമായതിനെ തുടര്‍ന്ന് സത്യേന്ദര് ജയിനെ ആശുപത്രിയിലേക്ക് മാറ്റിയിരുന്നു.\nപ്രശ്‌നപരിഹാരത്തിന് പ്രധാനമന്ത്രി ഇടപെടണമെന്ന് ആവശ്യപ്പെട്ട് പ്രധാനമന്ത്രിയുടെ വസതിയിലേക്ക് ആം ആദ്മി പ്രവര്‍ത്തകര് പ്രകടനം നടത്തിയിരുന്നു.\nContent Highlights: strike outside Lieutenant-Governor office, Delhi High Court, Arvind Kejriwal, sit in strike\nകശ്മീരിപണ്ഡിറ്റുകളുടെ സുരക്ഷാകാര്യത്തില് കേന്ദ്രസര്‍ക്കാര് പരാജയം- കെജ്‌രിവാള്\nപോലീസ് മാതൃകയാകണം; ഹെല്‍മെറ്റില്ലാതെ ബൈക്ക് ഓടിച്ചാല് പോലീസിനെതിരേ നടപടിയെന്ന് ഹൈക്കോടതി\nഅടുത്തത് മനീഷ് സിസോദിയ, അങ്ങനെയെങ്കില് ഞങ്ങളെ ഒരുമിച്ചങ്ങ് ജയിലിലടയ്ക്കൂ;മോദിയോട് കെജ്‌രിവാള്\nതലപോയാലും രാജ്യത്തെ വഞ്ചിക്കില്ല; സത്യേന്ദര് ജെയിന് തികഞ്ഞ രാജ്യസ്‌നേഹി, കേസ് വ്യാജം- കെജ്‌രിവാള്


todays news headlines july 04 ഇന്നത്തെ പ്രധാന വാർത്തകൾ (04-07-2020)\nകേന്ദ്രസര്‍ക്കാരിനോട് ജിഎസ്ടി കുടിശിക ആവശ്യപ്പെട്ട് കേരളം. പണം ഇല്ലെങ്കില് കടം എടുത്ത് എങ്കിലും കുടിശിക നല്‍കണമെന്ന് സംസ്ഥാനം കേന്ദ്ര ധനമന്ത്രാലയത്തൊട് ആവശ്യപ്പെട്ടു. 5200 കോടി രൂപ ആണ് കേരളത്തിന് കിട്ടാനുള്ളത്.\nകൊവിഡ് വ്യാപനത്തെത്തുടർന്ന് കൊച്ചിയിൽ സ്ഥിതി രൂക്ഷം. കടവന്ത്ര ഇന്ദിരാ ഗാന്ധി സഹകരണ ആശുപത്രിയിലെത്തിയ രോഗിക്ക് കൊവിഡ് സ്ഥിരീകരിച്ചു.\nസംസ്ഥാനത്ത് സമൂഹവ്യാപനമുണ്ടെന്നത് യാഥാർഥ്യമാണെന്ന് ഐഎംഎ പ്രസിഡന്റ് ഡോ. എബ്രഹാം വർഗീസ് 24 നോട്. കേരളത്തിൽ ഉറവിടമറിയാത്ത കേസുകൾ വർധിക്കുകയാണ്. കൊവിഡ് രോഗികളെ ചികിത്സിക്കാത്ത ആരോഗ്യ പ്രവർത്തകർക്കും വൈറസ് ബാധ സ്ഥിരീകരിക്കുന്നത് ശ്രദ്ധിക്കണം. ആരോഗ്യ പ്രവർത്തകരുടെ ടെസ്റ്റ് വർധിപ്പിക്കണമെന്നും സംസ്ഥാനത്ത് നടപ്പാക്കിയ ഇളവുകൾ അപകടമുണ്ടാക്കുന്നില്ലെന്ന് ഉറപ്പാക്കണമെന്നും എബ്രഹാം വർഗീസ് കൂട്ടിച്ചേർത്തു.\nപിസി ജോർജ് യുഡിഎഫിലേയ്ക്ക് കടക്കുന്നുവെന്ന് സൂചന. ജനപക്ഷം പാർട്ടിയെ യുഡിഎഫിൽ എത്തിക്കാൻ നീക്കം നടക്കുന്നതായി റിപ്പോർട്ടുകൾ പുറത്തുവന്നു. പി.സി ജോർജുമായി കോൺഗ്രസ് നേതാക്കൾ ചർച്ച നടത്തിയെന്നാണ് റിപ്പോർട്ട്. ഇത് സ്ഥിരീകരിക്കുന്ന രീതിയിൽ അടുത്ത നിയമസഭാ തെരഞ്ഞെടുപ്പിന് മുൻപ് ഏതെങ്കിലും മുന്നണിയിൽ കടക്കുമെന്ന് പിസി ജോർജ് ട്വന്റിഫോറിനോട് പറഞ്ഞു.\nകൊവിഡ്; രാജ്യത്ത് 24 മണിക്കൂറിനിടെ 22,771 പോസിറ്റീവ് കേസുകളും 394 മരണവും\nരാജ്യത്തെ പ്രതിദിന കൊവിഡ് കേസുകളുടെ എണ്ണം 22,000 കടന്നു. 24 മണിക്കൂറിനിടെ 22,771 പോസിറ്റീവ് കേസുകളും 394 മരണവും റിപ്പോര്‍ട്ട് ചെയ്തു. മഹാരാഷ്ട്രയില് ഡെത്ത് ഓഡിറ്റിലൂടെ 48 പേരുടെ മരണം കൂടി കണക്കില് ചേര്‍ത്തു.\nതിരുവനന്തപുരത്തെ സ്ഥിതി ആശങ്കപ്പെടുത്തുന്നതെന്ന് മന്ത്രി കടകംപള്ളി സുരേന്ദ്രന്. ജില്ലയില് വലിയ തോതിലുള്ള പരിശോധന നടത്തും. പ്രധാനപ്പെട്ട എല്ലാ പോയിന്റുകളിലും പരിശോധന നടത്തും. ജില്ല കംപ്ലീറ്റ് ലോക്ക്ൗഡണ് ചെയ്യേണ്ട ആവശ്യം നിലവിലില്ല. നഗരത്തിലെ പരിശോധനകള് ശക്തമാക്കും. നിലവില് ഡ്യൂട്ടിയിലില്ലാത്ത ജീവനക്കാരുടെ സേവനവും ലഭ്യമാക്കും. ഗ്രാമങ്ങളില് സജീവമായ ശ്രദ്ധ വരുന്നുണ്ട്. നഗരത്തില് അത് സാധിക്കുന്നില്ലെന്നും മന്ത്രി പറഞ്ഞു. തിരുവനന്തപുരത്തെ കൊവിഡ് വ്യാപന സാധ്യതകളെക്കുറിച്ച് മാധ്യമങ്ങളോട് പ്രതികരിക്കുകയായിരുന്നു മന്ത്രി.\nഎറണാകുളം ജില്ലയിൽ കൊവിഡ് പ്രതിസന്ധി രൂക്ഷമാകുന്നു. എറണാകുളം ജനറൽ ആശുപത്രി പരിസരത്തും, ചെല്ലാനത്തും കർശന ജാഗ്രതാ നിർദേശമാണ് പുറപ്പെടുവിച്ചിരിക്കുന്നത്.\nതിരുവനന്തപുരത്ത് കൂടുതൽ പ്രദേശങ്ങൾ കണ്ടെയ്ൻമെന്റ് സോണിൽ. നഗരൂർ ഗ്രാമപഞ്ചായത്തിലെ അഞ്ചാം വാർഡായ ചെമ്മരുത്തിമുക്ക്, ഒറ്റശേഖരമംഗലം ഗ്രാമ പഞ്ചായത്തിലെ പത്താം വാർഡായ കുറവാര. പാറശാല ഗ്രാമ പഞ്ചായത്തിലെ പതിനെട്ടാം നമ്പർ വാർഡായ വാണിയകോട്, പതിനാറാം വാർഡായ ഇഞ്ചിവിള എന്നിവയെ കണ്ടെയിൻമെന്റ് സോണുകളായി കളക്ടർ\nനവജ്യോത് ഖോസ പ്രഖ്യാപിച്ചു.\nStory Highlights- todays news headlines july 04


കേരളാ-തമിഴ്നാട് അതിര്‍ത്തിയില് കാറപകടത്തില് മൂന്നുമലയാളികള് കൊല്ലപ്പെട്ടു..!! - FUTURELINE\nകേരളാ-തമിഴ്നാട് അതിര്‍ത്തിയില് കാറപകടത്തില് മൂന്നുമലയാളികള് കൊല്ലപ്പെട്ടു..!!\nകേരളാ-തമിഴ്നാട് അതിര്‍ത്തിയില് കാര് അപകടത്തില്‍പ്പെട്ട് മൂന്നുമലയാളികള് മരിച്ചു. തൃശ്ശൂര് ഇരിങ്ങാലക്കുട സ്വദേശി ജോണ് പോള് (33), പെരുമ്പാവൂര് സ്വദേശി ജോബി തോമസ് (30),സിജി ബാലാനന്ദ് (33) എന്നിവരാണ് മരിച്ചത്. വിനോദസഞ്ചാരകേന്ദ്രമായ വാല്‍പ്പാറ കണ്ടുമടങ്ങുന്നതിനിടെ ആയിരുന്നു അപകടം.\nതൃശ്ശൂര് ഫെഡറല് ബാങ്ക് മാനേജരായിരുന്നു ജോണ് പോള്. ഫെഡറല് ബാങ്ക് ക്ലര്‍ക്കായിരുന്നു ജോബി, സ്വകാര്യമേഖലാ ജീവനക്കാരനായിരുന്നു സിജി. കാറിലുണ്ടായിരുന്ന മറ്റു മൂന്നുപേര്‍ക്ക് പരിക്കേറ്റു. ബിനോയ്(ഫെഡറല് ബാങ്ക് ക്ലര്‍ക്ക്), അഭിലാഷ്. ബിനു എന്നിവര്‍ക്കാണ് പരിക്കേറ്റത്. ഇവരെ പൊള്ളാച്ചി സര്‍ക്കാര് ആശുപത്രിയില് പ്രവേശിപ്പിച്ചു.\nപൊള്ളാച്ചി ആനമല പൊലീസ് ലിമിറ്റ് ഗോവിന്ദാപുരം ചെക്ക് പോസ്റ്റിനു സമീപം ഗണപതി പാളയത്തില് വച്ചായിരുന്നു അപകടം. ബൈക്കിലിടിച്ച് നിയന്ത്രണം വിട്ട കാര് പിന്നീട് മരത്തിലിടിച്ച് മറിയുകയായിരുന്നു. ബൈക്ക് ഓടിച്ചിരുന്ന തമിഴ്ച്ചെല്‍വന്, ഇയാളുടെ ഭാര്യ ഭാനുപ്രിയ, മകന് ഒന്നരവയസ്സുകാരന് മിത്രന് എന്നിവര്‍ക്കും പരിക്കേറ്റു. ഇവര് പൊള്ളാച്ചിയിലെ സ്വകാര്യ ആശുപത്രിയില് ചികിത്സയിലാണ്.\nPrevious: പ്രഭാതത്തിലെ സെക്‌സ് അറിയേണ്ടത് ….\nNext: പനാമയ്‌ക്കെതിരെ ഇംഗ്ലണ്ടിന് കൂറ്റന് ജയം; ഹാരി കെയ്‌ന് ഹാട്രിക്, ഗോള് വേട്ടയില് റൊണാള്‍ഡോയെ പിന്തള്ളി.( ഗോളുകള് കാണാം)\nതുര്‍ക്കിക്കെതിരെ വ്യാപാര യുദ്ധവുമായി യുഎസ്…\nകളിയില് തകര്‍പ്പന് പ്രകടനം; പിന്നാലെ ഖലീല് അഹമ്മദിന് മുട്ടന് പണി..!!


9 Tips and Tricks to Fix 'Phone Not Charging Properly' Issue - Malayalam Gizbot\nUpdated: Wednesday, August 3, 2016, 12:32 [IST]\nനിങ്ങളുടെ ഫോണിന്റെ ബാറ്ററി ശരിയായി ചാര്‍ജ്ജ് അകാതിരിക്കുന്ന സാഹചര്യം നിങ്ങള് പലപ്പോഴും നേരിടേണ്ടി വന്നിട്ടുണ്ടാകും. എന്നാല് അപ്പോള് തന്നെ നിങ്ങള് തീരുമാനിക്കും ഫോണ് ചാര്‍ജ്ജറിന് അല്ലെങ്കില് ബാറ്ററിക്ക് എന്തോ കേടു വന്നു എന്ന്.\nതീരുമാനത്തില് എത്തുന്നതിനു മുന്‍പ് ഇതിനെ കുറിച്ച് നന്നായി ഒന്ന് ആലോചിക്കുകയും പല വിധത്തില് പരിശോധിക്കുകയും വേണം.\nപല വിധത്തില് പ്രശ്‌നങ്ങള് ഉണ്ടാകാം. ഈ പ്രശ്‌നം പരിഹരിക്കാനായി ഇവിടെ കുറച്ചു ടിപ്സ്സുകള് പറയാം.\nപാനസോണിക്കിന്റെ ബജറ്റ് സ്മാര്‍ട്ട്‌ഫോണ് വിപണിയില്!!!


ഉത്കണ്ഠ ഉണ്ടാകേണ്ടത് കൊവിഡ് മരണങ്ങളിലാണ്, രോഗബാധിതരുടെ എണ്ണത്തിലല്ലെന്ന് കെജ്‍രിവാൾ | should concern about covid deaths says kejriwal\nഉത്കണ്ഠ ഉണ്ടാകേണ്ടത് കൊവിഡ് മരണങ്ങളിലാണ്, രോഗബാധിതരുടെ എണ്ണത്തിലല്ലെന്ന് കെജ്‍രിവാൾ\nDelhi, First Published 15, Sep 2020, 3:11 PM\nമറ്റ് സംസ്ഥാനങ്ങളിൽ നിന്നുള്ള 5264 പേരോളം ദില്ലിയിൽ കൊവിഡ് ചികിത്സയിൽ കഴിയുന്നുണ്ട്. വളരെ പ്രതിസന്ധി നിറഞ്ഞ സമയമാണിത്.\nദില്ലി: കൊറോണ വൈറസ് ബാധ മൂലം സംഭവിച്ച മരണനിരക്കിനെക്കുറിച്ചാണ് ആശങ്കപ്പെടേണ്ടതെന്നും കൊവിഡ് ബാധിതരുടെ എണ്ണത്തിലല്ലെന്നും ദില്ലി മുഖ്യമന്ത്രി അരവിന്ദ് കെജ്‍രിവാൾ. ദില്ലിയിലെ മരണനിരക്ക് ലോകത്തിലെ മറ്റ് രാജ്യങ്ങളോട് താരതമ്യപ്പെടുത്തുമ്പോൾ വളരെ കുറവാണെന്നും കെജ്‍രിവാൾ കൂട്ടിച്ചേർത്തു.\n'ദില്ലിയിൽ ഇപ്പോൾ കൊവിഡ് പരിശോധനകളുടെ എണ്ണം വർദ്ധിപ്പിച്ചിട്ടുണ്ട്. 21 ലക്ഷത്തിനടുത്ത് പരിശോധനകളാണ് ഇതുവരെ നടത്തിയിരിക്കുന്നത്. മരണങ്ങളുടെ എണ്ണത്തിലാണ് ആശങ്ക വേണ്ടത്. അല്ലാതെ കൊവിഡ് ബാധിതരുടെ എണ്ണത്തിലല്ല. മൊത്തം ലോകവുമായി താരതമ്യപ്പെടുത്തിയാൽ ദില്ലിയിലെ കൊവിഡ് മരണനിരക്ക് വളരെ കുറവാണ്.' കെജ്‍രിവാൾ പറഞ്ഞു.\nരാജ്യത്ത് പലയിടങ്ങളിൽ നിന്നുള്ള ജനങ്ങൾ കൊവിഡ് പരിശോധനയ്ക്കായി ഇവിടെ എത്തുന്നുണ്ട്. മറ്റ് സംസ്ഥാനങ്ങളിൽ നിന്നുള്ള 5264 പേരോളം ദില്ലിയിൽ കൊവിഡ് ചികിത്സയിൽ കഴിയുന്നുണ്ട്. വളരെ പ്രതിസന്ധി നിറഞ്ഞ സമയമാണിത്. മനുഷ്യചരിത്രത്തിൽ ഇത്രയും പ്രതിസന്ധി നിറഞ്ഞ ഒരു പകർച്ചവ്യാധിയെ അഭിമുഖീകരിച്ചിട്ടുണ്ടാകില്ല. മനുഷ്യരാശിയുടെ നന്മയ്ക്ക് വേണ്ടിയുള്ള എല്ലാവരും ഒരുമിച്ച് പ്രവർത്തിക്കണം. കെജ്‍രിവാൾ കൂട്ടിച്ചേർത്തു. പരിശോധനാ കിറ്റുകൾ, പിപിഇ കിറ്റുകൾ, വെന്റിലേറ്ററുകൾ എന്നിവ നൽകിയതിന് കേന്ദ്രസർക്കാരിനോട് നന്ദിയുണ്ടെന്നും കെജ്‍രിവാൾ പറഞ്ഞു.\nLast Updated 15, Sep 2020, 3:11 PM


May 2022 - 2:49 am IST\nPublished:27 March 2021\nഅശ്വതി: ആഗ്രഹസാഫല്യത്താല് ആത്മനിര്‍വൃതി ഉണ്ടാകും. ദമ്പതികള്‍ക്ക് ഒരുമിച്ചു താമസിക്കാന് തക്കവണ്ണം ഉദ്യോഗമാറ്റമുണ്ടാകും. പാഠ്യപദ്ധതിയുടെ അന്തിമഭാഗം സമര്‍പ്പിക്കുവാന് തയ്യാറാകും.\nഭരണി: ഉപകാരം ചെയ്തുകൊടുത്തവരില് നിന്നും വിപരീത പ്രതികരണങ്ങള് വന്നുചേരും. ആലോചനക്കുറവുക്കൊണ്ട് അബദ്ധങ്ങള് ഉണ്ടാകും. വിതരണമേഖലകളില് മാന്ദ്യം അനുഭവപ്പെടും.\nകാര്‍ത്തിക: ദമ്പതികള്‍ക്ക് ഒരുമിച്ചു താമസിക്കുവാന് തക്കവണ്ണം ഉദ്യോഗമാറ്റമുണ്ടാകും. സമയോ ചിതമായ ഇടപെടലുകളാല് അബദ്ധങ്ങള് ഒഴിവാകും. സാമ്പത്തികവിഷയങ്ങളില് നിന്നും ഒഴിഞ്ഞുമാറുകയാണ് നല്ലത്.\nരോഹിണി: പറയുന്ന വാക്കുകള് ഫലപ്രദമായിത്തീരും. ഹ്രസ്വകാല പാഠ്യപദ്ധതിക്ക് ചേരും. സമന്വയ സമീപനത്താല് സര്‍വകാര്യവിജയവും ഉണ്ടാകും.\nമകയിരം: സന്താനസംരക്ഷണത്താല് ആശ്വാസമുണ്ടാകും. ജോലിക്കാര് ചെയ്തുവെച്ച് അബദ്ധങ്ങള് തിരുത്തേണ്ടതായിവരും. ബന്ധുക്കള്‍ക്കിടയില് നിന്നും അപസ്വരം കേള്‍ക്കുവാനിടവരും.\nതിരുവാതിര: കുടുംബാംഗങ്ങളോടൊപ്പം താമസിക്കുവാന് തക്കവണ്ണം ഉദ്യോഗമാറ്റമുണ്ടാകും. സുതാര്യതയുള്ള പ്രവര്‍ത്തനങ്ങളാല് എതിര്‍പ്പുകളെ അതിജീവിക്കുവാന് സാധിക്കും.\nപുണര്‍തം: പ്രതികൂല സാഹചര്യങ്ങളെ തരണം ചെയ്യേണ്ടതായിവരും. അവ്യക്തമായ പണമിടപാടില് നിന്നും യുക്തിപൂര്‍വം പിന്മാറും. തരം താഴ്ത്തപ്പെടുവാനിടയുണ്ടെന്നറിവു ലഭിച്ചതിനാല് മറ്റ് ഉദ്യോഗം അന്വേഷിക്കും.\nപൂയ്യം: വസ്ത്രാഭരണ സുഗന്ധദ്രവ്യങ്ങള് പ്രോത്സാഹന സമ്മാനമായി ലഭിക്കും. ശാസ്ത്ര സാങ്കേതിക വിദ്യയില് പുതിയ കണ്ടുപിടുത്തങ്ങള്‍ക്ക് അംഗീകാരം ലഭിക്കും. വിദ്യാര്‍ത്ഥികള്‍ക്ക് ഉത്സാഹവും ഉന്മേഷവും വര്‍ദ്ധിക്കും.\nആയില്യം: ആരോഗ്യം തൃപ്തികരമായിരിക്കും. കുടുംബത്തില് സന്തോഷകരമായ അന്തരീക്ഷമുണ്ടാകും. ഈശ്വരപ്രാര്‍ത്ഥനകളാല് ആഗ്രഹിക്കുന്ന കാര്യങ്ങള് സഫലമാകും. ചെയ്യുന്ന പ്രവൃത്തികള്‍ക്ക് അംഗീകാരവും പ്രോത്സാഹനവും ലഭിക്കും.\nമകം: പലപ്രകാരത്തിലും സ്വസ്ഥതയും സമാധാനവും ഉണ്ടാകും. ആഗ്രഹസാഫല്യത്താല് ആത്മനിര്‍വൃതിയും ആത്മവിശ്വാസവുമുണ്ടാകും. പുത്രപൗത്രാദി സംരക്ഷണത്തിന് വിദേശയാത്ര പുറപ്പെടും.\nപൂരം: ആരോഗ്യം തൃപ്തികരമായിരിക്കുമെങ്കിലും വീഴ്ചകളുണ്ടാവാതെ സൂക്ഷിക്കണം. ദുഃസൂചനകള് ലഭിച്ചതിനാല് സാമ്പത്തിക വിഭാഗത്തില് കൂടുതല് ശ്രദ്ധ കേന്ദ്രീകരിക്കുവാന് തയ്യാറാകും. വിശ്വാസവഞ്ചനയില് അകപ്പെടാതെ സൂക്ഷിക്കണം.\nഉത്രം: ദൃഷ്ടിപഥത്തിലുള്ളതെല്ലാം ശരിയാണെന്നുള്ള മിഥ്യാധാരണകള് ഉപേക്ഷിക്കണം. അവധിയെടുത്ത് മംഗളകര്‍മങ്ങളില് പങ്കെടുക്കും. പരാമര്‍ശങ്ങള് കേള്‍ക്കുവാനിടവരും. തൊഴില്‍പരമായ അനിഷ്ടാവസ്ഥകള് തരണം ചെയ്യും.\nഅത്തം: വിവരസാങ്കേതികവിദ്യയില് പുതിയ കണ്ടെത്തലുകള്‍ക്ക് അംഗീകാരം ലഭിക്കും. ആത്മവിശ്വാസത്താല് കൂടുതല് ചുമതലകളേറ്റെടുക്കും. ഉദ്യോഗത്തിനോടനുബന്ധ മായി ഉപരിപഠനത്തിന് ചേരും.\nചിത്ര: ഏറ്റെടുത്ത ദൗത്യം വിജയപഥത്തിലെത്തിക്കുവാന് സാധിക്കും. ഉപരിപഠനത്തോടനുബന്ധമായ ഉദ്യോഗത്തിന് നിയമനാനുമതി ലഭിക്കും. പറയുന്നവാക്കുകള് ഫലപ്രദമായിത്തീരും.\nചോതി: പ്രധാനപ്പെട്ട തീരുമാനങ്ങള് സ്വീകരിക്കുവാന് ബന്ധുസഹായം തേടും. അനുചിത പ്രവൃത്തികളില് നിന്നും സുഹൃത്തിനെ രക്ഷിക്കുവാന് സാധിക്കും. ധനകാര്യ സ്ഥാപനത്തിന്‍റെ സഹായത്തോടുകൂടി ഉപരിപഠനത്തിന് ചേരും.\nവിശാഖം: പ്രതികൂലസാഹചര്യങ്ങളെ ആത്മധൈര്യത്തോടുകൂടി നേരിടുവാന് സാധിക്കും. മാനസിക വിഭ്രാന്തിക്ക് കുറവു തോന്നും. മേലധികാരിയുടെ പ്രത്യേക പരിഗണനയില് പുതിയ ചുമതലകളേറ്റെടുക്കും.\nഅനിഴം: പ്രവര്‍ത്തന മേഖലകളില് നിന്നും സാമ്പത്തിക ലാഭമുണ്ടാകും. പുതിയ കരാറു ജോലികള് ഏറ്റെടുക്കും. സുഹൃത്ത്സഹായത്താല് പ്രതികൂല സാഹചര്യങ്ങളെ തരണം ചെയ്യുവാന് സാധിക്കും.\nതൃക്കേട്ട: വിവിധങ്ങളായ കര്‍മപദ്ധതികള് ഏറ്റെടുക്കുവാനിടവരും. സ്വയംപര്യാപ്തത ആര്‍ജ്ജിക്കുവാന് സന്നദ്ധനാകും, സഹോദരങ്ങളുമായി രമ്യതയിലായിത്തീരുവാന് തയാറാകും. അശ്രാന്തപരിശ്രമത്താല് ആഗ്രഹിച്ച കാര്യങ്ങള് സാധിക്കും.\nമൂലം: അനുവദിച്ച സംഖ്യ ലഭിക്കുവാന് കക്ഷിരാഷ്ട്രീയക്കാരുടെ ശുപാര്‍ശ വേണ്ടി വരും. സഹപ്രവര്‍ത്തകര് അവധിയിലായതിനാല് അദ്ധ്വാനഭാരം വര്‍ദ്ധിക്കും. ഹൃദ് -നാഡീരോഗങ്ങള് വര്‍ദ്ധിക്കും.\nപൂരാടം: പുതിയ സ്നേഹബന്ധങ്ങള് ഉടലെടുക്കും. സഹോദരസഹായ ഗുണത്താല് വിദേശ ഉദ്യോഗത്തിന് അവസരമുണ്ടാകും. മതപരമായ കാര്യങ്ങളില് സര്‍വാത്മനാ സഹകരിക്കും.\nഉത്രാടം: ദീര്‍ഘകാല നിക്ഷേപമെന്ന നിലയില് ഭൂമിവാങ്ങുവാന് തയ്യാറാകും. കുടുംബത്തിലെ അഭിപ്രായവ്യത്യാസം പരിഹരിക്കുവാന് സാധിക്കും. വിശേഷപ്പെട്ട ദേവാലയ ദര്‍ശനം നടത്തുവാനിടവരും.\nതിരുവോണം: കുടുംബത്തില് സമാധാനന്തരീക്ഷം ഉണ്ടാകും. മാതാപിതാക്കളുടെ ആവശ്യങ്ങള് നിര്‍വഹിക്കും. ഗൃഹത്തിന്‍റെ അറ്റകുറ്റപ്പണികള് തുടങ്ങിവയ്ക്കും.\nഅവിട്ടം: വ്യവസായ സ്ഥാപനത്തിന്‍റെ നിലനില്‍പിനായി അലസരായ ജോലിക്കാരെ പിരി ച്ചുവിടും. വിശ്വാസയോഗ്യമായ പ്രവര്‍ത്തനങ്ങളില് ആത്മാര്‍ത്ഥമായി പ്രവര്‍ത്തിക്കുവാന് തയ്യാറാകും. ഉദ്യോഗത്തിനോടനുബന്ധമായി ഉപരിപഠനത്തിന് ചേരുവാനിടവരും.\nചതയം: പുത്രന് വാങ്ങിയ ഗൃഹത്തില് താമസിക്കുവാനുള്ള ഏര്‍പ്പാടുകള് ചെയ്യും. അവിസ്മരണീയമായ മുഹൂര്‍ത്തങ്ങള് അനശ്വരമാക്കുവാന് അവസരമുണ്ടാകും. ധര്‍മ്മ പ്രവൃത്തികള്‍ക്കായി സര്‍വാത്മനാ സഹകരിക്കും.\nപൂരോരുട്ടാതി: അനുഭവജ്ഞാനമുളളവരുടെ നിർദേശം തേടും. പുതിയ പ്രവര്‍ത്തനമേഖ ലകളില് പണം മുടക്കും. വിദേശ ഉദ്യോഗത്തിന് നിയമനാനുമതി ലഭിക്കും. ധര്‍മ പ്രവൃത്തികള്‍ക്കും പുണ്യപ്രവൃത്തികള്‍ക്കുമായി സര്‍വാത്മനാ സഹകരിക്കും.\nഉത്രട്ടാതി: മാതാപിതാക്കളെ വിദേശത്തേക്ക് കൊണ്ടുപോകാന് അനുമതി ലഭിക്കും. ജന്മസിദ്ധമായ കഴിവുകള് പ്രകടിപ്പിക്കുവാന് അവസരമുണ്ടാകും. പ്രത്യേക പാഠ്യപദ്ധതിയില് ചേരുവാനിടവരും.\nരേവതി: പല പ്രകാരത്തിലും അസുഖങ്ങള് വര്‍ദ്ധിക്കുന്നതിനാല് വിദഗ്ദ്ധ പരിശോധന വേണ്ടിവരും. അര്‍ഹമായ സ്ഥാനക്കയറ്റം ലഭിക്കുവാന് നിയമസഹായം തേടും. പരിശ്രമങ്ങള്‍ക്ക് അന്തിമനിമിഷത്തില് വിജയമുണ്ടാകും. അദൃശ്യമായ മേഖലകളില് പണം മുട ക്കരുത്.


കാഴ്‍ചകള് കണ്‍മുന്നില്, മുംബൈ - പൂനെ റൂട്ടില് വിസ്റ്റഡോം കോച്ചുകളുമായി റെയില്‍വേ | Vistadome coaches attached to the Deccan Express Special on Mumbai-Pune route\nമുംബൈ-പൂനെ റൂട്ടിലെ യാത്രികര്‍ക്ക് നദികളും താഴ്‌വരകളും വെള്ളച്ചാട്ടങ്ങളും ഉള്‍പ്പെടെയുള്ള വിശാലമായ കാഴ്ചകൾ ആസ്വദിക്കാനുള്ള സംവിധാനം ഒരുക്കി റെയില്‍വേ.\nMumbai, First Published Jun 27, 2021, 2:53 PM IST\nമുംബൈ-പൂനെ റൂട്ടിലെ യാത്രികര്‍ക്ക് നദികളും താഴ്‌വരകളും വെള്ളച്ചാട്ടങ്ങളും ഉള്‍പ്പെടെയുള്ള വിശാലമായ കാഴ്ചകൾ ആസ്വദിക്കാനുള്ള സംവിധാനം ഒരുക്കി റെയില്‍വേ. ഇതിനായി ഡെക്കാണ് എക്സ്പ്രസ് സ്പെഷ്യല് ട്രെയിനില് പ്രത്യേക 'വിസ്റ്റഡോം' കോച്ചുകളാണ് ഒറെയില്‍വേ രുക്കിയിരിക്കുന്നത്. ശനിയാഴ്‍ച മുതൽ പൂനെ- മുംബൈ സർവീസ് ഡെക്കാണ് എക്സ്പ്രസ് പുനരാരംഭിച്ചു.\nട്രെയിനിലെ ഓരോ വിസ്റ്റഡോം കോച്ചിനും 44 യാത്രക്കാരെ വീതം ഉൾക്കൊള്ളാൻ കഴിയും. കോച്ചുകളിൽ എയർ സ്പ്രിംഗ് സസ്പെൻഷൻ സജ്ജീകരിച്ചിരിക്കുന്നു. ഇത് യാത്ര കൂടുതല് സുഗമവും സുഖകരവുമാക്കുന്നു. ഈ കോച്ചിന് ഉയരമുള്ള ഗ്ലാസ് വിൻഡോകളും ഇലക്ട്രോണിക് നിയന്ത്രിത ഗ്ലാസ് മേൽക്കൂരയുമുണ്ട്.\nനേരത്തെ, മുംബൈ-മഡ്‍ഗാവ് റൂട്ടില് വിസ്റ്റഡോം കോച്ച് അവതരിപ്പിച്ചിരുന്നു. ജൻ ശതാബ്‍ദി സ്‍പെഷ്യല് ട്രെയിനിൽ ആയിരുന്നു ഈ കോച്ച് ഘടിപ്പിച്ചിരുന്നത്. ഇപ്പോൾ മുംബൈ-പൂനെ റൂട്ടിലെ യാത്രകര്‍ക്കും ഈ കോച്ചുകളില് ഇരുന്ന് പുറംകാഴ്‍ചകള് ആസ്വാദിക്കാനുള്ള അവസരമാണ് ഒരുങ്ങുന്നത്. ജാംബ്രൂങ്ങിനടുത്തുള്ള ഉൽഹാസ് നദി, ഉൽഹാസ് വാലി, ഖണ്ടാല, ലോണാവാല, നെറലിനടുത്തുള്ള മാത്തരൻ കുന്നുകള്, സോംഗിർ ഹിൽ തുടങ്ങിയ മനോഹരമായ ഭൂപ്രദേശങ്ങളിലൂടെയാണ് ട്രെയിന് കടന്നു പോകുന്നത്. നിരവധി വെള്ളച്ചാട്ടങ്ങളും ഒപ്പം നിരവധി തുരങ്കളിലൂടെയുമൊക്കെ ട്രെയിന് കടന്നുപോകുമ്പോള് യാത്രികര്‍ക്ക് മനോഹരമായ കാഴ്‍ച ആസ്വദിക്കാന് സാധിക്കും.\nLast Updated Jun 27, 2021, 2:53 PM IST\nVistadome coaches Mumbai Pune\nമുംബൈ പൂനെ റൂട്ട്


അനാവിശ്യം: കോതമംഗലം: പെണ്‍കുട്ടിയുടെ ഡയറിക്കുറിപ്പ്\nകോതമംഗലം: പെണ്‍കുട്ടിയുടെ ഡയറിക്കുറിപ്പ്\nകോതമംഗലം പെണ്‍വാണിഭക്കേസിലെ നിര്‍ണ്ണായക വിവരങ്ങളടങ്ങിയ രേഖകള് ലഭിച്ചു. പീഡനത്തിനിരയായ പെണ്‍കുട്ടി മുരിങ്ങൂര് ധ്യാന കേന്ദ്രത്തില് നിന്നും കേരള സ്ത്രീ വേദി കണ്‍വീനര് അഡ്വ. പി.വി വിജയമ്മക്കെഴുതിയ പരാതിയാണ് പുറത്ത് വന്നത്. മുന് കേന്ദ്ര മന്ത്രി എസ്.കൃഷ്ണകുമാറും മുന് സംസ്ഥാന മന്ത്രി പി.കെ കുഞ്ഞാലിക്കുട്ടിയും തന്നെ പീഡിപ്പിച്ചതായി കത്തില് വ്യക്തമാക്കുന്നുണ്ട്. ആദ്യം പരാതിയില് ഉറച്ച് നിന്ന പെണ്‍കുട്ടി പിന്നീട് മൊഴി തിരുത്തുകയായിരുന്നു. ഇതിന് പിന്നില് രാഷ്ട്രീയ ഇടപെടലുകള് നടന്നിട്ടുണ്ടെന്ന് അഡ്വ.പി.വി. വിജയമ്മ പറഞ്ഞു.\nപെണ്‍വാണിഭ സംഘത്തിന്റെ പിടിയില്‍പ്പെട്ട് ലഹരിക്കടിമയായ പെണ്‍കുട്ടി മുരിങ്ങൂര് ധ്യാന കേന്ദ്രത്തില് ചികിത്സ തേടിയെത്തിയപ്പോഴാണ് അഡ്വ വിജയമ്മക്ക് പരാതി അയച്ചത്. പെണ്‍കുട്ടിയുടെ ഡയരിക്കുറിപ്പ് ധ്യാന കേന്ദ്രത്തില്‍വെച്ച് കണ്ടെടുക്കുകയായിരുന്നു.\n‘1996 മുതല് രണ്ട് വര്‍ഷത്തോളം 138 ആളുകള് തന്നെ അതിക്രൂരമായി ലൈംഗികമായി പീഡിപ്പിക്കുകയും മുന് കേന്ദ്ര മന്ത്രി എസ് കൃഷ്ണകുമാര് മുന് സംസ്ഥാന മന്ത്രി കുഞ്ഞാലിക്കുട്ടി മുതലായവര് തന്നെ ബലാത്സംഗം ചെയ്യുകയും ചെയ്തു. സംഭവം പോലീസിലും കോടതിയിലും വ്യക്തമായ തെളിവുകളോടെ ബോധിപ്പിച്ചുവെങ്കില് കൂടി ഇതുവരെ കേസിന്റെ കുറ്റക്കാരെ പോലീസ് രക്ഷപ്പെടാന് അനുവദിക്കുന്നതിനാല് ഈ പ്രശ്‌നത്തില് ഇടപെട്ട് പ്രതികള്‍ക്കെതിരെ സത്വരമായ പ്രവര്‍ത്തനങ്ങള് നടത്തി എന്നെ സഹായിക്കണമെന്ന് അപേക്ഷിക്കുന്നു. എന്നെ ബലാത്സംഗം ചെയ്യാന് വേണ്ടി വിറ്റ തുരുത്തേല് എല്‍സി(ഏലിയാമ്മ) കേസിലെ പ്രധാന പ്രതിയാണ്. അവരുടെ പ്രേരണയില് എന്റെ അയല്‍ക്കാര് മുഴുവനും ഞങ്ങളെ ഒറ്റപ്പെടുത്തിയിരിക്കയാണ്. 16-10-2000 തീയ്യതി വൈകുന്നേരം ആറു മണിയോടുകൂടി സ്ഥലത്തെ ഗുണ്ടയായ മണിയും കൂട്ടരും എന്നെ ഭീഷണിപ്പെടുത്തി.\nഎനിക്ക് ഏത് നിമിഷവും ജീവാപയം ഉണ്ടാകുമെന്ന് ഞാന് ഭയപ്പെടുന്നു. എനിക്കും സൂര്യനെല്ലി പെണ്‍കുട്ടിക്കുമുണ്ടായ അനുഭവം ഇനി ഒരു പെണ്‍കുട്ടിക്കും ഉണ്ടാകരുത്. ഞങ്ങള് ഈ കേസുമായി മുന്നോട്ട് പോകും. എല്ലാ പെണ്‍കുട്ടികള്‍ക്കും വേണ്ടിയാണ് ഞാന് ഉറച്ച് നില്‍ക്കുന്നത്. എന്റെ കുടുംബത്തെയും എന്നെയും സഹായിക്കണമെന്ന് അപേക്ഷിക്കുന്നു’.\nകത്തിന്റെ പൂര്‍ണ്ണ രൂപം താഴെ\n(പെണ്‍കുട്ടിയുടെ പേര് പറയുന്ന ഭാഗം മനപ്പൂര്‍വ്വം വിട്ട് കളയുകയാണ്. കത്തില് പെണ്‍കുട്ടിയുടെ പേരും അഡ്രസും വ്യക്തമായി പറയുന്നുണ്ട്. പീഡനത്തിനിരയായ പെണ്‍കുട്ടിയുടെ വിശദാംശങ്ങള്‍ക്ക് പുറത്ത് വിടുന്നത് മാധ്യമ ധാര്‍മ്മികതക്ക് നിരക്കാത്തതായതിനാല് ആ ഭാഗം മറച്ചിരിക്കയാണ്.)\nനമുക്കുമുണ്ട് ഇതുപോലത്തെ പെണ്‍മക്കള്. അവര്‍ക്കുനേരെയുള്ള തെറ്റായ ഒരു നോട്ടം പോലും സഹിക്കാന് നമ്മെക്കൊണ്ട് കഴിയുമോ? ജനങ്ങളെ സേവിക്കാനെന്ന പേരില് രാഷ്ട്രീയത്തിന്റെ മിനുമിനുത്ത കുപ്പായവുമിട്ട്, ഉള്ളില് വിഷംവമിക്കുന്ന കാമചിന്തയുമായി നടക്കുന്ന ഈ കാലഘട്ടത്തിലെ പ്രതിനിധികള്. പണത്തിനും മുകളില് ഒന്നുമില്ലെന്ന് അഹങ്കരിക്കുന്നവര്. തെറ്റിന്റെ അളവ് എത്രകൂടിയാലും, ഒരുളുപ്പുമില്ലാതെ ഇലക്ഷന് വരുമ്പോള് വണ്ടും ചിരിച്ചുകൊണ്ട് വീടുകള് നെരങ്ങുന്നവര്... ഇതാണ് ഇന്നത്തെ കേരളം. നമ്മള് സൂക്ഷിക്കുക.കാരണം, തെറ്റ് നമ്മുടെ ഭാഗത്താണ്. ജനിച്ചുപോയി അല്ലെങ്കില് ജനിപ്പിച്ചുപോയി എന്നുള്ള തെറ്റ്.\nPosted by Ratheesh PS at 8:11 AM\nകൂതറHashimܓ February 21, 2011 at 11:05 AM\nSuseelan February 22, 2011 at 1:01 PM\nഅക്ഷരാഭ്യാസമില്ലാത്ത ഇവരെ ഒക്കെ മാത്റമേ മന്ത്റിമാറ്‍ക്കു കിട്ടിയുള്ളോ? ഇതൊക്കെ ആറ്‍ക്കുവേണേലും എഴുതി പരാതി ആക്കാവുന്നതല്ലേ?\nഎനിക്കും പറയാം രതീഷ് എന്നെ പീഡിപ്പിച്ചു എന്നു\n, വ്യ്ക്തി ഹത്യ ആയി ഈ പോസ്റ്റ് സൈബറ് ലാ അനുസരിച്ചു കണക്കക്കാനും സ്കോപ്പ് ഉണ്ട് സൂക്ഷിക്കു രതീഷേ\nനൂറ്റി മുപ്പത്തെട്ട് എങ്ങിനെ ഇത്റ ക്റ്‍ത്യമായി കണക്കു സൂക്ഷിച്ചു? ധ്യാനം കൂടാന് ഒക്കെ ഒരുതരം മനോരോഗികള് ആണു പോകുന്നത് അവിടെ ഉള്ള അന്തേ വാസികളും തഥൈവ മൈനോറിറ്റി ആയാല് പോലീസും പേടി\nഏതായാലും ഹിന്ദു മുസ്ളീം ഐക്യം ഉണ്ടല്ലോ രണ്ട് വിഭാഗത്തിലെ മന്ത്റിമാരെയും പ്റതി ചേറ്‍ത്തു\nRatheesh PS February 22, 2011 at 1:27 PM\nകാണുന്ന കാഴ്ചകള്‍ക്ക് എല്ലാം നമുക്ക് പ്രതികരിക്കാന് സാധിക്കില്ല. എന്നാല് ചിലത് പ്രതികരിക്കാതിരിക്കാനും സാധിക്കില്ല. വഴിവിട്ട രീതിയില് എന്തെക്കയോ ചെയ്തുകൊടുത്തു എന്ന് കുറ്റസമ്മതം നടത്തിയ ആളില് നിന്നും കേരളം ഇനി എന്തു പ്രതീക്ഷിക്കുന്നു?\nപിന്നെ ഇത് ഞാന് കണ്ടെത്തിയതോ, ഞാന് നിര്‍മ്മിച്ചതോ ആയുള്ള വാര്‍ത്തയല്ല. മാദ്ധ്യമങ്ങള് കണ്ടെത്തിയതാണ്.\nAnonymous February 22, 2011 at 6:00 PM\nമറ്റാരൊ പറഞ്ഞ് കൊടുത്തത് അതേപടി എഴുതി വെക്കേണ്ടി വന്ന ഈ കുട്ടിയുടെ അവസ്ത മനസ്സിലാക്കാം.. ഇതു തന്നെ ചാന്‍സ് എന്നു പറഞ്ഞ് ഒറ്റ നോട്ടത്തില് ര്‍തന്നെ കള്ള കേസാണെന്ന് തോന്നാവുന്ന ഒരു കേസിനെ താലോലിക്കുന്ന മാധ്യമങ്ങളെ, ഇത്രയും തരം താണ രാഷ്ട്രീയ ഗൂഡാലോചനയില് പങ്കാളികളായവരെ എന്തു വിളിക്കണം?


നിർബന്ധിത തടവല്ല, ആരും പിടിച്ചുകെട്ടി ഇടുന്നില്ല; കൊറോണക്കാലത്തെ അതിജീവനത്തെക്കുറിച്ച് മമ്മൂട്ടി– News18 Malayalam\nനിർബന്ധിത തടവല്ല, ആരും പിടിച്ചുകെട്ടി ഇടുന്നില്ല; കൊറോണക്കാലത്തെ അതിജീവനത്തെക്കുറിച്ച് മമ്മൂട്ടി\nMammootty writesapersonal note on the need to be under vigil during Corona scare | രണ്ടാഴ്ച മുൻപ് ഷൂട്ടിങ് നിർത്തിയതോടെ വീട്ടിലേക്കു മടങ്ങി... കൊറോണക്കാലത്തെപ്പറ്റിയും കരുതലിനെപ്പറ്റിയും ദീർഘവിവരണവുമായി മമ്മൂട്ടി\nNews18 Malayalam | March 23, 2020, 2:18 PM IST\nകൊറോണ അതിജീവനത്തിൽ ലോകമെമ്പാടും ഏവരും ജാഗരൂഗരായിരിക്കുന്ന സമയമാണിപ്പോൾ. സിനിമാ മേഖലയും ഷൂട്ടിംഗ് നിർത്തിവച്ചും ഒപ്പം ചേരുന്നു. കോറോണക്കാലത്തെ എങ്ങനെ നേരിടണമെന്ന് നടനെന്നും പൗരനെന്നുമുള്ള നിലക്ക് മമ്മൂട്ടിക്ക് പറയാനുള്ളതിതാണ്. ഒരു നീണ്ട ഫേസ്ബുക് കുറിപ്പിലൂടെ അദ്ദേഹം പറയുന്നതിങ്ങനെ; പോസ്റ്റിലേക്ക്\nരണ്ടാഴ്ച മുൻപു ഷൂട്ടിങ് നിർത്തിയതോടെ വീട്ടിലേക്കു മടങ്ങി. ഇത് ആരും നിർബന്ധിച്ചു തരുന്ന തടവല്ല. നമ്മളെ ആരും പിടിച്ചുകെട്ടി ഇടുന്നില്ല. എല്ലാവരും സ്വതന്ത്ര പക്ഷികൾതന്നെയാണ്. നമ്മുടെ നിയമങ്ങൾ നാം തന്നെയാണ് ഈ സമയത്തു തീരുമാനിക്കുന്നത്. ഇത് അകത്തിരിക്കേണ്ട കാലമാണ്. പ്രത്യേകിച്ചും, പൊതുസ്ഥലത്തു നാം എത്താതെ നോക്കേണ്ട കാലം. പുറത്തു പലയിടത്തായി കാത്തുനിൽക്കുന്ന വൈറസിനെ നാം നമ്മുടെ ദേഹത്തേക്കു പടരാൻ അനുവദിക്കാതെ, പുറത്തുനിർത്തി കൊല്ലുന്നു എന്നു കരുതിയാൽ മതി...\nഇതു ചെയ്യുന്നതു നമുക്കു വേണ്ടി മാത്രമല്ലല്ലോ. നമുക്കു ചുറ്റുമൊരു സമൂഹമുണ്ട്. അതിന്റെ രക്ഷ നമ്മുടെ കൂടി രക്ഷയാണ്. അതിനുവേണ്ടി പുറത്തിറങ്ങരുതെന്നു വിദഗ്ധർ പറയുമ്പോൾ നാം അനുസരിക്കണം. അവർ ഇതെക്കുറിച്ചു പഠിച്ചവരാണ്. അവരുടെ നിർദേശപ്രകാരം നമ്മളോട് ഇതു പറയുന്നതു നമ്മുടെ സർക്കാരുകളാണ്. പല കാര്യങ്ങളെക്കുറിച്ചും നമുക്ക് വ്യത്യസ്ത അഭിപ്രായമുണ്ടാകും. എന്നാൽ, അതു പറയുന്നതിനു കാലവും സമയവുമുണ്ട്....\nരോഗമുണ്ടെന്നു സംശയിക്കുന്നവരോടും രോഗികളോടും നിർബന്ധപൂർവം അകത്തിരിക്കാൻ പറയുമ്പോൾ അവർ പുറത്തിറങ്ങുന്നതു സഹിക്കാവുന്ന കാര്യമല്ല. അവരിലൂടെ എത്രയോ പേരിലേക്ക് അസുഖമെത്താനുള്ള വാതിലാണു തുറക്കുന്നത്. ഇതു ചെയ്യുന്നവർക്കൊന്നും പറ്റില്ലായിരിക്കും. പക്ഷേ, അവരുടെ സാന്നിധ്യത്തിലൂടെ പലർക്കും ജീവൻതന്നെ നഷ്ടമായേക്കാം. അകത്തിരിക്കേണ്ടവർ പുറത്തുപോകുമ്പോൾ വഴി തുറക്കുന്നതു മഹാമാരിയിലേക്കു തന്നെയാണ്...\nവീട്ടിനകത്തിരിക്കുക എന്നത് അസ്വസ്ഥത തന്നെയാണ്. പക്ഷേ, അതൊരു കരുതലായി കാണണമെന്നു തോന്നുന്നു. ഇതു കടന്നുപോയ കാലത്തെക്കുറിച്ചും വരുന്ന കാലത്തെക്കുറിച്ചും ആലോചിക്കാനുള്ള സമയമാണ്. അനാവശ്യമായി ഒന്നും വാങ്ങിക്കൂട്ടേണ്ടതില്ല. നാം വാങ്ങിക്കൂട്ടുമ്പോൾ മറ്റു പലർക്കുമത് ഇല്ലാതാകും. സത്യത്തിൽ അതവരുടെ ഭക്ഷണം തട്ടിയെടുക്കുന്നതിനു തുല്യമാണ്...\nദിവസക്കൂലികൊണ്ടു മാത്രം ജീവിക്കുന്ന ഒരുപാടുപേരുണ്ട്. അവർക്കു കരുതിവയ്ക്കുന്നതിൽ പരിമിതിയുണ്ട്. ഓരോരുത്തരും അവരുടെ വീടിനടുത്തുള്ള അല്ലെങ്കിൽ, പരിചയമുള്ള മനുഷ്യരെക്കുറിച്ച് ആലോചിക്കണം. അവർ കരുതിവച്ചിട്ടുണ്ടോ എന്ന് അന്വേഷിക്കണം. ഇല്ലെങ്കിൽ നമ്മുടെ കരുതൽ അവർക്കുകൂടിയാകണം. റേഷനടക്കമുള്ള കാര്യങ്ങൾ സർക്കാർ നൽകുന്നുണ്ട്. അതിൽ കൂടുതൽ അവർക്ക് എന്തൊക്കെ വേണമെന്നു നോക്കാൻ സർക്കാർ സംവിധാനം ഉണ്ടാകണം. അതുകൊണ്ടു തികയണമെന്നില്ല. സമൂഹം മൊത്തമായി കരുതലെടുത്താൽ എല്ലാവർക്കും മനഃസമാധാനത്തോടെ വീട്ടിലിരിക്കാനാകും...\nഫോൺ, ടിവി ചാനലുകൾ, ഇന്റർനെറ്റ് തുടങ്ങിയ പല മാർഗങ്ങളും നമ്മുടെ മുന്നിലുണ്ട്. ഇവയെല്ലാം ഫലപ്രദമായി ഉപയോഗിച്ച് നമ്മുടെ വിട്ടുപോയ ബന്ധങ്ങൾ ശക്തിപ്പെടുത്താനുള്ള സമയം കൂടിയാണിതെന്നു തോന്നുന്നു. ലോകത്തെ കൂടുതൽ അറിയാനുള്ള സമയം...\nഇതെല്ലാം ചെയ്യുമ്പോഴും അകത്തിരിക്കുമ്പോഴും എനിക്ക് പുറത്തു നിൽക്കേണ്ടി വരുന്നവരെ ഓർക്കാതിരിക്കാനാവില്ല; നമ്മുടെ ആരോഗ്യപ്രവർത്തകരെ. അവരെ ലോകം മുഴുവൻ അഭിനന്ദിക്കുന്ന കാഴ്ചകൾ നാം കാണുന്നില്ലേ. അത് അഭിനന്ദനം മാത്രമല്ല, അവർക്കുള്ള പ്രാർഥനകൂടിയാണ്...\nമുൻപൊരിക്കലും ഇതുപോലെ അടച്ചിരിക്കേണ്ട അവസ്ഥ ഉണ്ടായിട്ടില്ല, ഇനി ഉണ്ടാവുകയുമരുത്. വീട്ടിലിരുന്ന ദിവസങ്ങളൊന്നും എന്നെ മടുപ്പിച്ചിട്ടില്ല. ഇതു ഞാൻ ചെയ്യേണ്ട കടമ മാത്രമാണ്. ലോകത്തിന്റെ ഒരു കോണിലേക്കും ഓടി രക്ഷപ്പെടാനാകില്ലെന്ന് ഓർക്കണം. അവിടെയെല്ലാം വൈറസ് നമ്മെ കാത്തുനിൽക്കുന്നു...\nനമുക്കു രക്ഷ നമ്മുടെ വീടു മാത്രമാണ്. അതികനത്തേക്കു പോകാനാണ്, അവിടെ തുടരാനാണു സർക്കാരുകൾ പറയുന്നത്. നാം അച്ചടക്കവും ആത്മനിയന്ത്രണവും പാലിച്ചെങ്കിൽ മാത്രമേ, ഈ മഹാമാരിയിൽനിന്നു രക്ഷപ്പെടാനാകൂ... പോസ്റ്റ് അവസാനിക്കുന്നു...


കശുവണ്ടി തൊഴിലാളികള്‍ക്കു ഗ്രാറ്റുവിറ്റി നല്‍കാന് 60 കോടി; കയര് മേഖലയില് കുടിശിക തീര്‍ക്കാന് 60 കോടി - കണ്ണൂരാൻ വാർത്ത\nHome Unlabelled കശുവണ്ടി തൊഴിലാളികള്‍ക്കു ഗ്രാറ്റുവിറ്റി നല്‍കാന് 60 കോടി; കയര് മേഖലയില് കുടിശിക തീര്‍ക്കാന് 60 കോടി\nകശുവണ്ടി തൊഴിലാളികള്‍ക്കു ഗ്രാറ്റുവിറ്റി നല്‍കാന് 60 കോടി; കയര് മേഖലയില് കുടിശിക തീര്‍ക്കാന് 60 കോടി\nതിരുവനന്തപുരം: കശുവണ്ടി തൊഴിലാളികള്‍ക്കു ഗ്രാറ്റുവിറ്റി നല്‍കാന് 60 കോടി. കയര് മേഖലയില് കുടിശിക തീര്‍ക്കാന് 60 കോടി. കാര്‍ഷികമേഖലയില് രണ്ടു ലക്ഷം തൊഴിലവസരം ഉറപ്പാക്കും. കാര്‍ഷികേതര മേഖലയില് മൂന്നു ലക്ഷം തൊഴിലവസരങ്ങള് ഉണ്ടാക്കും.\nമുസ്‌രിസ്, ആലപ്പുഴ, തലശ്ശേരി പൈതൃക പദ്ധതികള്‍ക്കു പുറമേ തിരുനന്തപുരം, കോഴിക്കോട് പൈതൃക പദ്ധതികള് കൂടി. ഈ പദ്ധതികള്‍ക്ക് 40 കോടി രൂപ അനുവദിച്ചു.\nതിരുവനന്തപുരത്തിന് 10 കോടി രൂപ അധികമായി അനുവദിക്കും. തിരുവനന്തപുരത്തേക്ക് വിദ്യാര്‍ഥികളുടെ പഠനയാത്ര പ്രോത്സാഹിപ്പിക്കാന് അഞ്ചു കോടി രൂപ അനുവദിച്ചു.


വിവാഹേതരബന്ധം കുറ്റകരമല്ലാതാക്കിയ വിധിക്കെതിരെ സൈന്യം അപ്പീലിന് - themediasyndicate\nവിവാഹേതരബന്ധം കുറ്റകരമല്ലാതാക്കിയ വിധിക്കെതിരെ സൈന്യം അപ്പീലിന്\nന്യൂഡല്‍ഹി: വിവാഹേതര ലൈംഗിക ബന്ധം കുറ്റകൃത്യമല്ലാതാക്കിയ സുപ്രീം കോടതി വിധിക്കെതിരെ ഇന്ത്യന് സൈന്യം അപ്പീല് നല്‍കാനൊരുങ്ങുന്നു. അപ്പീല് നല്‍കാനുള്ള തീരുമാനം രണ്ടു മുതിര്‍ന്ന സൈനിക ഉദ്യോഗസ്ഥന് പേരു വെളിപ്പെടുത്തരുതെന്ന നിബന്ധനയോടെ ഹിന്ദുസ്ഥാന് ടൈംസിനോടു സ്ഥിരീകരിച്ചു. ഇതു സംബന്ധിച്ചു സൈനിക നേതൃത്വം പ്രതിരോധ മന്ത്രാലയവുമായി ചര്‍ച്ച നടത്തി. അധികം വൈകാതെ അപ്പീല് നല്‍കാനുള്ള നടപടികള് സ്വീകരിച്ചേക്കുമെന്നു റിപ്പോര്‍ട്ടില് പറയുന്നു.\nസഹപ്രവര്‍ത്തകരുടെ ഭാര്യയുമായി ലൈംഗികബന്ധത്തിലേര്‍പ്പെടുന്നതു സൈന്യത്തില് രണ്ടാമത്തെ വലിയ കുറ്റകൃത്യമാണ്. വധശിക്ഷ വരെ ലഭിച്ചേക്കാം. മൂന്നു വിഭാഗം സേനയിലും ഈ നിയമം നിലവിലുണ്ട്. വിവാഹേതര ലൈംഗിക ബന്ധം കുറ്റമാണെന്ന വകുപ്പു റദ്ദാക്കിയതിലൂടെ സൈന്യത്തിന്റെമ ചട്ടത്തിനു നിലനില്‍പ്പ് നഷ്ടപ്പെട്ടു. ഇതു സൈനികര്‍ക്കിടയില് ആശങ്കയും മാനസിക സമ്മര്‍ദ്ദവും സൃഷ്ടിക്കുന്നെന്നാണു നേതൃത്വത്തിന്റെമ വിലയിരുത്തല്.\nകഴിഞ്ഞ വര്‍ഷം സെപ്റ്റംബറിലാണു വിവാഹേതര ബന്ധം ക്രിമിനല് കുറ്റമാക്കുന്ന ഇന്ത്യന് ശിക്ഷാ നിയമത്തിലെ 497-ാം വകുപ്പും ക്രിമിനല് നടപടി ചട്ടത്തിലെ 198 (രണ്ട്) വകുപ്പും സുപ്രീം കോടതി റദ്ദാക്കിയത്. സ്ത്രീകളെ അന്തസില്ലാതെ കണക്കാക്കുന്നതാണ് 158 വര്‍ഷം പഴക്കമുള്ള നിയമമെന്നു ചൂണ്ടിക്കാട്ടിയായിരുന്നു അഞ്ചംഗ ഭരണഘടനാ ബെഞ്ചിന്റെര നിര്‍ണായക വിധി. വിവാഹിതയായ സ്ത്രീയെ വിലയ്‌ക്കെടുത്ത വസ്തുവായി കണക്കാക്കാനാവില്ലെന്നും ഭാര്യയുടെ അധിപനല്ല ഭര്‍ത്താവെന്നും കോടതി പ്രസ്താവിച്ചു.\nഭരണഘടനയുടെ 21-ാം അനുച്ഛേദ പ്രകാരം അന്തസോടെ ജീവിക്കുന്നതിനും വ്യക്തിസ്വാതന്ത്ര്യത്തിനുമുള്ള സ്ത്രീയുടെ അവകാശത്തെ ഹനിക്കുന്നതാണ് ഈ വകുപ്പെന്നും നിയമം കാലഹരണപ്പെട്ടതാണെന്നും ഭരണഘടനാ ബെഞ്ച് ഐകകണ്‌ഠ്യേന വ്യക്തമാക്കി. വിവാഹേതരബന്ധം വിവാഹമോചനത്തിനു കാരണമായേക്കാം. എന്നാല്, അതു ക്രിമിനല് കുറ്റമായി കണക്കാക്കാനാവില്ല. വിവാഹേതര ലൈംഗിക ബന്ധത്തിന്റെന പേരില് പങ്കാളി ആത്മഹത്യാ ചെയ്താല് ആത്മഹത്യാ പ്രേരണക്കുറ്റത്തിന് ഐപിസി 306 പ്രകാരം കേസെടുക്കാനാകും. സമൂഹത്തിന്റെന താത്പര്യത്തിനനുസരിച്ചു ചിന്തിക്കാനും ജീവിക്കാനും സ്ത്രീയെ നിര്‍ബന്ധിക്കാനാകില്ലെന്നു കോടതി ചൂണ്ടിക്കാട്ടി.\nവിവാഹിതയായ സ്ത്രീയുമായി ഭര്‍ത്താവിന്റെക അറിവോ സമ്മതമോ കൂടാതെ ലൈംഗിക ബന്ധത്തില് ഏര്‍പ്പെടുന്ന പുരുഷനെതിരേ ശിക്ഷ വ്യവസ്ഥ ചെയ്യുന്ന വകുപ്പാണ് ഐപിസി 497. ഈ വകുപ്പു പ്രകാരം പുരുഷനെതിരേ കേസ് രജിസ്റ്റര് ചെയ്യാമെങ്കിലും സ്ത്രീക്കെതിരേ കേസെടുക്കാനാവില്ല. അഞ്ചു വര്‍ഷം വരെ ശിക്ഷയും ഈ വകുപ്പില് വ്യവസ്ഥ ചെയ്യുന്നു. ഈ വകുപ്പ് ഭരണഘടനയുടെ 15(3) വകുപ്പിന്റെവ ലംഘനമാണെന്നു ചൂണ്ടിക്കാട്ടിയാണ് മലയാളി ജോസഫ് ഷൈന് സുപ്രീംകോടതിയെ സമീപിച്ചത്.\nTags: വിവാഹേതരബന്ധം കുറ്റകരമല്ലാതാക്കിയ വിധിക്കെതിരെ സൈന്യം അപ്പീലിന്


ശ്രേയ നന്ദിനി അതും നേടിയെടുക്കും ; തുമ്പിയുടെ പഴയ കഥ പുറത്തേയ്ക്ക്; വല്യേച്ചി ഈ കുഞ്ഞവയോട് ക്ഷമിക്കുമോ?; തൂവൽസ്പർശം ത്രില്ലർ പരമ്പര ആകാംക്ഷ നിറഞ്ഞ വഴിത്തിരിവിലേക്ക്! - metromatinee.com Lifestyle Entertainment & Sports\nശ്രേയ നന്ദിനി അതും നേടിയെടുക്കും ; തുമ്പിയുടെ പഴയ കഥ പുറത്തേയ്ക്ക്; വല്യേച്ചി ഈ കുഞ്ഞവയോട് ക്ഷമിക്കുമോ?; തൂവൽസ്പർശം ത്രില്ലർ പരമ്പര ആകാംക്ഷ നിറഞ്ഞ വഴിത്തിരിവിലേക്ക്!\nമലയാളി കുടുംബപ്രേക്ഷകരുടെ മനം കവർന്ന ത്രില്ലെർ, റൊമാന്റിക്, കോമെഡി പരമ്പര തൂവൽസ്പർശം അടുത്ത ഒരു ത്രില്ലിങ് എപ്പിസോഡിലേക്ക് കടക്കാനൊരുങ്ങുകയാണ് . ഇനിയുള്ള കഥയിൽ ഇവിടെ യുദ്ധം മൂന്നു കൂട്ടർ തമ്മിലാണ്. തുമ്പിയും ശ്രേയയും ഹർഷനും തമ്മിൽ.\nതുമ്പിയ്ക്ക് കൂട്ട് അപ്പച്ചി മാത്രമേ ഉള്ളു. എന്നാൽ മറ്റു രണ്ടു കൂട്ടർക്കും ആൾബലവും അധികമാണ്. എന്നാൽ ഇതിനിടയിൽ യുദ്ധം അവസാനിക്കുമ്പോൾ ചേച്ചിയും അനിയത്തിനും നേർക്കുനേർ എത്തുമെന്നും ഉറപ്പാണ്. അവിടെ അനിയതിയ്ക്ക് വേണ്ടി ഈ ചേച്ചി എല്ലാം ക്ഷമിക്കാൻ തയ്യാറാകുമോ? അങ്ങനെ വലിയ ഒരു യുദ്ധം ആണ് പരാമ്പരയിൽ ഒരുങ്ങുന്നത്.\nഇനി ഇതിനിടയിൽ അവിനാഷും സഹദേവനും കാശ് അടിച്ചു മാറ്റുന്ന മറ്റൊരു അടവും കൊണ്ടിറങ്ങുന്നുണ്ട്. അത് എന്താകും എന്ന് പറയാൻ സാധിക്കില്ല എങ്കിലും ഒന്ന് ഉറപ്പിച്ചു പറയാം എന്തോ ഉടായിപ്പാണ് . അതുമാത്രമല്ല, ഉറപ്പായും പണി പാലും വെള്ളത്തിൽ വാങ്ങുകയും ചെയ്യും. ഇത്തവണ അവിനാഷും സഹദേവനും ജയിലിലും ആകും…. ഇനി ഇതിനിടയിൽ മറ്റൊരു ട്വിസ്റ്റ് കൂടി വരുന്നുണ്ടല്ലോ….\nവിച്ചുവിന്റെ സ്വപ്നം.. കുറെ ആയി വച്ചു സ്വപ്നം ഒന്നും കാണാതെയിരിക്കുകയായിരുന്നു. കഴിഞ്ഞ വെട്ടം വലിയ പ്രശ്നങ്ങൾ സംഭവിച്ചെങ്കിലും വിവേക് എന്നൊരു പുത്തൻ കഥാപാത്രത്തിലൂടെ കഥ കടന്നുപോയി… അങ്ങനെ വിച്ചുവിന്റെ സ്വപ്നത്തിനു അവിടെ സ്പെയ്സ് ഉണ്ടായിരുന്നില്ല. എന്നാൽ അതിനു മുന്നേയുള്ള ട്രാക്ക് അടിപൊളിയായിരുന്നു.\nദേ ഇപ്പോൾ വീണ്ടും വിച്ചു സ്വപ്നം കണ്ടു ഞെട്ടിയെഴുന്നേൽക്കുകയാണ്. പക്ഷെ ആ ഒരു സീൻ കാണിക്കുന്നത് കണ്ടിട്ട്, ആ സ്വപ്നം അത്ര നല്ലത് ആണെന്ന് തോന്നുന്നില്ല… എന്തോ ഭയപെപടുത്തുന്ന സ്വപ്നം ആണ്. ത്രസിപ്പിക്കുന്ന കഥാ മുഹൂർത്തങ്ങളിലേക്ക് കടക്കുമ്പോൾ തൂവൽസ്പർശം പരമ്പരയിൽ ഇനി എന്ത് സംഭവിക്കും എന്ന് കാണാം… കൂടുതൽ അറിയാം വീഡിയോയിലൂടെ….


Dhani Online - Latest Malayalam News, Kerala News\nസുഖ്മ: ഛത്തീസ്ഗഡിലെ സുഖ്മയില് ആറ് കമ്മ്യൂണിസ്റ്റ് ഭീകരര് പിടിയില്. ഇവരില് രണ്ട് പേര് സ്ത്രീകളാണ്. സിആര്‍പിഎഫും ഡിസ്ട്രിക്ട് റിസര്‍വ് ഗാര്‍ഡും സംയുക്തമായി നടത്തിയ തിരച്ചിലില് ബോര്‍കോ വനമേഖലയില് ...\nജയ്പുര്: ചിതലുകളെ പോലെയുള്ള ബംഗ്ലാദേശി കുടിയേറ്റക്കാരെ തെരഞ്ഞെടുപ്പു പട്ടികയില് നിന്ന് നീക്കം ചെയ്യുമെന്ന് ബി.ജെ.പി. അധ്യക്ഷന് അമിത് ഷാ. അസമില് അടുത്തിടെ പുറത്തിറക്കിയ ദേശീയ പൗരത്വ രജിസ്റ്ററിനെക്കുറിച്ച് ...\nകുമളി: തമിഴ്നാട്ടില് പച്ചക്കറി വില കുറഞ്ഞു. തക്കാളി വിലയാണ് കുത്തനെ ഇടിഞ്ഞത്. കമ്പം ഉഴവര് മാര്‍ക്കറ്റില് ഒരു കിലോ തക്കാളിക്ക് ഏഴ് രൂപയാണ് വില. തേനിയില് തക്കാളി ...\nസിക്കിം: രാജ്യത്ത് വിമാനത്താവളമില്ലാത്ത ഏക സംസ്ഥാനമെന്ന പേര് മാറ്റാനൊരുങ്ങി സിക്കിം. സെപ്തംബര് 24ന് പ്രധാനമന്ത്രി നരേന്ദ്രമോദി സംസ്ഥാനത്തെ ആദ്യ വിമാനത്താവളത്തിന്റെ ഔദ്യോഗിക ഉദ്ഘാടനം നിര്‍വഹിക്കും. 2008ല് നിര്‍മാണമാരംഭിച്ച ...\nവര്‍ക്കല: പോത്തിന്റെ വാല് മുറിച്ചുമാറ്റി. കഴിഞ്ഞ ദിവസം രാത്രിയാണ് സംഭവം. പുല്ലാന്നികോട് കല്ലാഴി സ്‌കൂളിന് സമീപം കല്ലുവിള വീട്ടില് കൃഷ്ണന് കുട്ടി നായരുടെ വീട്ടിലെ വളര്‍ത്തു പോത്തിന്റെ ...\nകോട്ടയം: രാജ്യത്തെ 10 കോടി കുടുംബങ്ങള്‍ക്ക് അഞ്ചു ലക്ഷം രൂപവരെ ആരോഗ്യ ഇന്‍ഷുറന്‍സ് പരിരക്ഷ ഉറപ്പുവരുത്തുന്ന ആയുഷ്മാന് ഭാരതില് നിന്ന് കേരളം വിട്ടുനില്‍ക്കുന്നത് അധിക ബാധ്യത മൂലമാണെന്ന് ...\nവിദ്യാര്‍ത്ഥികള് കൊല്ലപ്പെട്ടതില് പ്രതിഷേധം; ബുധനാഴ്ച ബന്ദ്\nകൊൽക്കത്ത: ബുധനാഴ്ച പശ്ചിമബംഗാളില് ബിജെപി ബന്ദിന് ആഹ്വാനം ചെയ്തു. പശ്ചിമബംഗാളിലെ ദിനാജ്പുർ ജില്ലയിലെ സ്കൂളിലുണ്ടായ സംഘർഷത്തിൽ വിദ്യാർഥികൾ കൊല്ലപ്പെട്ടതിൽ പ്രതിഷേധിച്ചാണ് സംസ്ഥാനത്ത് ബന്ദിന് ആഹ്വാനം ചെയ്തിരിക്കുന്നത്. 12 ...\nതിരുവനന്തപുരം : മുഖ്യമന്ത്രി പിണറായി വിജയൻ അമേരിക്കയിൽ നിന്നും തിരിച്ചെത്തി. പുലർച്ചെ 3.30നാണ് തിരുവനന്തപുരത്തെത്തിയത്. ഈ മാസം രണ്ടിനാണ് ചികിത്സക്കായി പിണറായി വിജയൻ അമേരിക്കയിലേക്ക് പോയത്.\nസുക്മ: നക്സലുകള് പിടിയില്. ഛത്തീസ്ഗഡിൽ സുക്മയിലെ ബോര്‍കോ വനമേഖലയില് സിആര്‍പിഎഫും ഡിസ്ട്രിക്റ്റ് റിസര്‍വ് ഗാര്‍ഡും സംയുക്തമായി നടത്തിയ തെരച്ചിലിൽ രണ്ട് സ്ത്രീകള് ഉള്‍പ്പെടെ ആറ് നക്സലുകളെയാണ് പിടികൂടിയത്. ...\nമയക്കുമരുന്ന് : വിദേശികള് പിടിയില്\nന്യൂഡല്‍ഹി: മയക്കുമരുന്നുമായി മൂന്ന് വിദേശികളെ പിടികൂടി. രണ്ട് അഫ്ഗാന് സ്വദേശികളും ഒരു നൈജീരിയന് സ്വദേശിയുമാണ് പിടിയിലായത്. അഫ്ഗാന് സ്വദേശികളായ അസ്മാനത്തുള്ള, ഖലിലുള്ള എന്നിവരില് നിന്ന് ഒരു കിലോ ...\nPage 1 of 413 12… 413 Next


മില്‍മയുടെ ഭരണം ആദ്യമായി ഇടതുപക്ഷത്തിന് | Milma rule for the Left | Madhyamam\ndate_range 28 July 2021 12:24 PM GMT\nമില്‍മയുടെ ഭരണം ആദ്യമായി ഇടതുപക്ഷത്തിന്\nതിരുവനന്തപുരം: മൂന്നരപ്പതിറ്റാണ്ടോളമായി കോണ്‍ഗ്രസ് ഭരിച്ചുവന്ന കേരള ക്ഷീരോല്‍പാദക സഹകരണ സംഘം (മില്‍മ) ഭരണം ഇനി ഇടതുമുന്നണിക്ക്. കോണ്‍ഗ്രസിലെ പി.എ. ബാലന്‍മാസ്റ്ററുടെ നിര്യാണത്തെ തുടര്‍ന്ന് ഒഴിവുവന്ന ഫെഡറേഷന് ചെയര്‍മാന് തെരഞ്ഞെടുപ്പില് സി.പി.എം പ്രതിനിധി കെ.എസ്. മണി വിജയിച്ചു. ആകെയുള്ള 12 വോട്ടുകളില് അഡ്മിനിസ്‌ട്രേറ്റിവ് കമ്മിറ്റി നാമനിര്‍ദേശം ചെയ്ത മൂന്നുപേരുടേതുള്‍പ്പെടെ ഏഴു വോട്ടുകള് നേടിയാണ് ഇടതുപ്രതിനിധി വിജയിച്ചത്.\nകോണ്‍ഗ്രസിലെ ജോണ് തെരുവത്തിന് അഞ്ച് വോട്ടുകള് ലഭിച്ചു. മില്‍മ പ്രവര്‍ത്തനം ആരംഭിച്ചതു മുതല് കോണ്‍ഗ്രസിനായിരുന്നു ഭരണം. കഴിഞ്ഞ മില്‍മ മേഖല തെരഞ്ഞെടുപ്പില് മലബാര് യൂനിയന് കോണ്‍ഗ്രസിന് നഷ്ടപ്പെട്ടിരുന്നു. ഇവിടെയുള്ള നാലുപ്രതിനിധികളും ഇടതുമുന്നണിക്ക് ലഭിച്ചു. തിരുവനന്തപുരം മേഖല പിരിച്ചുവിടുകയും അഡ്മിനിസ്‌ട്രേറ്റിവ് ഭരണം ഏര്‍പ്പെടുത്തുകയും ചെയ്തു.\nഇവിടെ സര്‍ക്കാര് നോമിനേറ്റ് ചെയ്ത മൂന്നുപേര്‍ക്ക് വോട്ടവകാശം ലഭിച്ചതോടെയാണ് കോണ്‍ഗ്രസിെൻറ പതിറ്റാണ്ടുകളായുള്ള മില്‍മയിലെ ആധിപത്യം നഷ്ടമായത്. സര്‍ക്കാര് നാമനിര്‍ദേശം ചെയ്ത മൂന്നുപേരുടെ വോട്ട് അംഗീകരിച്ചതിനെതിരെ ഹൈകോടതിയില് കേസ് വ്യാഴാഴ്ച വീണ്ടും പരിഗണനക്ക് വരുന്നുണ്ട്. മിൽമ ഫെഡറേഷൻ പ്രസിഡൻറായി തെരഞ്ഞെടുക്കപ്പെട്ട കെ.എസ്. മണിയെയും ഭരണസമിതിയെയും കേരളകർഷകസംഘം സംസ്ഥാന കമ്മിറ്റി അഭിനന്ദിച്ചു.\nNews Summary - Milma rule for the Left


പൈനാപ്പിള് ട്രിഫ്ളെറ്റ് (അടുക്കള) - Malayalam Daily News\nപൈനാപ്പിള് ട്രിഫ്ളെറ്റ് (അടുക്കള)\nJun 11, 2019 സ്വന്തം ലേഖകന്\nകണ്ടന്‍സ്ഡ് മില്‍ക്ക് – 1 ടിന് (പകുതി)\nചൈനാഗ്രാസ് – 10ഗ്രാം\nവെള്ളം – അരക്കപ്പ്\nഈന്തപ്പഴം, അണ്ടിപ്പരിപ്പ്, ആരോറൂട്ട് ബിസ്കറ്റ് ആവശ്യത്തിന്\nചെറുതാക്കി നുറുക്കിയ പൈനാപ്പിള് രണ്ട് ടേബിള്‍സ്പൂണ് പഞ്ചസാര ചേര്‍ത്ത് സ്റ്റൗവില് വച്ച് ചൂടാക്കി വെള്ളം വറ്റിക്കുക. പാല്, കണ്ടന്‍സ്ഡ് മില്‍ക്ക്,3ടേബിള് സ്പൂണ് പഞ്ചസാര എന്നിവ ഒരുമിച്ചാക്കി ചെറിയ തീയില് ഇളക്കിക്കൊണ്ടിരിക്കണം.\nഅതേസമയം രണ്ടാമത്തെ സ്റ്റൗവ്വില് ചെറുതാക്കി മുറിച്ച ചൈനാഗ്രാസും അരക്കപ്പ് വെള്ളവും ഡബിള് ബോയില് തീയില് തിളപ്പിച്ച് അലിയിച്ചെടുക്കുക. ഒരേ ചൂടായാല് പാല്‍ക്കൂട്ടും ചൈനാഗ്രാസും ഒന്നിച്ചാക്കി ഇളക്കുക. സെര്‍വിംഗ് ഡിഷില് ആദ്യം ബിസ്കറ്റും പിന്നീട് പൈനാപ്പിളും അതിനു മുകളിലായി ഈന്തപ്പഴവും അണ്ടിപ്പരിപ്പും വിതറുക. പാല്‍ക്കൂട്ട് ഒഴിക്കുക. ചൂടാറിയ ശേഷം ഫ്രിഡ്ജില് വച്ച് തണുപ്പിച്ച് ഉപയോഗിക്കുക.


മഞ്ചേശ്വരത്ത് സി.പി.ഐ.എമ്മിന്റെ വോട്ട് ബി.ജെ.പിയിലേക്ക് ചോര്‍ന്നു; രാഹുലും പ്രിയങ്കയും എത്താത്തതില് വലിയ വേദനയുണ്ട്: കമറുദ്ദീന് | DoolNews\nകാസര്‍ഗോഡ്: മഞ്ചേശ്വരത്ത് സി.പി.ഐ.എമ്മിന്റെ വോട്ട് ബി.ജെ.പിയിലേക്ക് ചോര്‍ന്നതായി എം.സി കമറുദ്ദീന് എം.എല്.എ. വോട്ട് ചോര്‍ത്തിയത് നേതൃത്വത്തിന്റെ അറിവോടെയാണോ എന്നത് സി.പി.ഐ.എം വ്യക്തമാക്കണമെന്നും കമറുദ്ദീന് പറഞ്ഞു.\n‘ഞാന് താഴേക്കിടയില് ബന്ധപ്പെട്ടപ്പോള് കുറച്ചു വോട്ടുകള് സി.പി.ഐ.എം ബി.ജെ.പിക്ക് കൊടുത്തതായി കാണുന്നുണ്ട്. ഇത് നേതൃത്വത്തിന്റെ അറിവോടെയാണോ അതോ സംസ്ഥാന തലത്തിലുള്ള അഡ്ജസ്റ്റ്‌മെന്റിന്റെ ഭാഗമാണോ എന്ന് അവരാണ് പറയേണ്ടത്. യഥാര്‍ത്ഥത്തില് അങ്ങനെ സംഭവിച്ചതായിട്ട് കാണുന്നുണ്ട്.\nമറ്റൊന്ന് എല്.ഡി.എഫ് സ്ഥാനാര്‍ത്ഥി മുസ്‌ലീം കേന്ദ്രങ്ങളിലാണ് കൂടുതല് പ്രവര്‍ത്തിച്ചത്. മറ്റ് കേന്ദ്രങ്ങളിലൊന്നും പോയതായിട്ട് അറിവില്ല. ഉത്സവങ്ങളിലും മറ്റുകാര്യങ്ങളിലുമെല്ലാം നമ്മുടെ മറ്റ് രണ്ട് സ്ഥാനാര്‍ത്ഥികളാണ് കയറിയിറങ്ങിയത്. പിന്നെ തെരഞ്ഞെടുപ്പിന്റെ അന്നത്തെ ദിവസം കിട്ടിയ റിപ്പോര്‍ട്ട് സി.പി.ഐ.എം കേന്ദ്രങ്ങള് സജീവമല്ലെന്നാണ്. അപ്പോള് യു.ഡി.എഫിന് അവര് വോട്ട് ചെയ്യുമോ, അങ്ങനെയെങ്കില് ആ വോട്ട് എവിടെപ്പോയി? എന്താണ് അവര് സജീവമല്ലാതിരുന്നത്. അതിനൊക്കെ ഉത്തരം പറയേണ്ടതുണ്ട്. പക്ഷേ ഇതിനെയെല്ലാം അതിജീവിച്ച് ഞങ്ങള് ജയിക്കും. അത് വേറെ കാര്യം. പരാജയത്തിന്റെ ആശങ്ക ഞങ്ങളെ സംബന്ധിച്ചിടത്തോളം ഇല്ല,’ കമറുദ്ദീന് പറഞ്ഞു.\nകൊവിഡ് കേസുകള് വര്‍ധിക്കുന്നു; ഇന്ത്യക്കാര്‍ക്ക് ന്യൂസിലാന്‍ഡിലേക്ക് യാത്രാ വിലക്ക്\nപരീക്ഷയെഴുതുന്നതിനായി വീട്ടില്‍നിന്നിറങ്ങിയ യുവതി തലയ്ക്ക് വെട്ടേറ്റ നിലയില്\nബി.ജെ.പിയുമായി നേരിട്ട് മത്സരിക്കുന്ന മഞ്ചേശ്വരത്ത് കോണ്‍ഗ്രസിന്റെ ദേശീയ നേതാക്കള് പ്രചാരണത്തിനെത്താത്തത് പ്രവര്‍ത്തകരില് നിരാശയുണ്ടാക്കിയിട്ടുണ്ടെന്നും രാഹുല് ഗാന്ധിയോ പ്രിയങ്ക ഗാന്ധിയോ മണ്ഡലത്തില് പ്രചാരണത്തിന് എത്തുമെന്നായിരുന്നു പ്രവര്‍ത്തകരുടെ പ്രതീക്ഷയെന്നും എം.സി കമറുദ്ദീന് പറഞ്ഞു.\nപ്രതിപക്ഷ നേതാവ് ഇവിടെ വന്നിരുന്നു. പക്ഷേ രാഹുലോ പ്രിയങ്കയോ വരണമെന്നായിരുന്നു പ്രവര്‍ത്തകരുടെ ആഗ്രഹം. ഒരു ഘട്ടത്തില് സ്ഥാനാര്‍ഥി അഷ്‌റഫ് ജനങ്ങള്‍ക്ക് വാഗ്ദാനം ചെയ്തിരുന്നു രാഹുലിനെ മഞ്ചേശ്വരത്തെ ജനങ്ങള്‍ക്ക് കാണാന് അവസരമുണ്ടാക്കുമെന്ന്. ശക്തമായ സമ്മര്‍ദം ലീഗ്, കോണ്‍ഗ്രസ് നേതാക്കളിലൂടെ ചെലുത്തിയിരുന്നു. പക്ഷേ ഖേദകരമെന്ന് പറയട്ടെ നമ്പര് ഒന്ന് എന്ന നിലയില് അറിയപ്പെടുന്ന മണ്ഡലത്തില്, അതും ബി.ജെ.പിയുമായി ഫൈറ്റ് ചെയ്യുന്ന മണ്ഡലത്തില് അവര് വന്നില്ല എന്നുള്ളത് ഞങ്ങളുടെ മനസ്സിന്റെ അകത്തുള്ള വേദന തന്നെയാണ്. എല്ലാ പാര്‍ട്ടി പ്രവര്‍ത്തകരുടെയും മനസ്സിന്റെ ഉള്ളറകളിലുള്ള വികാരമാണത്. ലീഗ് പ്രവര്‍ത്തകര് രാഹുല് ഗാന്ധിയെ അത്രയധികം സ്‌നേഹിക്കുന്നുണ്ട്.\nസി.പി.ഐ.എം കാലാകാലങ്ങളായി പറയുന്നത് അവരുടെ വോട്ടുകൊണ്ടാണ് തങ്ങള് ജയിക്കുന്നത് എന്നാണെന്നും അത് തെറ്റായ വിലയിരുത്തലാണെന്നും കമറുദ്ദീന് പറഞ്ഞു. തങ്ങള്‍ക്ക് ജയിക്കാന് യു.ഡി.എഫിന്റെ ശക്തമായ അടിത്തറയുണ്ടെന്നും എല്ലാത്തിനെയും അതിജീവിച്ച് മഞ്ചേശ്വരത്ത് യു.ഡി.എഫ് സ്ഥാനാര്‍ഥി വിജയിക്കുമെന്നും കമറുദ്ദീന് അവകാശപ്പെട്ടു.\nContent Highlight: MC Kamarudheen About Manjeswaram Election


കളക്ഷന് തുകയായി ലഭിച്ച 31 ലക്ഷം രൂപയുമായി ബെവ്‌കോ ജീവനക്കാരന് മുങ്ങി - ഇ വാർത്ത | evartha\nകളക്ഷന് തുകയായി ലഭിച്ച 31 ലക്ഷം രൂപയുമായി ബെവ്‌കോ ജീവനക്കാരന് മുങ്ങി\nപാലക്കാട് കാഞ്ഞിരപ്പുഴയിലെ ബിവറേജസ് ഔട്ട്‌ലെറ്റിലെ കളക്ഷൻ തുകയുമായി ജീവനക്കാരൻ മുങ്ങി. ഇവിടുത്തെ മദ്യവിൽപ്പന കേന്ദ്രത്തിലെ ജീവനക്കാരൻ ഗിരീഷാണ് കടന്നു കളഞ്ഞത്. നാല് ദിവസത്തെ കളക്ഷൻ തുകയായ മുപ്പത്തൊന്നേകാൽ ലക്ഷം രൂപയാണ് ഇയാളുടെ കയ്യിലുള്ളത്.\nസംഭവത്തിൽ മണ്ണാർക്കാട് പൊലീസ് കേസെടുത്ത് അന്വേഷണം തുടങ്ങി. ആലത്തൂർ സ്വദേശിയാണ് ഗിരീഷ്. ഒക്ടോബർ 21 മുതൽ 24 വരെയുള്ള നാല് ദിവസത്തെ കളക്ഷൻ തുകയുമായാണ് ഇയാൾ മുങ്ങിയത് . ബാങ്ക് അവധിയായതിനാലാണ് പണം അടക്കാൻ കഴിഞ്ഞിരുന്നില്ല.\nഇവിടുത്തെ ഷോപ്പ് മാനേജർ ഈ പണം ചിറക്കൽപ്പടിയിലെ എസ്ബിഐ ശാഖയിൽ അടക്കാനായി കൊടുത്തുവിടുകയായിരുന്നു. ഇയാൾക്ക് സാമ്പത്തിക ബുദ്ധിമുട്ടുകളുണ്ടെന്നും പണവുമായി താൻ പോവുകയാണെന്നും വ്യക്തമാക്കിയുള്ള സന്ദേശം ഷോപ്പ് മാനേജർക്ക് ഗിരീഷ് അയക്കുകയും ചെയ്തു.\nഇതിന്റെ അടുത്തുള്ള പെട്രോൾ പമ്പിൽ നിന്നും ഇന്ധനം നിറച്ചതിൻറെ സിസിടിവി ദൃശ്യങ്ങൾ പൊലീസിന് കിട്ടിയിട്ടുണ്ട്. പാലക്കാട്ടെ വാളയാർ അതിർത്തിയിലാണ് ഗിരീഷിന്റെ അവസാനത്തെ ടവർ ലൊക്കേഷൻ കണ്ടെത്തിയത്. അതിനുശേഷം ഫോൺ സ്വിച്ച് ഓഫാണ്.\nTopics: Bev co Collection amount Palakkad


പട്ടികള്: 22.അര്‍ജന്റിന് ഡോഗോ(Argentine Dogo)\nPosted by ദീപക് രാജ്|Deepak Raj at 10:02 PM\nആദ്യം ഈ comment moderation എടുത്തു കളഞ്ഞേ????..\nഅല്ലാ പട്ടികളെ പറ്റി ആരെങ്കിലും അപവാദം പറയും എന്ന് കരുതിട്ടാണോ???\nചിലര് കമന്‍റിനു പകരം പര ത്തെരി എഴുതിയാലോ എന്ന പെടികൊണ്ടാ..പട്ടികളുടെ ബ്ലോഗ് ഒരു നല്ല ഉദ്ധേശത്തോടെയാ ഇടുന്നത്..മുഴുവന് മുന്നൂറ്റിമുപ്പതു പട്ടികളെയും പരിചയ പ്പെടുത്തുക എന്നതാ ലക്ഷ്യം.\nബാക്കി എല്ലാം എല്ലാവരുടെയും പ്രോത്സാഹനം വിമര്‍ശനം എന്നിവയെ ആശ്രയിച്ചിരിക്കും ..\nഈ ബ്ലൊഗ് ആദ്യമായിട്ടാ കാണുന്നത്.\nഅതിശയം എന്നുപറയട്ടെ ഇന്നു രാവിലെ ഞാന് ആലോചിച്ചതെയുള്ളൂ(അനോണി ആന്റണിയുടെ ഈ പോസ്റ്റ് വായിച്ചപ്പോള് ) ഇത്രയും പട്ടിസ്നേഹികളും കെന്നല് ക്ലബ്ബുകളും ഉള്ള കേരളത്തില് നിന്നും എന്താ ഇതുവരെ നായ്ക്കളെക്കുറിച്ചുള്ള ഒരു ബ്ലോഗുവരാത്തതെന്ന്. ഇപ്പോ ഈ ബ്ലൊഗുകണ്ടപ്പോള് ഞെട്ടിപ്പോയി സത്യത്തില്.\nഇതെന്റെ ഫേവറെറ്റ് ലിസ്റ്റില് ആഡ്ഡ് ചെയ്യുന്നു.\nമാഷേ നിങ്ങള് ഇന്‍ഡ്യന് ബ്രിഡുകളെക്കുറിച്ച് എഴുതിയിട്ടുണ്ടോ? ഇല്ലെങ്കില് എഴുതാമോ?\nമറ്റൊരു നായ്പ്രേമി :)\nഇത്രയും പോസ്റ്റ് ഇവിടെയായിട്ടും ഞാന് ഇതു കണ്ടില്ലല്ലോ. വളരെ നല്ല ഉദ്യമം ദീപക്ക്. നല്ലൊരു റെഫറന്‍സ് ബ്ലോഗ് മലയാളത്തില് കണ്ടതില് സന്തോഷം. ആദ്യം മുതല് വായിച്ചു വരാം)\n(ചിത്രങ്ങളെല്ലാം സ്വയം എടുത്തതാണോ?)\nലോകത്ത് കേന്നേല് ക്ലബുകള് അംഗീകരിച്ച മുന്നൂറ്റിമുപ്പത് നായകളെയും കുറിച്ചു ഞാന് എഴുതുന്നുണ്ട്. ഇന്ത്യയിലെ മുപ്പത്തിമൂന്നു ഇനം നായകള് (മിക്കവയെം കേന്നേല് ക്ലബുകള് അംഗീകരിച്ചിട്ടില്ല..പക്ഷെ ഞാന് അവയെക്കുറിച്ചും എഴുതുന്നുണ്ട്..\nആന്റണി ഭായ്, താങ്ക്സ്..ഇനിയും വരണം...പ്രോത്സാഹിപ്പിക്കണം..അതാ എന്‍റെ കരുത്ത്\nദീപക് ഞങ്ങളുടെ പ്രോത്സാഹനം എന്നും ഉണ്ടാവും.ഇനിയും പോരട്ടെ ബാക്കി വിശേഷങ്ങള് കൂടി


‘ കോഴിയിറച്ചി തൊട്ടാല് പൊള്ളും; കിലോയ്ക്ക് 138രൂപ ‘ – The Editor\nതിരുവനന്തപുരം: സംസ്ഥാനത്ത് കോഴിയിറച്ചിക്ക് റെക്കോര്‍ഡ് വില. ഒരു കിലോ കോഴിക്ക് 138രൂപയാണ് ഇന്നത്തെ വില. അന്യസംസ്ഥാനങ്ങളില് നിന്നുള്ള കോഴികളുടെ വരവ് കുറഞ്ഞതാണ് കാരണമെന്നാണ് വ്യാപാരികള് പറയുന്നത്. 10 ദിവസം മുമ്പ് 93 രൂപയായിരുന്നു ഒരുകിലോ കോഴിയുടെ വില. ദിവസങ്ങള്‍ക്കകം കൂടിയത് 45 രൂപ. ഒരു കിലോ ഇറച്ചിക്ക് 230 രൂപ നല്‍കണം. ഇതാദ്യമായാണ് സംസ്ഥാനത്ത് ചിക്കന് ഇത്രയും വില കൂടുന്നത്. രണ്ടരവര്‍ഷം മുമ്പ് പരമാവധി 130 രൂപയിലെത്തിയിരുന്നു.\nജിഎസ്ടി നടപ്പാക്കിയ ശേഷം കുറഞ്ഞ കോഴിവില, 150ലേക്ക് ഉടനെത്തുമെന്നാണ് മൊത്തക്കച്ചവടക്കാരും കോഴി കര്‍ഷകരും പറയുന്നത്. പ്രളയകാലത്ത് സംസ്ഥാനത്ത് ആവശ്യക്കാര് കുറഞ്ഞതോടെ കേരളത്തിലും തമിഴ്‌നാട്ടിലെ നാമക്കല്ലിലും കോഴിവളര്‍ത്തല് ഗണ്യമായി കുറഞ്ഞു. അതിര്‍ത്തി കടന്നുളള കോഴി വരവ് നിലച്ചതോടെയാണ് ചിക്കന് പൊളളുന്ന വില. ജിഎസ് ടി നടപ്പാക്കിയപ്പോള് സംസ്ഥാന സര്‍ക്കാര് വിപണിയിലിടപെട്ടാണ് കോഴി വില നിയന്ത്രിച്ചത്. തുടര്‍ന്നും വിപണിയിലിടപെട്ട് വിലനിയന്ത്രണം ഉറപ്പാക്കുമെന്ന സര്‍ക്കാര് വാദ്ഗാനം നടപ്പായില്ലെന്നും കച്ചവടക്കാര് പറയുന്നു. ആഭ്യന്തര ഉത്പാദനത്തിന് പ്രോത്സാഹന നിലപാട് സര്‍ക്കാരെടുത്തില്ലെങ്കില് കോഴിവില ഇനിയും കൂടുമെന്ന് കച്ചവടക്കാര് പറയുന്നു. ഒപ്പം ഹോട്ടലുകളിലെ കോഴി വിഭവങ്ങള്‍ക്കും വിലകൂടും.


NSA Ajit Doval interfered in Asthana probe, stalled searches: CBI DIG to SC- അസ്താന കേസില് അജിത് ഡോവല് ഇടപെട്ടു; സിബിഐ ഡിഐജി സുപ്രീം കോടതിയില്\nപ്രധാനമന്ത്രി സിബിഐ വിഷയം കൈകാര്യം ചെയ്തിട്ടുണ്ടെന്നായിരുന്നു സമന്ത് പറഞ്ഞിരുന്നത്. അതേ രാത്രിയാണ് കേസ് അന്വേഷിച്ചിരുന്ന സിബിഐ ഉദ്യോഗസ്ഥരെ മാറ്റിയത്.\nNovember 19, 2018 05:10:53 pm\nന്യൂഡല്‍ഹി: സിബിഐ സ്‌പെഷ്യല് ഡയറക്ടര് രാകേഷ് അസ്താനയ്‌ക്കെതിരായ അന്വേഷണത്തില് ദേശീയ സുരക്ഷാ ഉപദേഷ്ടാവ് അജിത് ഡോവല് ഇടപെട്ടിരുന്നുവെന്ന് സിബിഐ ഡിഐജി എം.കെ.സിന്‍ഹ സുപ്രീം കോടതിയില്. അസ്താനയുടെ വീട്ടില് നടക്കാനിരുന്ന സെര്‍ച്ച് ഡോവല് ഇടപെട്ട് നിര്‍ത്തിവച്ചെന്നും സിന്‍ഹ കോടതിയില് നല്‍കിയ പരാതിയില് പറയുന്നു. അസ്താനയ്‌ക്കെതിരായ അഴിമതിക്കേസ് അന്വേഷിച്ചിരുന്നയാളാണ് സിന്‍ഹ. ഇദ്ദേഹത്തെ ഒക്ടോബറില് ട്രാന്‍സ്ഫര് ചെയ്തിരുന്നു.\nസിബിഐയുമായി ബന്ധപ്പെട്ട വിഷയങ്ങളില് കേന്ദ്രമന്ത്രി ഹരിഭായ് പാര്‍ത്തിഭായി ചൗധരിക്ക് കോടികള് നല്‍കിയിട്ടുണ്ടെന്ന് ബിസിനസുകാരനായ സന സതീഷ് ബാബു തന്നോട് വെളിപ്പെടുത്തിയിട്ടുണ്ടെന്നും സിന്‍ഹ പരാതിയില് പറയുന്നു. ഗുജറാത്തില് നിന്നുമുള്ള എംപിയായ ചൗധരി മോദിയുടെ അടുത്തയാളാണ്. അസ്താനയ്‌ക്കെതിരായ കേസിലെ രണ്ട് മധ്യസ്ഥരും ഡോവലുമായി അടുത്ത ബന്ധം പുലര്‍ത്തുന്നവരാണെന്നും സിന്‍ഹ പറയുന്നു.\nറോ ഉദ്യോഗസ്ഥനായ സമന്ത് ഗോയലിന്റെ ഒരു സംഭാഷണത്തിനിടെ മോദിയെ കുറിച്ചും സിബിഐ കേസിനെക്കുറിച്ചും നടന്ന പരാമര്‍ശവും പരാതിയില് എടുത്ത് പറയുന്നുണ്ട്. പ്രധാനമന്ത്രി സിബിഐ വിഷയം കൈകാര്യം ചെയ്തിട്ടുണ്ടെന്നായിരുന്നു സമന്ത് പറഞ്ഞിരുന്നത്. അതേ രാത്രിയാണ് കേസ് അന്വേഷിച്ചിരുന്ന സിബിഐ ഉദ്യോഗസ്ഥരെ മാറ്റിയത്. കേസ് സുപ്രീം കോടതിയുടെ ശ്രദ്ധയിലിരിക്കെ നവംബര് 11 ന് സന സതീഷ് ബാബു കേന്ദ്ര വിജിലന്‍സ് കമ്മീഷണര് കെ.വി.ചൗധരിയെ കണ്ടിരുന്നുവെന്നും യൂണിയന് ലോ സെക്രട്ടറി സുരേഷ് ചന്ദ്ര സനയുമായി ബന്ധപ്പെട്ടെന്നും സ്വാധീനിക്കാന് ശ്രമിച്ചെന്നും സിന്‍ഹ പറയുന്നു.\n”അസ്താന കേസില് അറസ്റ്റിലായ ഇടനിലക്കാരന് മനോജ് പ്രസാദ് തന്നെ അറസ്റ്റ് ചെയ്ത് സിബിഐ ഹെഡ് കോര്‍ട്ടേഴ്‌സില് എത്തിച്ചതില് അമ്പരക്കുകയും ദേഷ്യപ്പെടുകയും ചെയ്തിരുന്നു. ഡോവലുമായി അടുത്ത ബന്ധമുള്ള തന്നെ എങ്ങനെ സിബിഐ അറസ്റ്റ് ചെയ്യുമെന്നായിരുന്നു മനോജ് ചോദിച്ചത്. മനോജിന്റെ പിതാവ് ദിനേശ്വര് പ്രസാദ് റോ ജോയിന്റ് സെക്രട്ടറിയായി വിരമിച്ചയാളാണ്. അദ്ദേഹത്തിന് ഡോവലുമായി അടുത്ത ബന്ധമുണ്ടായിരുന്നു” സിന്‍ഹ തന്റെ പരാതിയില് പറയുന്നു.\nപ്രസാദും സഹോദരന് സോമേഷും സമന്ത് ഗോയലും ചേര്‍ന്ന് ഡോവലിനെ വളരെ വ്യക്തിപരമായ വിഷയത്തില് സഹായിച്ചിരുന്നുവെന്ന് പ്രസാദ് തന്നെ പറഞ്ഞതായാണ് പരാതിയില് സിന്‍ഹ പറയുന്നത്. കൂടാതെ ഇന്റര്‍പോളിന്റെ തിരഞ്ഞെടുപ്പില് നിന്നും ഇന്ത്യ അവസാന നിമിഷം പിന്മാറുകയായിരുന്നുവെന്നും സിന്‍ഹ പറയുന്നു. എ.കെ.ശർമ്മയായിരുന്നു ഇന്ത്യയുടെ നോമിനി. എന്നാല് ഒരു മീറ്റിങ്ങിനായി ഫ്രാന്‍സിലേക്ക് പുറപ്പെടും മുമ്പ് ഇന്ത്യ മീറ്റിങ് പിന്‍വലിക്കുകയായിരുന്നു. പിന്നാലെ തിരഞ്ഞെടുപ്പില് നിന്നും ഇന്ത്യ പിന്മാറുകയാണെന്ന് അറിയിക്കുകയും ചെയ്തു.\nRead More in English: NSA Ajit Doval interfered in Asthana probe, stalled searches: CBI DIG to SC\n‘പ്രേമം’ ഒന്നിപ്പിച്ചവര്: ശബരീഷും അശ്വിനിയും വിവാഹിതരായി


ലോകകപ്പ് 2026 വടക്കേ അമേരിക്കയിലെ മൂന്ന് രാജ്യങ്ങളിൽ\nSamayam Malayalam| Jun 13, 2018, 05.06 PM IST\nമോസ്കോ: 2026ലെ ഫുട്ബോൾ ലോകകപ്പ് വടക്കേ അമേരിക്കയിലെ മൂന്ന് രാജ്യങ്ങളിൽ നടക്കും. അമേരിക്ക, മെക്സിക്കോ, കാനഡ എന്നീ രാജ്യങ്ങളിലായാണ് ലോകകപ്പ് നടക്കുക. 1994ന് ശേഷം ഇതാദ്യമായാണ് വടക്കേ അമേരിക്ക ലോകകപ്പിന് ആതിഥ്യം വഹിക്കാൻ ഒരുങ്ങുന്നത്.\nഫിഫ ഗവേണിങ് ബോഡി യോഗത്തിലാണ് തീരുമാനം. വടക്കേ അമേരിക്കക്കൊപ്പം ആഫ്രിക്കൻ രാജ്യമായ മൊറോക്കോയും ലോകകപ്പ് ആതിഥ്യത്തിനായി മുന്നിലുണ്ടായിരുന്നു. മൊറോക്കോയെ പിന്തള്ളിയാണ് വോട്ടെടുപ്പിൽ വടക്കേ അമേരിക്ക വിജയിച്ചത്.\nഇതാദ്യമായാണ് ഫുട്ബോൾ ലോകകപ്പ് മൂന്ന് രാജ്യങ്ങളിലായി നടത്താൻ പോവുന്നത്. എന്നാൽ ഭൂരിപക്ഷം മത്സരങ്ങളും അമേരിക്കയിലാവും നടക്കുക. 60 മത്സരങ്ങൾ അമേരിക്കയിലും 10 വീതം മത്സരങ്ങൾ മെക്സിക്കോയിലും കാനഡയിലുമായി നടക്കുമെന്നാണ് റിപ്പോർട്ട്. 2022ൽ ഏഷ്യയിലെ ഖത്തറിലാണ് ഫുട്ബോൾ ലോകകപ്പ് നടക്കാൻ പോവുന്നത്.


മിക്ക ഉപയോക്താക്കളും മാറ്റം ഇഷ്ടപ്പെടുന്നില്ല | Martech Zone\nഞാൻ ഇതിനെക്കുറിച്ച് ധാരാളം വായിക്കുന്നു ഫേസ്ബുക്കിൽ പുതിയ യൂസർ ഇന്റർഫേസ് ഡിസൈൻ ഉപയോക്താക്കൾ എത്രമാത്രം മാറ്റങ്ങളിലേക്ക് പിന്നോട്ട് നീങ്ങി എന്നത് വിരോധാഭാസമാണ് ഒരു ഫേസ്ബുക്ക് അപ്ലിക്കേഷനായി ഒരു സർവേ സമാരംഭിച്ചു.\nഅവർ മാറ്റങ്ങളെ വെറുക്കുന്നില്ല, അവരെ പുച്ഛിക്കുന്നു:\nഡിസൈൻ അൽ‌പ്പം വായിക്കുകയും നിരീക്ഷിക്കുകയും ചെയ്യുന്ന ഒരാൾ എന്ന നിലയിൽ, ലളിതമായ രൂപകൽപ്പനയെ ഞാൻ അഭിനന്ദിക്കുന്നു (അവരുടെ ദയനീയമായ നാവിഗേഷനെ ഞാൻ മുമ്പ് വെറുത്തിരുന്നു) പക്ഷേ അവർ മോഷ്ടിച്ചതിൽ ഞാൻ അൽ‌പം അസ്വസ്ഥനാണ് ട്വിറ്ററിന്റെ ലാളിത്യവും അവരുടെ പേജ് ഒരു സ്ട്രീമിലേക്ക് നിർമ്മിച്ചു.\nഫേസ്ബുക്ക് ഉപയോഗിച്ച പ്രക്രിയയെക്കുറിച്ച് എനിക്ക് ഉറപ്പില്ല… ആദ്യം മാറ്റങ്ങൾ വരുത്താൻ അവരെ പ്രേരിപ്പിക്കുന്നതിലും രണ്ടാമത്തേത് നിരവധി ഉപയോക്താക്കളുമായി മൊത്തവ്യാപാര മാറ്റം വരുത്തുന്നതിലും. ഞാൻ ഫേസ്ബുക്കിനെ ബഹുമാനിക്കുക റിസ്ക് എടുക്കുന്നതിന്. ട്രാഫിക്കിന്റെ അളവ് കൂടുതലുള്ള നിരവധി കമ്പനികൾ ഇത് ചെയ്യുന്നില്ല, പ്രത്യേകിച്ചും അവരുടെ വളർച്ച ഇപ്പോഴും വർദ്ധിച്ചുകൊണ്ടിരിക്കുന്നതിനാൽ.\nമാറ്റം എല്ലായ്പ്പോഴും ബുദ്ധിമുട്ടാണ് എന്നത് ശ്രദ്ധിക്കേണ്ടതാണ്. വർഷങ്ങളായി ആളുകൾ ഉപയോഗിക്കുന്ന ഒരു അപ്ലിക്കേഷനായി നിങ്ങൾ ഒരു പുതിയ ഉപയോക്തൃ ഇന്റർഫേസ് പുറത്തിറക്കുകയാണെങ്കിൽ, നിങ്ങൾക്ക് നന്ദി പറയുന്നതിനായി ഇമെയിലുകൾ വരുമെന്ന് പ്രതീക്ഷിക്കരുത്. ഉപയോക്താക്കൾ മാറ്റത്തെ വെറുക്കുന്നു.\nഇത് എങ്ങനെ ആരംഭിച്ചു?\nഫേസ്ബുക്ക് ഉപയോഗിച്ച രീതിശാസ്ത്രത്തെക്കുറിച്ച് കൂടുതൽ വായിക്കാൻ ഞാൻ ആഗ്രഹിക്കുന്നു. ഡിസൈൻ ചെയ്യാൻ അവർ ചില പവർ ഉപയോക്താക്കളെയോ ഫോക്കസ് ഗ്രൂപ്പിനെയോ ഉൾപ്പെടുത്തിയിട്ടുണ്ടെന്നും ചില മനുഷ്യ കമ്പ്യൂട്ടർ ഇടപെടലിനും ഉപയോക്തൃ അനുഭവ വിദഗ്ധർക്കും ഒരു വലിയ ഓൾ സ്റ്റാക്ക് പണമടച്ചതായും ഭൂരിപക്ഷ തീരുമാനത്തെ അടിസ്ഥാനമാക്കി ഒരു പദ്ധതി തയ്യാറാക്കിയതായും എന്റെ അനുഭവം പറയുന്നു. ഭൂരിപക്ഷം തീരുമാനങ്ങളും നുകരുന്നു.\nഭൂരിപക്ഷ തീരുമാനങ്ങൾ അദ്വിതീയ വ്യക്തിത്വത്തെ അനുവദിക്കുന്നില്ല. വായിക്കുക ഗൂഗിൾ ഉപേക്ഷിക്കുന്നതിനെക്കുറിച്ചുള്ള ഡഗ്ലസ് ബോമാന്റെ പ്രഖ്യാപനം, ഇത് ഒരു കണ്ണ് തുറക്കുന്നയാളാണ്.\nഫോക്കസ് ഗ്രൂപ്പുകൾ നുകരും, പ്രവർത്തിക്കരുത്. ഗ്രൂപ്പുകളെ ഫോക്കസ് ചെയ്യുന്നതിന് സന്നദ്ധസേവനം നടത്തുന്ന അല്ലെങ്കിൽ റിക്രൂട്ട് ചെയ്യുന്ന ആളുകൾ വിമർശനത്തിന് നിർബന്ധിതരായ ഗ്രൂപ്പിലേക്ക് നടക്കുന്നുവെന്ന് സൂചിപ്പിക്കുന്ന നിരവധി തെളിവുകൾ ഉണ്ട് എന്തെങ്കിലും രൂപകൽപ്പന. മികച്ചതും അവബോധജന്യവും സമൂലവുമായ രൂപകൽപ്പനയെ ഫോക്കസ് ഗ്രൂപ്പുകൾക്ക് വഴിതെറ്റിക്കാൻ കഴിയും. ഫോക്കസ് ഗ്രൂപ്പുകൾ ഒരു ഉപയോക്തൃ ഇന്റർ‌ഫേസ് പുതിയതും ഉന്മേഷദായകവുമായതിനേക്കാൾ പൊതുവായ ഒരു വിഭാഗത്തിലേക്ക് കൊണ്ടുവരുന്നു.\nഎന്തുകൊണ്ടാണ് ഫേസ്ബുക്ക് മാറിയത്?\nഫേസ്ബുക്കിനായുള്ള മറ്റൊരു ചോദ്യം - എന്തുകൊണ്ടാണ് നിങ്ങൾ നിർബന്ധിത മാറ്റം തിരഞ്ഞെടുത്തത്? പുതിയ രൂപകൽപ്പനയും പഴയ രൂപകൽപ്പനയും ഉപയോക്താവിനായി വളരെ ലളിതമായ ചില ഓപ്ഷനുകളുമായി സംയോജിപ്പിച്ചിരിക്കാമെന്ന് എനിക്ക് തോന്നുന്നു. നിങ്ങളുടെ ഉപയോക്താക്കളെ നിർബന്ധിക്കുന്നതിനുപകരം അവർ ആഗ്രഹിക്കുന്ന ഇന്റർഫേസ് ഉപയോഗിക്കാൻ അവരെ പ്രാപ്തരാക്കുക.\nപഴയ നാവിഗേഷൻ സിസ്റ്റത്തിന്റെ ചില സങ്കീർണ്ണതകൾ നീക്കം ചെയ്യുന്നതിനാണ് പുതിയ രൂപകൽപ്പന ആരംഭിച്ചതെന്ന് എനിക്ക് ഉറപ്പുണ്ട്. ഒരു പുതിയ ഉപയോക്താവിന് എഴുന്നേറ്റു പ്രവർത്തിക്കുന്നത് ഇപ്പോൾ വളരെ എളുപ്പമായിരിക്കും (എന്റെ അഭിപ്രായത്തിൽ). അതിനാൽ - എന്തുകൊണ്ടാണ് ഇത് പുതിയ ഉപയോക്താക്കൾക്കുള്ള സ്ഥിരസ്ഥിതി ഇന്റർഫേസാക്കി പരിചയസമ്പന്നരായ ഉപയോക്താക്കൾക്കായി അധിക ഓപ്ഷനുകൾ വാഗ്ദാനം ചെയ്യുന്നത്?\nഫേസ്ബുക്ക് ഇപ്പോൾ എന്താണ് ചെയ്യുന്നത്?\n(മൾട്ടി) ദശലക്ഷം ഡോളർ ചോദ്യം ഇപ്പോൾ ഫേസ്ബുക്കിനായി. മോശം ഫീഡ്‌ബാക്ക് മോശം ഫീഡ്‌ബാക്ക് നൽകുന്നു. പുതിയ ഇന്റർഫേസിലെ സർവേ 70% നെഗറ്റീവ് നിരക്കിലെത്തിയാൽ, ശ്രദ്ധിക്കുക! രൂപകൽപ്പന അതിശയകരമാണെങ്കിലും, സർവേ ഫലങ്ങൾ താഴേക്ക് പോകുന്നത് തുടരും. ഞാൻ ഫേസ്ബുക്കിനായി പ്രവർത്തിക്കുകയാണെങ്കിൽ, ഞാൻ ഇനി സർവേയിൽ ശ്രദ്ധിക്കില്ല.\nഫേസ്ബുക്ക് ചെയ്യുന്നവൻ എന്നിരുന്നാലും നെഗറ്റീവ് ഫീഡ്‌ബാക്കിനോട് പ്രതികരിക്കേണ്ടതുണ്ട്. രണ്ട് ചോയിസുകളും വാഗ്ദാനം ചെയ്യുമ്പോൾ ഭൂരിപക്ഷം ഉപയോക്താക്കളും പുതിയ രൂപം നിലനിർത്തുമ്പോൾ വിരോധാഭാസം ഉണ്ടാകും.\nഇതിന് കൂടുതൽ വികസനം ആവശ്യമാണ്, പക്ഷേ മാറ്റം വരുത്തുന്നതിന് രണ്ട് ബദലുകൾ ഞാൻ എപ്പോഴും ശുപാർശചെയ്യുന്നു: ക്രമേണ മാറ്റം or മാറ്റത്തിനുള്ള ഓപ്ഷനുകൾ മികച്ച സമീപനമാണ്.\nടാഗുകൾ: ഗൂഗിൾ വെബ്മാസ്റ്റർ ടൂളുകൾജെയ്‌സോണ്ടെമേഴ്‌സ്മൊബൈൽ വിപണിമൊബൈലുകൾഓൺ-സൈറ്റ് എസ്.ഇ.ഒ.ഓൺസൈറ്റ് എസ്.ഇ.ഒ.prഅമർത്തുകസാങ്കേതികവിദ്യ\nമാർ 21, 2009- ൽ 11: 25 PM\nവ്യക്തിപരമായി എനിക്ക് പ്രതീക്ഷിക്കാം ഫേസ്ബുക്ക് ആയിരം മരണങ്ങൾ മരിക്കുകയും മങ്ങുകയും ചെയ്യും. പക്ഷെ അത് അഭിപ്രായം മാത്രമാണ്.\n… ഒരു ആരാധകനിൽ നിന്ന്\nമാർ 22, 2009- ൽ 1: 34 AM\nഒരു കാര്യം ഉറപ്പാണ്, എന്തായാലും ആളുകൾ ഫേസ്ബുക്കിന് അടിമകളാണ്, അത് തുടർന്നും ഉപയോഗിക്കും!\nഈ രൂപകൽപ്പന “വ്യത്യസ്‌തമാണ്”, മുമ്പത്തേതിനേക്കാൾ വളരെയധികം കാര്യക്ഷമമായതിനാൽ ഞാൻ ഇത് ഇഷ്ടപ്പെടുന്നു.\nപക്ഷേ, ഉപയോക്താക്കൾക്ക് മാറാനോ അല്ലാതെയോ ഫേസ്ബുക്ക് ഒരു ഓപ്ഷൻ നൽകണം\nമാർ 22, 2009- ൽ 8: 15 AM\nഎന്നാൽ ഈ മാറ്റം മറ്റൊരു ഫേസ്ബുക്ക് മാറ്റത്തിന്റെ തുടക്കത്തിലാണ്. ആളുകൾ അതും വെറുത്തില്ലേ?\nമുമ്പത്തെ രൂപകൽപ്പനയിലേക്ക് മാറാൻ ലോബി ചെയ്യുന്ന ആളുകൾ അതിനുമുമ്പേ ഡിസൈനിലേക്ക് മടങ്ങാൻ ലോബി ചെയ്തവരാണോ?\nമാർ 22, 2009- ൽ 7: 19 PM\nനിങ്ങൾക്ക് ഇതിനകം അറിയാവുന്നവ ഉപയോഗിക്കുന്നത് തുടരാൻ ആവശ്യമായ ജോലിയുടെ അളവിനേക്കാൾ വളരെ വലുതാണ് പുതിയത് പഠിക്കാൻ ആവശ്യമായ ജോലിയുടെ അളവ് എന്നതാണ് മാറ്റത്തിന്റെ പ്രശ്നം.\nവർഷങ്ങൾക്ക് മുമ്പ്, ഞാൻ ഒരു പ്രധാന സോഫ്റ്റ്വെയർ നവീകരണ പ്രോജക്റ്റിന് നേതൃത്വം നൽകി, എല്ലാവരും ഭയങ്കരമായ ഉപയോക്തൃ ഇന്റർഫേസ് പൂർണ്ണമായും പുനർരൂപകൽപ്പന ചെയ്യാൻ ആഗ്രഹിച്ചു. തീർച്ചയായും ഇത് ഭയങ്കരവും ഉപയോഗിക്കാൻ പ്രയാസമുള്ളതും ഭാഗികമായി മാത്രം പ്രവർത്തിക്കുന്നതുമായിരുന്നു, പക്ഷേ ആയിരക്കണക്കിന് ആളുകൾ ഇത് ദിവസവും ഉപയോഗിക്കുകയും അത് എങ്ങനെ പ്രവർത്തിക്കുന്നുവെന്ന് കൃത്യമായി അറിയുകയും ചെയ്തു.\nക്രമേണ, നവീകരണത്തിൽ പഴയ ഇന്റർഫേസ് നിലനിർത്താൻ ഞാൻ ടീമിനെ ബോധ്യപ്പെടുത്തി, പക്ഷേ ഓപ്ഷൻ ഏതൊരു ഉപയോക്താവിനും സമൂലമായി മെച്ചപ്പെടുത്തിയ ഡിസൈൻ പരീക്ഷിക്കാൻ. പതുക്കെ, എല്ലാവരും പുതിയ രൂപകൽപ്പനയിലേക്ക് മാറി.\nതീർച്ചയായും ഇത് ഫേസ്ബുക്ക് ചെയ്യേണ്ടതായിരുന്നു. പകരം, അവർ മിക്കവാറും എല്ലാവരേയും പ്രകോപിപ്പിച്ചു.\nമാർ 22, 2009- ൽ 8: 29 PM\nആളുകൾ മാറ്റം ഇഷ്ടപ്പെടുന്നില്ല എന്ന ആശയം ഒരു പൂർണ്ണ മിഥ്യയാണ്. ശാസ്ത്രീയ ഗവേഷണം യഥാർത്ഥത്തിൽ വിപരീതമാണ് കാണിക്കുന്നത്.\nറോബി പറഞ്ഞതിന്റെ അടിസ്ഥാനത്തിൽ, ആളുകൾ ഇഷ്ടപ്പെടാത്തതും എതിർക്കുന്നതും മാറ്റാൻ നിർബന്ധിതരാകുന്നു. മികച്ച പോസ്റ്റ്, ഡഗ്!\nമാർ 22, 2009- ൽ 9: 14 PM\nഉം - ഇത് ഒരു മിഥ്യയാണെന്ന് ഞാൻ സമ്മതിക്കുന്നില്ല, ജെയിംസ്. ആളുകൾക്ക് പ്രതീക്ഷകളുണ്ട്, ആ പ്രതീക്ഷകൾ നിറവേറ്റാത്തപ്പോൾ അത് നിരാശയുണ്ടാക്കുന്നു. ഞാൻ നിരവധി പ്രിന്റ് പുനർ‌രൂപകൽപ്പനകളിലൂടെയും സോഫ്റ്റ്‌വെയർ പുനർ‌രൂപകൽപ്പനകളിലൂടെയും പ്രവർത്തിച്ചിട്ടുണ്ട്, കൂടാതെ ഉപയോക്തൃ സ്വഭാവത്തെ ഗണ്യമായി മാറ്റിമറിക്കുന്ന ഒരു മൊത്ത മാറ്റം ഞങ്ങൾ ചെയ്യുമ്പോഴെല്ലാം അവർ അത് ഇഷ്ടപ്പെടുന്നില്ല.\nഒരുപക്ഷേ ഇതെല്ലാം പ്രതീക്ഷകൾ ക്രമീകരിക്കുന്നതിലേക്ക് പോകുന്നു!\nമാർ 22, 2009- ൽ 9: 45 PM\nമനുഷ്യ സ്വഭാവത്തെക്കുറിച്ച് ഞാൻ സാമാന്യവൽക്കരിക്കുന്നു. ആളുകൾ മാറ്റത്തെ എതിർക്കുന്ന സാഹചര്യങ്ങളുണ്ട്.\nഎന്നാൽ നിങ്ങളുടെ അഭിപ്രായം എൻറെ (റോബിയുടെ) പോയിന്റിനെ ബാക്കപ്പ് ചെയ്യുന്നു. നിർബന്ധിത മാറ്റമാണ് ആളുകൾ അസ്വസ്ഥരാകുന്നത്.\nമാർ 22, 2009- ൽ 8: 52 PM\nഡഗ്, ഞാൻ ഒരു ഫേസ്ബുക്ക് ഉപയോക്താവാണ്, ഞാൻ കണ്ടതിൽ നിന്ന് അടിസ്ഥാനപരമായി കുറച്ച് മാസങ്ങൾക്ക് മുമ്പ് ലേ layout ട്ട് മാറ്റത്തെ എതിർത്ത അതേ ആളുകൾ തന്നെയാണ് ഇപ്പോൾ അവർ പരിഹാസ്യമായ ഗ്രൂപ്പുകളും ഫെയ്‌സ്ബുക്കിനും അവർ ചെയ്ത ലേ layout ട്ടിലേക്ക് മാറാൻ അപേക്ഷിക്കുന്നത്. വേണ്ട. ഞാൻ ഉദ്ദേശിച്ചത്, സിമോൺ. ഒന്നുകിൽ ആളുകൾക്ക് അവരുടെ സമയവുമായി മികച്ചതായി ഒന്നും ചെയ്യാനില്ല അല്ലെങ്കിൽ ഓരോ മാറ്റത്തിനും സ്വയമേവ പ്രതികരിക്കുന്ന ഉപയോക്താക്കളുടെ ഒരു വിഭാഗത്തെ അവർ ചൂഷണം ചെയ്യുകയാണ്. ഇതിന് കുറച്ച് ആഴ്‌ചകൾ കൂടി നൽകുക, ഈ ശബ്ദങ്ങളെല്ലാം പൊള്ളയായ എല്ലാ കാരണങ്ങളുടെയും സ്വാഭാവിക വഴിയിലേക്ക് പോകും.\nഫേസ്ബുക്ക് വിജയിക്കുമെന്ന് ഞാൻ കരുതുന്നു, ആളുകൾ ഫേസ്ബുക്ക് ഉപയോഗിക്കുന്നത് തുടരും. ഇതുവരെ ഞാൻ കണ്ട എല്ലാ മാറ്റങ്ങളും വളരെയധികം അർത്ഥമാക്കുന്നു (എനിക്ക്, കുറഞ്ഞത്). ട്വിറ്റർ പോലുള്ള സ്ട്രീം ഒരു മികച്ച നീക്കമാണ്, ആളുകൾക്ക് അവർ ആരെയാണ് പിന്തുടരുന്നത് എന്ന് ഇപ്പോഴും തിരഞ്ഞെടുക്കാനാകും (എന്നെ സംബന്ധിച്ചിടത്തോളം ഇത് ആപ്ലിക്കേഷൻ പോസ്റ്റുകളിൽ നിന്നും ഇംഗ്ലീഷ് ഇതര പോസ്റ്റുകളിൽ നിന്നും നിഷ്‌കരുണം ഫിൽട്ടർ ചെയ്യുന്നു). സുഹൃത്തുക്കളുടേയും പേജുകളുടേയും ഗ്രൂപ്പുകളുടേയും തത്സമയ ട്രാക്കിംഗും ഫിൽട്ടറുകളിലൂടെ ഞങ്ങളുടെ സ്വകാര്യതയും മുൻ‌ഗണനകളും നിലനിർത്താനുള്ള കഴിവ് - ഫേസ്ബുക്ക് ഞങ്ങൾക്ക് ലോകത്തിലെ ഏറ്റവും മികച്ചത് നൽകി എന്നതാണ് എന്റെ കാര്യം. പേജുകളിലൂടെ ആളുകളെ ക്ഷണിച്ചുകൊണ്ട് ചങ്ങാത്ത പരിധി മറികടക്കുക എന്നതാണ് ഒരു അധിക ബോണസ്.\nചിന്തോദ്ദീപകമായ ഈ പോസ്റ്റിന് നന്ദി.\nമാർ 22, 2009- ൽ 9: 15 PM\nനിങ്ങൾ പറഞ്ഞത് ശരിയാണെന്ന് ഞാൻ കരുതുന്നു - ഇപ്പോൾ സംഭവിക്കുന്ന ഒരു 'നേതാവിനെ പിന്തുടരുക' സ്വഭാവം തീർച്ചയായും ഉണ്ട്.\nസംഭാഷണത്തിലേക്ക് ചേർത്തതിന് നന്ദി!